text:
 |
 52014PC0660
 Proposta għal REGOLAMENT TAL-PARLAMENT EWROPEW U TAL-KUNSILL dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (Kodifikazzjoni) /* COM/2014/0660 final - 2014/0305 (COD) */
 MEMORANDUM
 TA’ SPJEGAZZJONI
 1. Fl‐isfond ta’ Ewropa tal‐poplu, il‐Kummissjoni tagħti importanza kbira lis‐simplifikazzjoni
 u liċ‐ċarezza tal‐liġi tal‐Unjoni sabiex tkun
 iktar ċara u iktar aċċessibbli għaċ‐ċittadini
 biex b’hekk toffrilhom opportunitajiet ġodda u ċ‐ċans li
 jagħmlu użu mid‐drittijiet speċifiċi li
 tagħtihom.
 Ma jistax jintlaħaq dan il‐għan
 sakemm il‐bosta dispożizzjonijiet li ġew emendati ħafna
 drabi, spiss b’mod sostanzjali, jibqgħu mferrxin bejn l‐att
 oriġinali u atti sussegwenti li jemendaw l‐att oriġinali. Hemm
 bżonn għalhekk ta’ xogħol ta’ riċerka konsiderevoli li
 jqabbel ħafna atti differenti ma’ xulxin sabiex jiġu identifikati r‐regoli
 attwalment fis‐seħħ.
 Għalhekk huwa essenzjali li
 ssir kodifikazzjoni ta’ regoli li ġew emendati ta’ sikwit sabiex il‐liġi
 tkun ċara u trasparenti.
 2. Fl‐1 ta’ April 1987 il‐Kummissjoni
 ddeċidiet[1]
 li tordna lill‐persunal tagħha li kull att għandu jiġi
 kkodifikat wara mhux iktar minn għaxar emendi, filwaqt li enfasizzat li
 din hija kundizzjoni minima u li d‐dipartimenti għandhom jippruvaw
 jikkodifikaw it‐testi li huma responsabbli għalihom anke
 f’intervalli iqsar biex jiżguraw li d‐dispożizzjonijiet
 tagħhom ikunu ċari u jinftiehmu malajr.
 3. Dan ġie kkonfermat mill‐Konklużjonijiet
 tal‐Presidenza tal‐Kunsill Ewropew ta’ Edinburgu
 (Diċembru 1992)[2],
 filwaqt li saħqu fuq l‐importanza tal‐kodifikazzjoni
 għaliex tagħti ċertezza f’dak li jirrigwarda l‐liġi
 applikabbli għal suġġett partikolari f’mument partikolari.
 Il‐kodifikazzjoni
 għandha ssir f’konformità sħiħa mal‐proċedura normali
 għall‐adozzjoni ta’ atti tal‐Unjoni.
 Billi l‐ebda bidla
 sostanzjali ma tista’ ssir fl‐atti li jiġu kkodifikati, il‐Parlament Ewropew,
 il‐Kunsill u l‐Kummissjoni qablu, permezz ta’ ftehim
 interistituzzjonali tal‐20 ta’ Diċembru 1994, li jista’ jintuża
 metodu ta' ħidma aċċelerat għall‐adozzjoni rapida ta’
 atti ta’ kodifikazzjoni.
 4. L‐għan ta’ din il‐proposta
 huwa li ssir il‐kodifikazzjoni tar‐Regolament tal‐Kunsill (KE)
 Nru 597/2009 tal‐11 ta’ Ġunju 2009 dwar il‐protezzjoni kontra
 importazzjonijiet sussidjati minn pajjiżi li mhumiex membri tal‐
 Komunità Ewropea (Verżjoni kkodifikata)[3].
 Ir‐Regolament il‐ġdid jissostitwixxi d‐diversi atti
 inkorporati fih[4];
 din il‐proposta żżomm il‐kontenut kollu tal‐atti li
 qed jiġu kkodifikati u għalhekk kulma tagħmel huwa li
 tgħaqqadhom flimkien filwaqt li tagħmel biss l‐emendi formali
 meħtieġa mill‐eżerċizzju ta’ kodifikazzjoni nnifsu.
 5. Il‐proposta ta’ kodifikazzjoni
 tħejjiet fuq il‐bażi ta’ konsolidazzjoni preliminari, fit‐22
 lingwa uffiċjali tar‐Regolament (KE) Nru 597/2009 u tal‐atti
 li jemendawh, magħmula mill‐Uffiċċju tal‐Pubblikazzjonijiet
 tal‐Unjoni Ewropea, permezz ta’ sistema ta’ pproċessar ta’ dejta.
 Fejn l‐Artikoli ġew innumerati mill‐ġdid, il‐korrelazzjoni
 bejn in‐numri qodma u ġodda tidher fit‐tabella li tinsab fl‐Anness
 VI tar‐Regolament ikkodifikat.
 ê 597/2009
 (adattat)
 2014/0305 (COD)
 Proposta għal
 REGOLAMENT TAL-PARLAMENT EWROPEW U
 TAL-KUNSILL
 dwar il‐protezzjoni kontra
 importazzjonijiet sussidjati minn pajjiżi li mhumiex membri tal‐Ö Unjoni Õ Ewropea
 (Kodifikazzjoni)
 IL‐PARLAMENT EWROPEW U L‐KUNSILL
 TAL‐UNJONI EWROPEA,
 Wara li kkunsidraw it‐Trattat Ö dwar il‐Funzjonament
 tal‐Unjoni Ewropea Õ, u b’mod
 partikolari l‐Artikolu Ö 207(2) Õ tiegħu,
 Wara li kkunsidraw il‐proposta mill‐Kummissjoni Ewropea,
 Wara li l‐abbozz tal‐att
 leġiżlattiv intbagħat lill‐Parlamenti nazzjonali,
 Wara li kkunsidraw l‐opinjoni tal‐Kumitat
 Ekonomiku u Soċjali Ewropew[5],
 Filwaqt li jaġixxu skont il‐proċedura
 leġiżlattiva ordinarja,
 Billi:
 ê 597/2009 premessa
 1 (adattat)
 (1) Ir‐Regolament tal‐Kunsill
 (KE) Nru Ö 597/2009 Õ[6] ġie emendat[7] b’mod sostanzjali.
 Għal iktar ċarezza u razzjonalità, l‐imsemmi Regolament
 għandu jiġi kkodifikat.
 ê 597/2009 premessa
 3 (adattat)
 (2) L‐Anness 1 A tal‐Ftehim
 li jistabbilixxi l‐ Ö Organizzazzjoni
 Dinjija tal‐Kummerċ Õ (“il‐Ftehim
 tal‐WTO”), jinkludi, fost l‐oħrajn, il‐Ftehim
 Ġenerali dwar it‐Tariffi u l‐Kummerċ 1994 (“il‐GATT
 1994”), Ftehim dwar l‐Agrikoltura (“il‐Ftehim dwar l‐Agrikoltura”),
 Ftehim dwar l‐implimentazjoni tal‐Artikolu VI tal‐Ftehim
 Ġenerali dwar it‐Tariffi u l‐Kummerċ1994 u l‐Ftehim
 dwar is‐Sussidji u l‐Miżuri ta’ kumpens (“il‐Ftehim dwar
 is‐Sussidji”).
 ê 597/2009 premessa
 5 (adattat)
 (3) Sabiex tintlaħaq
 applikazzjoni Ö xierqa u
 trasparenti Õ mill‐Ö Unjoni Õ tar‐regoli
 stabbiliti fil‐Ftehim dwar is‐Sussidji Ö il‐lingwaġġ
 ta' dak il‐Ftehim għandu kemm jistà jkun jiġi rifless fil‐leġiżlazzjoni
 tal‐Unjoni Õ.
 ê 597/2009 premessa
 6 (adattat)
 (4) Barra minn hekk, jidher li
 jkun aħjar li tingħata spjegazzjoni, b’dettalji adegwati, meta
 sussidju għandu jkun meqjus li jeżisti, skont liema prinċipji
 għandu jkun ta’ kumpens (partikolarment jekk is‐sussidju kienx
 mogħti speċifikament), u skont liema kriterji għandu jiġi
 kkalkulat l‐ammont tas‐sussidju ta’ kumpens.
 ê 597/2009 premessa
 7 (adattat)
 (5) Biex tiġi stabbilita l‐eżistenza
 ta’ sussidju, huwa meħtieġ li jintwera li kien hemm kontribuzzjoni
 finanzjarja minn gvern jew korp pubbliku fit‐territorju ta’ pajjiż,
 jew li kien hemm xi forma ta’ appoġġ fid‐dħul jew fil‐prezz
 skont it‐tifsira fl‐Artikolu XVI tal‐GATT 1994, u li b’hekk
 ingħata benefiċċju lill‐intrapriża li tkun
 irċevietu.
 ê 597/2009 premessa
 8 (adattat)
 (6) Għall‐kalkolu tal‐benefiċċju
 għal min jirċevihom, fil‐każijiet fejn ma jeżistix
 valur indikattiv tas‐suq fil‐pajjiż interessat il‐valur
 indikattiv għandu jiġi stabbilit abbażi ta’ fatturi effettivi
 disponibbli f’dak il‐pajjiż. Jekk dan mhuwiex possibbli fil‐prattika
 għaliex, fost raġunijiet oħrajn, dawn il‐prezzijiet jew
 spejjeż ma jeżistux jew mhumiex ta’ min jorbot fuqhom, il‐valur
 indikattiv appropjat għandu jkun determinat billi wieħed jagħmel
 referenza għat‐termini u l‐kondizzjonijiet ta’ swieq
 oħra.
 ê 597/2009 premessa
 9 (adattat)
 (7) Huwa mixtieq li tiġi Ö stipulata Õgwida ċara u
 dettaljata dwar il‐fatturi li jistgħu jkunu relevanti sabiex
 jiġi stabbilit jekk l‐importazzjonijiet sussidjati jkunux
 ikkaġunaw ħsara materjali jew ikunux qed jheddu li jagħmlu l‐ħsara.
 Meta jintwera li l‐volum u l‐livelli tal‐prezzijiet tal‐importazzjonijiet
 in kwestjoni huma responsabbli għall‐ħsara mġarrba minn
 industrija tal‐Ö Unjoni Õ, għandha
 tingħata attenzjoni għall‐effett ta’ fatturi oħra u
 partikolarment il‐kondizzjonijiet tas‐suq prevalenti fl‐Ö Unjoni Õ.
 ê 597/2009 premessa
 10 (adattat)
 (8) Huwa rakkomandat li jiġu
 mfissra l‐kliem “Industrija tal‐Ö Unjoni Õ” u li jiġi
 stabbilit li l‐partijiet relatati mal‐esportaturi jistgħu
 jkunu esklużi minn din l‐industrija, u li tiġi mfissra l‐kelma
 “relatati”. Huwa wkoll meħtieġ li tiġi stabbilita azzjoni ta’
 dazju ta’ kumpens li għandha tittieħed għan‐nom ta’
 produtturi f’reġjun tal‐Ö Unjoni Õ u li jiġu Ö stipulati Õ linji gwida dwar id‐definizzjoni
 ta’ dawn ir‐reġjuni.
 ê 597/2009 premessa
 11 (adattat)
 (9) Huwa meħtieġ li
 jiġi Ö stipulat Õmin jista’
 jippreżenta lment dwar id‐dazju ta’ kumpens, inkluż sa fejn
 għandu jkun appoġġat mill‐industrija tal‐Ö Unjoni Õ, u l‐informazzjoni
 dwar is‐sussidji ta’ kumpens, id‐dannu u l‐kawża li dan
 l‐ilment għandu jkun fih. Huwa wkoll meħtieġ li jiġu
 speċifikati l‐proċeduri għaċ‐ċaħda
 ta’ lmenti jew il‐bidu ta’ proċeduri.
 ê 597/2009 premessa
 12 (adattat)
 (10) Huwa meħtieġ li tkun Ö stipulata Õl‐manjiera li
 biha l‐partijiet interessati għandhom jingħataw avviż tal‐informazzjoni
 li l‐awtoritajiet jeħtieġu. Ö Partijiet
 interessati Õ għandu jkollhom
 żmien biżżejjed sabiex jippreżentaw l‐evidenza kollha
 relevanti u li jiddefendu l‐interessi tagħhom. Huwa wkoll mixtieq li
 jkunu stabbiliti b’mod ċar ir‐regoli u l‐proċeduri li
 għandhom ikunu segwiti matul l‐investigazzjoni, partikolarment ir‐regoli
 li permezz tagħhom il‐partijiet interessati għandhom
 jagħmlu lilhom infushom magħrufa, jippreżentaw l‐ideat
 tagħhom u jissottomettu l‐informazzjoni sal‐limiti ta’ żmien
 speċifikati, jekk dawn l‐ideat u l‐informazzjoni għandhom
 jiġu kkunsidrati. Huwa wkoll xieraq illi jkunu stabbiliti l‐kondizzjonijiet
 li permezz tagħhom parti interessata tkun tista’ jkollha aċċess
 għal, u tikkummenta fuq, informazzjoni preżentata minn partijiet
 oħra interessati. Għandu jkun hemm ukoll koperazjoni bejn l‐Istati
 Membri u l‐Kummissjoni fil‐ġbir tal‐informazzjoni.
 ê 597/2009 premessa
 13 (adattat)
 (11) Huwa meħtieġ li
 jiġu stabbiliti l‐kondizzjonijiet li bihom dazji provviżorji
 jistgħu jkunu imposti, inklużi kundizzjonijiet li bihom jistgħu
 jkunu imposti mhux qabel 60 jum mill‐bidu u mhux aktar tard minn
 disa’ xhur wara. Dawn id‐dazji jistgħu fil‐każi kollha
 jkunu imposti mill‐Kummissjoni għal perjodu ta’ erba’ xhur biss.
 ê 597/2009 premessa
 14 (adattat)
 (12) Huwa meħtieġ li
 jkunu Ö stipulati Õproċeduri
 għall‐aċċettazzjoni ta’ impenji li jeliminaw jew
 ipaċu s‐sussidji ta’ kumpens u l‐ħsara minflok l‐impożizzjoni
 ta’ dazji provviżorji jew definittivi. Huwa wkoll xieraq li jkunu Ö speċifikati Õ l‐konsegwenzi
 ta' ksur jew irtirar tal‐impenji
 u li jistgħu jkunu imposti dazji provviżorji f’każi ta’ suspett
 ta’ ksur jew fejn ikun hemm bżonn ta’ aktar investigazjoni biex
 iżżid mas‐sejbiet. Bl‐aċċettazzjoni tal‐impenji,
 għandha tingħata attenzjoni sabiex l‐impenji proposti, u l‐infurzar
 tagħhom, ma jwasslux għal imġieba anti‐kompetittiva.
 ê 597/2009 premessa
 15 (adattat)
 (13) Hu kkunsidrat xieraq li jiġi
 permessl‐irtirar ta’ impenn u l‐applikazzjoni tal‐obbligu
 permezz ta’ att legali wieħed. Hu neċessarju wkoll li jiġi
 żgurat li l‐proċedura tal‐irtirar tintemm f’limitu ta’ żmien normalment ta’ sitt xhur u
 fl‐ebda każ ta’ iktar minn disa’ xhur sabiex jiġi żgurat l‐infurzar
 xieraq tal‐miżura fis‐seħħ.
 ê 597/2009 premessa
 16
 (14) Huwa meħtieġ li
 jiġi stabbilit illi l‐għeluq tal‐każijiet
 għandu, irrispettivament minn jekk il‐miżuri definittivi jiġux adottati jew le, normalment
 iseħħ fi żmien 12‐il xahar, u f’kull każ mhux aktar
 tard minn 13‐il xahar, mill‐bidu tal‐investigazzjoni.
 ê 597/2009 premessa
 17 (adattat)
 (15) Investigazzjonijiet jew il‐proċeduri
 għandhom jintemmu kull meta l‐ammont tas‐sussidju jinstab li
 jkun de minimis jew jekk, partikolarment fil‐każ ta’
 importazzjonijiet li joriġinaw minn pajjiżi li għadhom
 jiżviluppaw, il‐volum tal‐importazzjonijiet sussidjati jew il‐ħsara
 tkun negliġibbli, u jkun xieraq li dawk Ö is‐sitwazzjonijiet Õ jiġu mfissra.
 Meta jkollhom jiġu imposti xi
 miżuri, huwa meħtieġ li jkun hemm dispożizzjoni dwar it‐tmiem
 tal‐investigazzjonijiet u li jkun stabbilit li l‐miżuri
 għandhom ikunu inqas mill‐ammont tas‐sussidji ta’ kumpens jekk
 dan l‐ammont iżgħar ineħħi l‐ħsara, u
 wkoll li jkun speċifikat il‐metodu tal‐kalkolu tal‐livell
 tal‐miżuri fil‐każijiet ta’ teħid ta’ kampjuni.
 ê 597/2009 premessa
 18 (adattat)
 (16) Huwa meħtieġ li jkun
 hemm dispożizzjoni għall‐ġbir retroattiv tad‐dazji
 provviżorji jekk dan ikun meqjus approprjat u li jkunu definiti ċ‐ċirkostanzi
 li jistgħu jikkaġunaw l‐applikazzjoni retroattiva ta’ dazji
 sabiex jiġi evitat it‐tnaqqis tal‐miżuri definittivi li
 jkunu applikati. Huwa wkoll meħtieġ li jiġi stabbilit illi d‐dazji
 jistgħu jkunu applikati b’effett retroattiv fil‐każijiet ta’
 ksur jew irtirar tal‐impenji.
 ê 597/2009 premessa
 19
 (17) Huwa meħtieġ li
 jiġi provdut li l‐miżuri għandhom jiskadu wara ħames
 snin sakemm xi reviżjoni ma tindikax li għandhom jibqgħu fis‐seħħ.
 Huwa wkoll meħtieġ li jiġi provdut, f’każijiet fejn tkun sottomessa evidenza suffiċjenti ta’
 bidla fiċ‐ċirkostanzi, għal reviżjonijiet temporanji
 jew għal investigazzjonijiet biex jiġi stabbilit jekk il‐ħlas
 lura ta’ dazji ta’ kumpens huwiex ġustifikat.
 ê 597/2009 premessa
 20 (adattat)
 (18) Minkejja li l‐Ftehim
 dwar is‐sussidji ma fihx dispożizzjonijiet dwar it‐tidwir mill‐miżuri
 ta’ kumpens, il‐possibiltà ta’
 dan it‐tidwir jeżisti, f’termini simili, għalkemm mhux
 identiċi, fit‐tidwir mill‐miżuri kontra d‐dumping.
 Għalhekk jidher xieraq li ssir dispożizzjoni kontra t‐tidwir
 f’dan ir‐Regolament.
 ê 597/2009 premessa
 21
 (19) Hu xieraq li jiġi ċċarat liema huma l‐partijiet li
 għandhom id‐dritt li jitolbu li jinbdew investigazzjonijiet kontra t‐tidwir.
 ê 597/2009 premessa
 22 (adattat)
 (20) Hu xieraq ukoll li jiġi
 ċċarat liema huma l‐prattiċi li jikkostitwixxu t‐tidwir
 mill‐miżuri fis‐seħħ. Il‐prattiċi ta’
 tidwir jistgħu jitwettqu kemm ġewwa kif ukoll barra l‐Ö Unjoni Õ. Hu għalhekk
 neċessarju li jsir provvediment sabiex l‐eżenzjonijiet mid‐dazji
 estiżi li jistgħu jingħataw lill‐importaturi jistgħu
 wkoll jingħataw lill‐esportaturi meta d‐dazji jkunu qed
 jiġu estiżi biex jindirizzaw tidwir li jitwettaq barra l‐Ö Unjoni Õ.
 ê 597/2009 premessa
 23
 (21) Huwa utli li titħalla
 ssir is‐sospensjoni tal‐miżuri ta’ kumpens fejn ikun hemm xi
 bidla temporanja fil‐kondizzjonijiet
 tas‐suq li minħabba fiha l‐impożizzjoni kontinwata ta’
 dawn il‐miżuri jsiru temporanjament mhux approprjati.
 ê 597/2009 premessa
 24
 (22) Huwa meħtieġ li jiġi stabbilit li importazzjonijiet li jkunu taħt
 investigazzjoni jistgħu jsiru soġġetti għal
 reġistrazzjoni malli jiġu importati sabiex ikun possibbli li
 sussegwentement jiġu applikati miżuri kontra importazzjonijiet ta’
 din ix‐xorta.
 ê 597/2009 premessa
 25 (adattat)
 (23) Sabiex ikun assigurat l‐infurzar
 xieraq tal‐miżuri, huwa meħtieġ li l‐Istati Membri
 jwettqu monitoraġġ, u
 jirraportaw lill‐Kummissjoni, dwar il‐kummerċ tal‐importazzjoni
 Ö ta' Õ prodotti li jkunu
 soġġetti għal investigazzjoni jew soġġetti għal
 miżuri, kif ukoll l‐ammont ta’ dazji miġbura taħt dan ir‐Regolament.
 Hu wkoll neċessarju li ssir dispożizzjoni għall‐possibbiltà
 li l‐Kummissjoni titlob li l‐Istati Membri jagħtu, bla
 ħsara għar‐regoli dwar il‐kunfidenzjalità informazzjoni
 li tintuża għall‐monitoraġġ tal‐impenji rigward
 il‐prezzijiet u biex jiġi vverifikat il‐livell ta’ effettività
 tal‐miżuri fis‐seħħ.
 ê 597/2009 premessa 27
 (24) Huwa utli li ssir
 dispożizzjoni għal żjarat ta’ verifika sabiex tiġi
 kkontrollata l‐informazzjoni ppreżentata dwar is‐sussidji ta’
 kumpens u l‐ħsara, iżda dawn iż‐żjarat
 għandhom ikunu, madanakollu,
 marbuta mal‐kundizzjoni li jkunu waslu t‐tweġibiet xierqa
 għall‐kwestjonarji.
 ê 597/2009 premessa
 28
 (25) Huwa essenzjali li ssir
 dispożizzjoni għat‐teħid ta’ kampjuni fil‐każijiet
 fejn in‐numru ta’ partijiet jew transazzjonijiet ikun kbir sabiex jippermetti li l‐investigazzjonijiet jitlestew
 fil‐limiti ta’ żmien stabbiliti.
 ê 597/2009 premessa
 29
 (26) Huwa meħtieġ li ssir
 dispożizzjoni li, fejn il‐partijiet ma jikkoperawx kif mixtieq, tkun
 tista’ tintuża informazzjoni
 oħra sabiex jiġu stabbiliti s‐sejbiet u li din l‐informazzjoni
 tista’ tkun inqas favorevoli għall‐partijiet milli kieku huma jkunu
 ikkoperaw.
 ê 597/2009 premessa
 30
 (27) Għandha ssir dispożizzjoni għat‐trattament ta’ informazzjoni
 kunfidenzjali sabiex ma jinkixfux sigrieti kummerċjali jew tal‐gvern.
 ê 597/2009 premessa
 31 (adattat)
 (28) Huwa essenzjali li ssir
 dispożizzjoni għall‐iżvelar kif suppost ta’ fatti
 essenzjali u konsiderazzjonijiet lill‐partijiet li jikkwalifikaw għal dan it‐trattament u li dan l‐iżvelar
 għandu jsir, b’konsiderazzjoni xierqa lejn il‐proċess tat‐teħid
 tad‐deċiżjonijiet fl‐Ö Unjoni Õ, f’Ö –limitu Õ ta’ żmien li
 jippermetti lill‐partijiet li jiddefendu l‐interessi tagħhom.
 ê 597/2009 premessa
 32 (adattat)
 (29) Huwa prudenti li tiġi
 stabbilita sistema ta’ amministrazzjoni li biha jistgħu jiġu
 preżentati argumenti dwar jekk
 il‐miżuri humiex fl‐interess tal‐Ö Unjoni Õ, inklużi l‐interessi
 tal‐konsumaturi, u li jkunu Ö speċifikati Õ l‐perjodi ta’
 żmien li fihom din l‐informazzjoni trid tiġi ppreżentata,
 flimkien mad‐drittijiet tal‐partijiet konċernati dwar l‐iżvelar.
 ê 597/2009 premessa
 33 (adattat)
 (30) Fl‐applikazzjoni tar‐regoli
 tal‐Ftehim dwar is‐Sussidji huwa essenzjali, sabiex jinżamm il‐bilanċ
 tad‐drittijiet u l‐obbligi
 li Ö dak Õ il‐Ftehim
 ried jistabbilixxi, illi l‐Ö Unjoni Õtieħu kont tal‐interpretazzjoni
 Ö ta' dawk id‐drittijiet
 u l‐obbligi Õ mis‐sħab
 prinċipali tal‐kummerċ tal‐Ö Unjoni Õ, kif riflessa fil‐leġislazzjoni
 jew prattika stabbilita.
 ê 37/2014 Art. 1 u
 Anness .18 (adattat)
 (31) l‐implimentazzjoni Ö ta' dan ir‐Regolament Õjirrikjedi kundizzjonijiet
 uniformi għall‐adozzjoni ta' dazji provviżorji u definittivi, u
 għat‐tmiem ta' investigazzjoni mingħajr miżuri. Dawk il‐miżuri
 għandhom jiġu adottati mill‐Kummissjoni f'konformità mar‐Regolament
 (UE) Nru 182/2011 tal‐Parlament Ewropew u tal‐Kunsill[8].
 (32) Il‐proċedura
 konsultattiva għandha tintuża għall‐adozzjoni ta'
 miżuri provviżorji minħabba l‐effetti ta' tali miżuri
 u l‐loġika sekwenzjali tagħhom fir‐rigward tal‐adozzjoni
 ta' miżuri definittivi. Għandu jintuża wkoll meta jiġu
 aċċettati impenji, meta jinbdew jew ma jinbdewx l‐analiżijiet
 tal‐iskadenzi, meta jiġu sospiżi miżuri, meta ssir estensjoni
 tas‐sospensjoni ta' miżuri u meta jiddaħlu mill‐ġdid
 miżuri minħabba l‐effett ta' tali miżuri meta mqabbla ma'
 miżuri definittivi. Fejn dewmien fl‐impożizzjoni ta'
 miżuri jikkawża dannu li jkun diffiċli li jissewwa, huwa
 meħtieġ li l‐Kummissjoni titħalla tadotta miżuri
 provviżorji applikabbli immedjatament,
 ê 597/2009 (adattat)
 ADOTTAW DAN IR‐REGOLAMENT:
 Artikolu 1
 Prinċipji
 1. Dazju ta’ kumpens jista’ jkun impost
 għal tpaċija ta’ xi sussidju mogħti, direttament jew
 indirettament, għall‐manifattura, il‐produzzjoni, l‐esportazzjoni
 jew it‐trasport ta’ xi prodott li r‐rilaxx tiegħu fiċ‐ċirkolazzjoni
 libera fl‐Ö Unjoni Õ toħloq
 ħsara.
 2. Minkejja l‐paragrafu 1, meta l‐prodotti
 ma jkunux importati direttament mill‐pajjiż tal‐oriġini
 imma jkunu esportati lejn l‐Ö Unjoni Õ minn xi pajjiż
 intermedjarju, id‐dispożizzjonijiet ta’ dan ir‐Regolament
 għandhom ikunu applikabbli bis‐sħiħ u t‐transazzjoni
 jew transazzjonijiet għandhom, fejn xieraq, ikunu meqjusa bħala li
 seħħew bejn il‐pajjiż tal‐oriġini u l‐Ö Unjoni Õ.
 Artikolu 2
 Definizzjonijiet
 Għall‐iskop ta’ dan ir‐Regolament:
 (a) prodott huwa meqjus li jkun
 sussidjat jekk jibbenefika minn sussidju ta’ kumpens kif definit fl‐Artikoli
 3 u 4. Sussidju bħal dan jista’ jingħata mill‐gvern tal‐pajjiż
 tal‐oriġini tal‐prodott importat, jew mill‐gvern ta’
 pajjiż intermedjarju li minnu tkun saret l‐esportazzjoni lejn l‐Ö Unjoni Õ, magħruf
 għall‐iskop ta’ dan ir‐Regolament bħala “l‐pajjiż
 tal‐esportazzjoni”;
 (b) “gvern” tfisser gvern jew kull korp
 pubbliku fit‐territorju tal‐pajjiż tal‐oriġini jew
 tal‐esportazzjoni;
 (c) “prodott simili” tfisser prodott li
 huwa identiku, jiġifieri, li jixbah f’kull aspett, lill‐prodott
 taħt konsiderazzjoni, jew fin‐nuqqas ta’ prodott bħal dan,
 prodott ieħor li għalkemm m’huwiex l‐istess fl‐aspetti
 kollha, għandu karatteristiċi li jixbħu mill‐qrib lil dawk
 tal‐prodott taħt konsiderazzjoni;
 (d) “ħsara”, sakemm mhux speċifikat
 mod ieħor, tfisser ħsara materjali lill‐industrija tal‐Ö Unjoni Õ, theddid ta’
 ħsara materjali lill‐industrija tal‐Ö Unjoni Õ jew dewmien
 materjali fit‐twaqqif ta’ din l‐industrija u għandha tkun
 interpretata skont id‐dispożizzjonijiet tal‐Artikolu 8.
 Artikolu 3
 Definizzjoni ta’ sussidju
 Sussidju għandu jkun meqjus li
 jeżisti jekk:
 1. (a) ikun hemm
 kontribuzzjoni finanzjarja minn xi gvern fil‐pajjiż tal‐oriġini
 jew tal‐esportazzjoni, jiġifieri, fejn:
 (i) il‐prattika tal‐gvern
 tinvolvi trasferiment dirett ta’ fondi (per eżempju, għoti, self,
 equity infusion), it‐trasferimenti potenzjali diretti ta’ fondi jew ta’
 responsabiltajiet (per eżempju, garanziji għal xi self),
 (ii) dħul tal‐gvern li suppost
 huwa dovut li jkun mitluf jew li ma jinġabarx (per eżempju,
 inċentivi fiskali bħal ma huma krediti ta’ taxxa). F’dan il‐każ,
 l‐eżenzjoni ta’ prodott esportat mid‐dazji jew taxxi imposti
 fuq prodotti simili meta jkunu maħsuba għall‐konsum domestiku,
 jew l‐għoti lura ta’ dazji bħal dawn jew taxxi f’ammonti li ma
 jeċċedux dawk li jkunu żdiedu, m’għandhomx ikunu meqjusa
 bħala sussidju, kemm‐il darba din l‐eżenzjoni tkun
 ingħatat skont id‐dispożizzjonijiet tal‐Annessi I,
 II u III;
 (iii) il‐gvern jipprovdi oġġetti
 jew servizzi apparti mill‐infrastruttura ġenerali, jew jixtri l‐oġġetti;
 (iv) il‐gvern:
 –
 jagħmel ħlasijiet lil mekkaniżmu ta’
 fondi, jew
 –
 jinkariga jew jidderieġi korp privat biex
 iwettaq waħda jew iktar mit‐tip ta’ funzjonijiet kif murija fil‐punti
 (i), (ii) u (iii) li normalment ikunu responsabbiltà tal‐gvern, u li fil‐fatt,
 bl‐ebda mod, ma tkun differenti mill‐prattiċi normali
 użati mill‐gvernijiet;
 jew
 (b) ikun hemm xi tip ta’ dħul jew
 appoġġ fil‐prezz skont it‐tifsira fl‐Artikolu XVI
 tal‐GATT 1994; u
 (2) għalhekk ikun mogħti
 benefiċċju.
 Artikolu 4
 Sussidji ta’ kumpens
 1. Is‐sussidji għandhom ikunu
 soġġetti għal miżuri ta’ kumpens biss jekk ikunu
 speċifiċi, kif definiti fil‐paragrafi 2, 3 u 4.
 2. Sabiex jiġi stabbilit jekk xi sussidju
 jkunx speċifiku għal xi intrapriża jew industrija jew grupp ta’
 intrapriżi jew industriji (ċerti intrapriżi) fil‐ġurisdizzjoni
 tal‐awtorità li tagħtihom, għandhom ikunu applikabbli l‐prinċipji
 li ġejjin:
 (a) meta l‐awtorità li
 tagħtihom, jew il‐leġislazzjoni li bis‐saħħa tagħha
 l‐awtorità li tagħti tkun taħdem, tillimita espliċitament
 l‐aċċess għal sussidju lil ċerti intrapriżi, dan
 is‐sussidju għandu jkun speċifiku;
 (b) meta l‐awtorità li
 tagħtihom, jew il‐leġislazzjoni li bis‐saħħa
 tagħha l‐awtorità li tagħtihom tkun taħdem, tistabbilixxi
 kriterji jew kondizzjonijiet oġġettivi li jirregolaw l‐eliġibilità
 għal, u l‐ammont ta’, sussidju, l‐ispeċifikalità
 m’għandiex teżisti, kemm‐il darba dik l‐eliġibilità
 tkun awtomatika u li dawk il‐kriterji u l‐kondizzjonijiet ikunu
 osservati bir‐reqqa;
 (c) jekk, minkejja d‐dehra ta’ non‐speċifikalità
 li tirriżulta mill‐applikazzjoni tal‐prinċipji stabbiliti
 fil‐punti (a) u (b), ikun hemm raġunijiet li wieħed jemmen li s‐sussidju
 jista’ fil‐fatt ikun speċifiku, jistgħu jiġu kkunsidrati
 fatturi oħra. Dawn il‐fatturi huma: l‐użu ta’ programm
 ta’ sussidju minn numru limitat ta’ ċerti intrapriżi; l‐użu
 predominanti minn ċerti intrapriżi; l‐għoti ta’ ammonti
 kbar sproporzjonati ta’ sussidju lil ċerti intrapriżi; u l‐mod
 li bih id‐diskrezzjoni ġiet eżerċitata mill‐awtorità
 li tagħti, fid‐deċiżjoni għall‐għoti tas‐sussidju.
 F’dan ir‐rigward, l‐informazzjoni dwar il‐frekwenza li biha l‐applikazzjonijiet
 għal sussidju jkunu miċħuda jew approvati u r‐raġunijiet
 għal dawn id‐deċiżjonijiet għandhom, partikolarment,
 ikunu kkunsidrati.
 Għall‐iskop tal‐punt (b),
 “kriterji jew kondizzjonijiet oġġettivi” tfisser kriterji jew
 kondizzjonijiet li huma newtrali, li ma jiffavorixxux lil ċerti
 intrapriżi fuq oħrajn, u li jkunu ekonomiċi fin‐natura u
 orizzontali fl‐applikazzjoni tagħhom, bħal ma huma n‐numru
 ta’ impjegati jew id‐daqs tal‐intrapriża.
 Il‐kriterji jew il‐kondizzjonjiet
 għandhom jiġu stabbiliti b’mod ċar mill‐liġi,
 regolament, jew xi dokument ieħor uffiċjali, hekk li jkunu
 jistgħu jiġu vverifikati.
 Fl‐applikazzjoni tal‐punt (c) tas‐subparagrafu
 1, għandu jittieħed kont tal‐ammont ta’ diversifikazzjoni tal‐attivitajiet
 ekonomiċi fil‐ġurisdizzjoni tal‐awtorità li
 tagħtihom, kif ukoll it‐tul ta’ żmien li matulu l‐programm
 tas‐sussidju kien fis‐seħħ.
 3. Sussidju li jkun limitat għal
 ċerti intrapriżi li jinsabu f’reġjun ġeografiku
 magħżul, fil‐ġurisdizzjoni tal‐awtorità li
 tagħtihom, għandu jkun speċifiku. L‐iffissar jew it‐tibdil
 fir‐rata tat‐taxxa ġeneralment applikabbli fil‐livelli
 kollha tal‐gvern li huma intitolati li jagħmlu dan, m’għandux
 jiġi meqjus li jkun sussidju speċifiku għall‐iskopijiet
 ta’ dan ir‐Regolament.
 4. Minkejja l‐paragrafi 2 u 3, is‐sussidji
 li ġejjin għandhom jitqiesu li huma speċifiċi:
 (a) sussidji dipendenti, fil‐liġi
 jew fil‐fatt, kemm jekk waħedhom jew bħala waħda minn
 ħafna kondizzjonijiet oħra, fuq il‐prestazzjoni tal‐esportazzjoni,
 inkluż dawk murija fl‐Anness I;
 (b) sussidji dipendenti, kemm
 waħedhom jew bħala waħda minn ħafna kondizzjonijiet
 oħra, fuq l‐użu ta’ oġġetti domestiċi fuq dawk
 importati.
 Għall‐iskop tal‐punt (a), is‐sussidji
 għandhom ikunu meqjusa bħala dipendenti fil‐fatt fuq il‐prestazzjoni
 tal‐esportazzjoni meta l‐fatti juru li l‐għotja ta’
 sussidju, mingħajr ma tkun saret legalment dipendenti fuq il‐prestazzjoni
 tal‐esportazzjoni, tkun tassew marbuta mal‐esportazzjoni attwali
 jew antiċipata jew mad‐dħul tal‐esportazzjoni. Il‐fatt
 biss li sussidju jingħata lil intrapriżi li jesportaw m’għandux,
 għal dik ir‐raġuni biss, jitqies illi huwa sussidju tal‐esportazzjoni
 fit‐tifsira ta’ din id‐dispożizzjoni.
 5. Kull deċiżjoni ta’
 speċifikalità skont id‐dispożizzjonijiet ta’ dan l‐Artikolu
 għandhom ikunu sostanzjati b’mod ċar fuq il‐bażi ta’
 evidenza pożittiva.
 Artikolu 5
 Kalkolu tal‐ammont ta’ sussidju
 ta’ kumpens
 L‐ammont ta’ sussidji ta’ kumpens
 għandu jiġi kalkulat fit‐termini tal‐benefiċċji
 mogħtija lill‐benefiċjarju, li jinstabu li jkunu jeżistu
 matul il‐perjodu ta’ investigazzjoni dwar is‐sussidjar. Normalment
 dan il‐perjodu għandu jkun l‐aktar sena fiskali riċenti
 għall‐benefiċjarju, imma jista’ jkun xi perjodu ieħor ta’
 mill‐inqas sitt xhur qabel ma tibda l‐investigazzjoni, li
 għalih ikun hemm disponibbli data finanzjarja ta’ min jorbot fuqha u data
 oħra relevanti.
 Artikolu 6
 Kalkolu tal‐benefiċċju
 lill‐benefiċjarju
 F’dak li jirrigwarda l‐kalkolu ta’
 benefiċċji lill‐benefiċjarju, ir‐regoli li
 ġejjin għandhom japplikaw:
 (a) għotja minn gvern ta’ equity
 capital m’għandhiex titqies li tagħti xi benefiċċju,
 sakemm l‐investiment ikun meqjus bħala inkonsistenti mal‐prattika
 ta’ investiment tas‐soltu, inkluż għall‐għotja ta’
 kapital ta’ riskju, ta’ investituri privati fit‐territorju tal‐pajjiż
 tal‐oriġini u/jew tal‐esportazzjoni;
 (b) self minn gvern m’għandux
 jitqies li jagħti xi benefiċċju, sakemm ma jkunx hemm differenza
 bejn l‐ammont li d‐ditta li tkun tirċievi s‐self
 tħallas fuq is‐self tal‐gvern u l‐ammont li dik id‐ditta
 jkollha tħallas għal self kummerċjali komparabbli li d‐ditta
 setgħet effettivament tikseb fis‐suq. F’dak il‐każ, il‐benefiċċju
 għandu jkun id‐differenza bejn Ö dawk Õ iż‐żewg
 ammonti;
 (c) garanzija ta’ self minn gvern
 m’għandhiex titqies li tagħti xi benefiċċju, sakemm ma
 jkunx hemm differenza bejn l‐ammont li d‐ditta li tirċievi l‐garanzija
 tħallas fuq self garantit mill‐gvern u l‐ammont li d‐ditta
 jkollha tħallas għal self kummerċjali komparabbli fin‐nuqqas
 tal‐garanzija governattiva. F’Ö dak Õ il‐każ il‐benefiċċju
 jkun id‐differenza bejn Ö dawk Õ iż‐żewġ
 ammonti, b’aġġustament għal xi differenzi fil‐miżati;
 (d) l‐għotja ta’
 oġġetti jew servizzi jew xiri ta’ oġġetti mill‐gvern
 m’għandhiex titqies bħala għotja ta’ xi benefiċċju,
 sakemm l‐għotja ssir għal remunerazzjoni li tkun anqas minn dik
 adegwata jew li x‐xiri jsir għal remunerazzjoni li tkun aktar milli
 adegwata. Jekk remunerazzjoni hijiex adegwata għandha tkun determinata
 b’referenza għall‐kondizzjonijiet tas‐suq prevalenti
 għall‐prodott jew servizz in kwistjoni fil‐pajjiż tal‐għotja
 jew tax‐xiri, inkluż il‐prezz, il‐kwalità, id‐disponibiltà,
 kemm hu kummerċabbli, it‐trasport u kundizzjonijiet oħra tax‐xiri
 jew tal‐bejgħ.
 Jekk ma hemmx termini u
 kondizzjonijiet tas‐suq li jipprevalu għall‐prodott jew is‐servizz
 in kwistjoni fil‐pajjiż fejn tingħata l‐provvista jew
 isir ix‐xiri, li jistgħu jintużaw bħala valuri indikattivi
 xierqa, għandhom japplikaw ir‐regoli li ġejjin:
 (i) it‐termini u l‐kondizzjonijiet
 li jipprevalu fil‐pajjiż interessat għandhom jiġu
 aġġustati, fuq il‐bażi ta’ spejjeż attwali,
 prezzijiet u fatturi oħra disponibbli f’dak il‐pajjiż, b’ammont
 xieraq li jirrifletti t‐termini u l‐kundizzjonijiet normali tas‐suq;
 jew
 (ii) fejn ikun xieraq, għandhom
 jintużaw it‐termini u l‐kondizzjonijiet li jeżistu fis‐suq
 ta’ pajjiż ieħor jew fis‐suq dinji li huma disponibbli għal
 min jirċevihom.
 Artikolu 7
 Dispożizzjonijiet ġenerali
 dwar il‐kalkoli
 1. L‐ammont ta’ sussidji ta’ kumpens
 għandu jkun stabbilit għal kull unità tal‐prodott sussidjat
 esportat lejn l‐Ö Unjoni Õ.
 Biex
 jiġi stabbilit Ö dak Õ l‐ammont
 jistgħu jitnaqqsu l‐elementi li ġejjin mit‐total tas‐sussidju:
 (a) kull miżata għall‐applikazzjoni,
 jew spejjeż oħra minfuqa kif meħtieġ sabiex jikkwalifika
 għal, jew jakkwista, is‐sussidju;
 (b) taxxi tal‐esportazzjoni, dazji
 jew tariffi oħra imposti fuq l‐esportazzjoni tal‐prodott lejn
 l‐Ö Unjoni Õ speċifikament
 intenzjonati li jpaċu s‐sussidju.
 Meta parti interessata tagħmel talba
 għal tnaqqis, hi għandha turi li t‐talba tagħha hija
 ġustifikata.
 2. Meta s‐sussidju ma jingħatax
 b’referenza għall‐kwantitajiet manifatturati, maħduma,
 esportati jew trasportati, l‐ammont tas‐sussidju ta’ kumpens
 għandu jkun stabbilit bl‐allokazjoni tal‐valur tas‐sussidju
 totali, kif xieraq, fuq il‐livell ta’ produzzjoni, bejgħ, jew
 esportazzjoni tal‐prodotti kkonċernati matul il‐perjodu tal‐investigazzjoni
 dwar is‐sussidjar.
 3. Meta s‐sussidju jkun jista’ jiġi
 marbut mal‐akkwist jew l‐akkwist futur ta’ assi fissi, l‐ammont
 ta’ sussidju ta’ kumpens għandu jkun kalkulat billi s‐sussidju jkun
 mifrux fuq perjodu li jirrifletti d‐diprezzament normali ta’ dawn l‐assi
 fl‐industrija kkonċernata.
 L‐ammont hekk kalkulat li jkun attribwit
 għall‐perjodu tal‐investigazzjoni, inkluż dak li
 jiġi mill‐assi fissi akkwistati qabel Ö dak Õ il‐perjodu,
 għandhom ikunu allokati kif deskritt fil‐paragrafu 2.
 Meta l‐assi ma jkollhomx deprezzament,
 is‐sussidju għandu jkun stmat bħala self mingħajr
 imgħax, u jkun trattat skont l‐Artikolu 6(b).
 4. Meta s‐sussidju ma jkunx jista’
 jiġi marbut mal‐akkwist ta’ assi fissi, l‐ammont ta’
 benefiċċju riċevut matul il‐perjodu tal‐invetigazzjoni
 għandu, fil‐prinċipju, jkun attribwit għal Ö dak Õ il‐perjodu, u
 allokat kif deskritt fil‐paragrafu 2, sakemm ma jkunx hemm
 ċirkostanzi speċjali li jiġġustifikaw l‐attribuzzjoni
 f’perjodu ieħor.
 Artikolu 8
 Deċiżjoni dwar il‐ħsara
 1. Id‐deċiżjoni dwar il‐ħsara
 għandha tkun ibbażata fuq prova pożittiva u għandha
 tinvolvi eżami oġġettiv ta’:
 (a) l‐volum tal‐importazzjonijiet
 sussidjati u l‐effett tal‐importazzjonijiet sussidjati fuq il‐prezzijiet
 fis‐suq tal‐Ö Unjoni Õ għal prodotti
 simili; u
 (b) l‐impatt li jirriżulta
 minn dawk l‐importazzjonijiet fuq l‐industrija tal‐Ö Unjoni Õ.
 2. F’dak li għandu x’jaqsam mal‐volum
 tal‐importazzjonijiet sussidjati, għandha titqies jekk kienx hemm
 żieda sinifikanti fl‐importazzjonijiet sussidjati, sew f’termini
 assoluti jew relattivi għall‐produzzjoni jew konsum fl‐Ö Unjoni Õ. F’dak li
 jirrigwarda l‐effett tal‐importazzjonijiet sussidjati fuq il‐prezzijiet,
 għandu jiġi meqjus jekk kienx hemm tnaqqis sinifikanti li jwaqqa’ l‐prezzijiet
 permezz tal‐importazzjonijiet sussidjati kif imqabbla mal‐prezz ta’
 prodott simili tal‐industrija tal‐Ö Unjoni Õ, jew jekk l‐effett
 ta’ dawn l‐importazzjonijiet ikunx li b’mod ieħor iwaqqa’ l‐prezzijiet
 b’mod sinifikanti jew jipprevjeni ż‐żieda fil‐prezz illi
 kieku kienet isseħħ, sa livell sinifikanti. L‐ebda wieħed
 jew aktar minn Ö dawk Õ il‐fatturi ma
 jista neċessarjament jagħti gwida definittiva.
 3. Meta l‐importazzjonijiet
 ta’ prodott minn aktar minn pajjiż wieħed huma fl‐istess
 żmien soġġetti għal investigazzjonijiet ta’ dazju ta’
 kumpens, l‐effett ta’ din l‐importazzjoni għandha tkun
 kumulattivament stmata biss jekk ikun stabbilit li:
 (a) l‐ammont ta’ sussidji ta’
 kumpens stabbiliti b’relazzjoni mal‐importazzjoni minn kull pajjiż
 ikun aktar milli de minimis kif imfisser fl‐Artikolu 14(5) u li l‐volum
 tal‐importazzjonijiet minn kull pajjiż ma jkunx negliġibbli; u
 (b) stima kumulattiva tal‐effetti
 tal‐importazzjonijiet tkun approprjata fid‐dawl tal‐kondizzjonijiet
 ta’ kompetizzjoni bejn il‐prodotti importati u l‐kondizzjonijiet
 ta’ kompetittività bejn il‐prodotti importati u l‐prodott simili
 tal‐Ö Unjoni Õ.
 4. L‐eżami tal‐impatt tal‐importazzjonijiet
 sussidjati fuq l‐industrija tal‐Ö Unjoni Õ kkonċernata
 għandha tinkludi evalwazzjoni tal‐fatturi ekonomiċi relevanti
 kollha u l‐indiċi li għandhom effett fuq l‐istat tal‐industrija,
 inkluż: il‐fatt li industrija tkun għadha fil‐proċess
 ta’ rkupru mill‐effetti ta’ sussidji jew dumping tal‐passat, il‐kobor
 tal‐ammont ta’ sussidji ta’ kumpens; tnaqqis attwali u potenzjali fil‐bejgħ,
 qliegħ, produzzjoni, sehem mis‐suq, produttività, dħul fuq l‐investimenti,
 utilizzar tal‐kapaċità; fatturi li jeffettwaw il‐prezzijiet
 tal‐Ö Unjoni Õ; effetti negattivi
 attwali jew potenzjali fuq il‐likwidità, inventarji, impjiegi, salarji,
 tkabbir, il‐kapaċità li jitkabbar il‐kapital jew l‐investimenti
 u, fil‐każ tal‐agrikoltura, jekk kienx hemm piż akbar fuq
 il‐programmi governattivi ta’ appoġġ. Din il‐lista m’hijiex
 eżawrjenti, l‐anqas ma jista’ xi wieħed minn dawn il‐fatturi
 neċessarjament ikun ta’ gwida deċiżiva.
 5. Għandu jintwera, mil‐provi
 relevanti preżentata f’relazzjoni mal‐paragrafu 1, li l‐importazzjonijiet
 sussidjati qed joħolqu ħsara. B’mod speċifiku, dan
 jeħtieġ dimostrazzjoni li l‐volum u/jew il‐livelli tal‐prezzijiet
 identifikati bis‐saħħa tal‐paragrafu 2 huma responsabbli
 għall‐impatt fuq l‐industrija tal‐Ö Unjoni Õ kif huwa stabbilit
 fil‐paragrafu 4, u li Ö dak Õ l‐impatt
 jeżisti sal‐grad li jġiegħel li jkun klassifikat
 bħala materjali.
 6. Fatturi magħrufa, minbarra l‐importazzjonijiet
 sussidjati li jkunu qed jagħmlu ħsara lill‐industrija tal‐Ö Unjoni Õ fl‐istess
 żmien, għandhom jiġu eżaminati sabiex jassiguraw li l‐ħsara
 kkawżata minn Ö dawk Õ il‐fatturi
 oħra ma tkunx attribwita għall‐importazzjonijiet sussidjati
 skont il‐paragrafu 5. Fatturi li jistgħu jkunu kkunsidrati f’dan ir‐rigward
 jinkludu l‐volum u l‐prezzijiet tal‐importazzjonijiet li ma
 jkunux sussidjati, nuqqas fit‐talba jew tibdil fix‐xejra tal‐konsum,
 prattiċi tal‐kummerċ restrittivi ta’, u kompetizzjoni bejn,
 pajjiżi terzi u l‐produtturi tal‐Ö Unjoni Õ, żviluppi fit‐teknoloġija
 u l‐prestazzjoni tal‐esportazzjoni u l‐produttività tal‐industrija
 tal‐Ö Unjoni Õ.
 7. L‐effett tal‐importazzjonijiet
 sussidjati għandu jkun stmat b’relazzjoni mal‐produzzjoni tal‐industrija
 tal‐Ö Unjoni Õ ta’ prodott simili
 meta data disponibbli tippermetti l‐identifikazzjoni separata ta’ dik il‐produzzjoni
 fuq il‐bażi ta’ kriterji bħalma hu l‐proċess tal‐produzzjoni,
 il‐bejgħ u l‐qliegħ tal‐produtturi. Jekk din l‐identifikazzjoni
 separata ta’ dik il‐produzzjoni ma tkunx possibbli, l‐effetti tal‐importazzjonijiet
 sussidjati għandhom ikunu stmati billi jsir eżami tal‐produzzjoni
 tal‐inqas grupp jew sensiela ta’ prodotti inkluż il‐prodott
 simili, li għalihom tista tingħata l‐informazzjoni
 meħtieġa.
 8. Sejba ta’ theddida ta’ ħsara materjali
 għandha tkun ibbażata fuq il‐fatti u mhux biss fuq
 allegazzjonijiet, suppożizzjonijiet jew xi possibiltà remota. Il‐bidla
 fiċ‐ċirkustanzi li tista’ toħloq xi sitwazzjoni fejn is‐sussidju
 joħloq dannu, għandha tkun tidher ċar bil‐quddiem u tkun
 imminenti.
 Meta
 tittieħed deċiżjoni dwar l‐eżistenza ta’ xi theddida
 ta’ dannu materjali, għandhom jiġu meqjusa, inter alia,
 fatturi bħal:
 (a) in‐natura tas‐sussidju
 jew sussidji f’dak il‐każ u l‐effetti tal‐kummerċ
 li aktarx jirriżultaw minnhom;
 (b) iż‐żieda sinifikanti
 tal‐importazzjonijiet sussidjati fis‐suq tal‐Ö Unjoni Õ li tindika l‐possibiltà
 ta’ żieda sostanzjali fl‐importazzjonijiet;
 (c) kapaċità disponibbli b’mod liberu
 u suffiċjenti għall‐esportatur jew żieda sostanzjali
 imminenti f’din il‐kapaċità li tindika l‐possibiltà ta’
 żieda sostanzjali ta’ esportazzjonijiet sussidjati lejn l‐Ö Unjoni Õ, waqt li
 jittieħed kont tad‐disponibbilta’ ta’ swieq oħra tal‐esportazzjoni
 biex jassorbu l‐esportazzjonijiet addizzjonali;
 (d) jekk l‐importazzjonijiet
 humiex qiegħda jiddaħħlu bi prezzijiet li jkunu, sa grad
 sinifikanti, iwaqqgħu l‐prezzijiet jew iżżommu żieda
 fil‐prezzijiet illi kieku kienet isseħħ, u li aktarx
 iżżid it‐talba għal aktar importazzjonijiet;
 (e) l‐inventarji tal‐prodott
 li jkun qiegħed jiġi investigat.
 L‐ebda wieħed mill‐fatturi
 mniżżla hawn fuq ma jista’, waħdu, neċessarjament
 jagħti gwida deċiżiva imma t‐totalità tal‐fatturi
 kkunsidrati għandhom iwasslu għall‐konklużjoni illi aktar
 esportazzjonijiet sussidjati huma imminenti u li, sakemm ma titteħidx
 azzjoni preventiva, se jseħħ dannu materjali.
 Artikolu 9
 Definizjoni ta’ industrija tal‐Ö Unjoni Õ
 1. Għall‐iskop ta’ dan ir‐Regolament,
 il‐frażi “industrija tal‐Ö Unjoni Õ” għandha tkun
 interpretata bħala li tirreferi għall‐produtturi kollha tal‐Ö Unjoni Õ li jipproduċu
 prodotti simili jew għal dawk minnhom li l‐produzzjoni kollettiva
 tagħhom tal‐prodotti tikkostitwixxi proporzjon kbir, kif definit fl‐Artikolu
 10(6), tal‐produzzjoni totali tal‐Ö Unjoni Õ għal dawk il‐prodotti,
 ħlief għal:
 (a) meta l‐produtturi jkunu
 relatati mal‐esportaturi jew l‐importaturi jew ikunu huma stess
 importaturi tal‐prodott li allegatament huwa sussidjat, il‐frażi
 “industrija tal‐Ö Unjoni Õ” tista’ tkun
 interpretata bħala li tirreferi għall‐kumplament tal‐produtturi;
 (b) f’ċirkostanzi
 eċċezzjonali t‐territorju tal‐Ö Unjoni Õ jista’, għall‐iskop
 tal‐produzjoni in kwistjoni, ikun maqsum f’żewġt iswieq
 kompetittivi jew aktar u l‐produtturi f’kull suq jistgħu jitqiesu
 bħala industrija separata jekk:
 (i) il‐produtturi f’dan is‐suq
 ibiegħu jew kważi jbiegħu il‐produzzjoni kollha tal‐prodott
 in kwistjoni f’dak is‐suq, u
 (ii) id‐domanda f’dak is‐suq ma
 tkunx b’mod sostanzjali milħuqa mill‐produtturi tal‐prodott in
 kwistjoni li jinsabu x’imkien ieħor fl‐Ö Unjoni Õ.
 F’dawn iċ‐ċirkustanzi, id‐dannu
 jista’ jinstab li jeżisti anki meta porzjoni kbira tal‐industrija
 totali tal‐Ö Unjoni Õ ma tkunx sofriet
 dannu, kemm‐il darba jkun hemm konċentrazzjoni ta’ importazzjonijiet
 sussidjati f’dak is‐suq iżolat u kemm‐il darba wkoll li l‐importazzjonijiet
 sussidjati jkunu qedjoħolqu dannu lill‐produtturi tal‐produzzjoni
 kollha jew kważi kollha fi ħdan dak is‐suq.
 2. Għall‐iskop tal‐paragrafu
 1, il‐produtturi għandhom ikunu meqjusa li huma relatati mal‐esportaturi
 jew l‐importaturi biss jekk:
 (a) wieħed minnhom, direttament jew
 indirettament jikkontrolla lill‐ieħor; jew
 (b) it‐tnejn li huma jinsabu
 direttament jew indirettament kontrollati minn terza persuna; jew
 (c) flimkien,
 direttament jew indirettament jikkontrollaw terza persuna, kemm‐il darba
 jkun hemm bażi li jitwemmen jew li jkun suspettat li l‐effett tar‐relazzjoni
 hija tali li ġġiegħel lill‐produttur ikkonċernat li
 jġib ruħu differenti minn produtturi li mhumiex relatati.
 Għall‐iskop ta’ dan il‐paragrafu,
 wieħed ikun meqjus li jikkontrolla lill‐ieħor meta tal‐ewwel
 huwa legalment jew operattivament f’qagħda li jeżerċita kontroll
 jew direzzjoni fuq it‐tieni.
 3. Meta l‐industrija tal‐Ö Unjoni Õ tkun ġiet
 interpretata li tirreferi għall‐produtturi f’reġjun
 partikolari, l‐esportaturi jew il‐gvern li jkun ikkonċeda s‐sussidji
 ta’ kumpens għandhom jingħataw l‐opportunità li joffru impenn
 skont l‐Artikolu 13 f’dak li għandu x’jaqsam mar‐reġjun
 ikkonċernat. F’każijiet bħal dawn, meta jkunu qegħdin
 jiġu evalwati l‐interessi Ö tal‐ Unjoni Õ tal‐miżuri,
 għandu jittieħed kont speċjali tal‐interess tar‐reġjun.
 Jekk ma jingħatax impenn adegwat mingħajr dewmien jew jekk is‐sitwazzjonijiet
 stabbiliti fl‐Artikolu 13(9) u (10) japplikaw, jista’ jkun impost dazju
 ta’ kumpens provisorju jew definittiv għall‐Ö Unjoni Õ kollha.
 F’każijiet bħal dawn id‐dazji jistgħu, jekk prattikabbli,
 ikunu limitati għal produtturi jew esportaturi speċifiċi.
 4. Id‐dispożizzjonijiet tal‐Artikolu
 8(7) għandhom Ö ikunu
 applikabbli Õ għal dan l‐Artikolu.
 Artikolu 10
 Il‐bidu tal‐proċeduri
 1. Ħlief kif previst fil‐paragrafu
 8, investigazzjoni biex tistabbilixxi l‐eżistenza, grad jew effett
 ta’ xi allegat sussidju għandha tinbeda permezz ta’ ilment bil‐miktub
 minn xi persuna fiżika jew ġuridika, jew xi assoċjazzjoni li
 m’għandiex personalità legali, li tkun qed titkellem f’isem l‐industrija
 tal‐Ö Unjoni Õ.
 L‐ilment jista’ jiġi
 ppreżentat lill‐Kummissjoni, jew lil Stat Membru, li għandu
 jgħaddih lill‐Kummissjoni. Il‐Kummissjoni għandha
 tibgħat kopja ta’ kull ilment li tkun irċeviet lill‐Istati
 Membri. L‐ilment għandu jkun meqjus bħala li sar fl‐ewwel
 jum tax‐xogħol wara li jkun twassal lill‐Kummissjoni b’posta
 rreġistrata jew bil‐ħruġ ta’ nota tal‐wasla
 tiegħu mill‐Kummissjoni.
 Meta, fin‐nuqqas ta’ xi ilment, Stat
 Membru jkollu pussess ta’ provi suffiċjenti ta’ sussidjar u tad‐dannu
 li jirriżulta lill‐industrija tal‐Ö Unjoni Õ, huwa għandu
 jikkomunika immedjatament lill‐Kummissjoni dwar dawn il‐provi.
 2. Ilment imsemmi fil‐paragrafu 1,
 għandu jinkludi provi biżżejjed dwar l‐eżistenza ta’
 sussidji ta’ kumpens (inkluż, jekk possibbli, l‐ammont
 tagħhom), id‐dannu u r‐rabta kawżali bejn l‐importazzjonijiet
 allegatament sussidjati u d‐dannu allegat. L‐ilment għandu
 jkun fih dik l‐informazzjoni li tkun raġonevolment disponibbli
 għal dak li jagħmel l‐ilment, dwar dan li ġej:
 (a) l‐identità ta’ min
 jagħmel l‐ilment u deskrizzjoni tal‐volum u l‐valur tal‐produzzjoni
 tal‐Ö Unjoni Õ tal‐prodott
 simili minn min jagħmel l‐ilment. Meta ilment bil‐miktub isir
 f’isem l‐industrija tal‐Ö Unjoni Õ, l‐ilment
 għandu jidentifika l‐industrija li f’isimha l‐ilment ikun sar
 b’lista ta’ dawk il‐produtturi magħrufa kollha tal‐prodott
 simili fl‐Ö Unjoni Õ (jew
 assoċjazzjonijiet ta’ produtturi tal‐Ö Unjoni Õ tal‐prodott
 simili) u, safejn hu possibbli, deskrizzjoni tal‐volum u l‐valur
 tal‐produzzjoni tal‐Ö Unjoni Õ tal‐prodott
 simili kif magħruf minn dawn il‐produtturi;
 (b) deskrizzjoni sħiħa tal‐prodott
 li huwa allegatament sussidjat, l‐ismijiet tal‐pajjiż jew
 pajjiżi tal‐oriġini jew tal‐esportazzjoni in kwestjoni, l‐identità
 ta’ kull wieħed mill‐esportaturi jew produtturi barranin
 magħrufa u lista ta’ persuni magħrufa li jimportaw l‐imsemmi
 prodott;
 (c) provi dwar l‐eżistenza, l‐ammont,
 in‐natura u l‐ammont ta’ kumpens tal‐imsemmija sussidji;
 (d) tibdil fil‐volum tal‐importazzjonijiet allegatament
 sussidjati, l‐effett ta’ dawn l‐importazzjonijiet fuq il‐prezzijiet
 ta’ prodott simili fis‐suq tal‐Ö Unjoni Õ u l‐impatt konsegwenti tal‐importazzjonijiet fuq l‐industrija
 tal‐Ö Unjoni Õ, kif murija mill‐fatturi
 relevanti u l‐indiċi li jkollhom effett fuq l‐istat tal‐industrija
 tal‐Ö Unjoni Õ, bħal dawk
 imniżżla fl‐Artikolu 8(2) u (4).
 3. Il‐Kummissjoni għandha, sa fejn
 hu possibli, teżamina r‐reqqa u l‐adegwatezza tal‐provi
 provduti fl‐ilment, sabiex tistabbilixxi jekk ikunx hemm xiehda
 suffiċjenti li tiġġustifika l‐bidu tal‐investigazzjoni.
 4. Investigazzjoni tista’ tinbeda sabiex
 jiġi stabbilit jekk l‐allegati sussidji jkunux “speċifiċi”
 jew le, skont it‐tifsira tal‐Artikolu 4(2) u (3).
 5. Investigazzjoni tista’ wkoll tinbeda dwar
 miżuri tat‐tip kif imniżżel fl‐Anness IV, sal‐limitu
 li jkollhom element ta’ sussidju kif definit bl‐Artikolu 3, sabiex
 jiġi stabbilit jekk il‐miżuri in kwistjoni jkunux kompletament
 konformi mad‐dispożizzjonijiet ta’ dak l‐Anness.
 6. Investigazzjoni m’għandhiex tinbeda
 taħt il‐paragrafu 1 sakemm ma jkunx ġie stabbilit, fuq il‐bażi
 ta’ eżami dwar il‐qofol tal‐appoġġ għal, jew
 oppożizzjoni għal, l‐ilment magħmul mill‐produtturi
 tal‐Ö Unjoni Õ ta’ prodott simili,
 li l‐ilment kien magħmul minn jew f’isem l‐industrija tal‐Ö Unjoni Õ. L‐ilment
 għandu jitqies li jkun sar minn jew f’isem l‐industrija tal‐Ö Unjoni Õ jekk ikollu l‐appoġġ
 tal‐produtturi tal‐Ö Unjoni Õ li l‐produzzjoni
 kollettiva tagħhom tikkostitwixxi aktar minn 50 % tal‐produzzjoni
 totali tal‐prodott simili, prodott minn dik il‐parti tal‐industrija
 tal‐Ö Unjoni Õ li turi
 appoġġ jew oppożizzjoni għall‐ilment. B’danakollu, l‐ebda
 investigazzjoni m’għandha tinbeda meta l‐produtturi tal‐Ö Unjoni Õ li espressament
 jappoġġjaw l‐ilment jammontaw għal anqas minn 25 %
 tal‐produzzjoni totali tal‐prodott simili magħmul mill‐industrija
 tal‐Ö Unjoni Õ.
 7. L‐awtoritajiet għandhom, sakemm
 ma tkunx ittieħdet deċiżjoni biex tinbeda investigazzjoni,
 jevitaw li jippubliċizzaw l‐ilment li jkun qed ifittex li tinbeda
 investigazzjoni. B’danakollu, kemm jista’ jkun malajr wara li jirċievi l‐ilment
 dokumentat kif suppost skont dan l‐Artikolu, u fi kwalunkwe każ
 qabel ma tinbeda l‐investigazzjoni, il‐Kummissjoni għandha
 tavża lill‐pajjiż tal‐oriġini u/jew tal‐esportazzjoni
 kkonċernat, li għandu jkun mistieden għal konsultazzjonijiet bil‐għan
 li tkun iċċarata s‐sitwazzjoni dwar kwistjonijiet imsemmija fil‐paragrafu
 2 u li jaslu għal soluzzjoni bi ftehim reċiproku.
 ê 37/2014 Art. 1 u
 Anness .18(1)
 8. Jekk, f’ċirkostanzi speċjali, il‐Kummissjoni
 tiddeċiedi li tibda investigazzjoni mingħajr ma tkun irċeviet
 ilment bil‐miktub minn jew f’isem l‐industrija tal‐Unjoni
 sabiex tinbeda tali investigazzjoni, din għandha ssir abbażi ta’
 evidenza suffiċjenti tal‐eżistenza ta’ sussidji kumpensatorji,
 danni u rabta ta' kawżalità, kif deskritti fil‐paragrafu 2, biex
 ikun iġġustifikat bidu bħal dan. Il‐Kummissjoni
 għandha tipprovdi l‐informazzjoni lill‐Istati Membri ladarba
 tkun iddeterminat il‐ħtieġa li tagħti bidu għal tali
 investigazzjoni.
 ê 597/2009
 (adattat)
 9. Il‐provi kemm tas‐sussidji kif
 ukoll tad‐danni għandhom ikunu meqjusa flimkien fit‐teħid
 tad‐deċiżjoni dwar jekk għandhiex tinbeda investigazzjoni
 jew le. Ilment għandu jkun miċħud meta ma jkunx hemm provi
 biżżejjed jew tas‐sussidji ta’ kumpens jew tad‐danni
 sabiex jiġġustifikaw it‐tkomplija tal‐każ. Il‐proċeduri
 m’għandhomx jinbdew kontra pajjiżi li l‐importazzjoni
 tagħhom jirrappreżentaw sehem mis‐suq taħt il‐1 %,
 sakemm dawn il‐pajjiżi kollettivament ma jammontawx għal
 3 % jew aktar tal‐konsum tal‐Ö Unjoni Õ.
 10. L‐ilment jista’ jiġi irtirat
 qabel il‐bidu, f’liema każ għandu jitqies li qatt ma sar.
 ê 37/2014 Art. 1 u
 Anness .18(2) (adattat)
 11. Fejn ikun jidher li hemm
 biżżejjed evidenza li tiġġustifika l‐bidu ta’
 proċedimenti, il‐Kummissjoni għandha tagħmel dan fi
 żmien 45 jum mid‐data tat‐tressiq tal‐ilment u
 għandha tippubblika avviż f’Il‐Ġurnal Uffiċjali
 tal‐Unjoni Ewropea. Fejn ma tkunx ġiet ippreżentata
 biżżejjed evidenza, min jagħmel l‐ilment għandu jkun
 infurmat dwar dan fi żmien 45 jum minn dakinhar li jkun tressaq l‐ilment
 lill‐Kummissjoni. Il‐Kummissjoni għandha tagħti
 informazzjoni lill‐Istati Membri li tikkonċerna l‐analiżi
 tagħha tal‐ilment normalment fi żmien 21 jum mid‐data li
 fiha jkun tressaq l‐ilment lill‐Kummissjoni.
 ê 597/2009 (adattat)
 12. L‐avviż tal‐bidu ta’
 proċeduri għandu jħabbar il‐bidu ta’ investigazzjoni,
 jindika l‐prodott u l‐pajjiż ikkonċernat, jagħti
 riassunt tal‐informazzjoni li tkun waslet, u jipprovdi li l‐informazzjoni
 relevanti kollha tiġi kkomunikata lill‐Kummissjoni.
 Għandu jsemmi l‐perjodi li matulhom
 il‐partijiet interessati jkunu jistgħu jidentifikaw ruħhom,
 jippreżentaw l‐opinjonijiet tagħhom bil‐miktub u
 jippreżentaw l‐informazzjoni, jekk dawn l‐opinjonijiet u l‐informazzjoni
 jkunu sejrin jiġu kkunsidrati fl‐investigazzjoni. Għandu wkoll
 iħabbar il‐perjodu li fih dawk il‐partijiet li huma
 interessati jistgħu japplikaw biex jinstemgħu mill‐Kummissjoni
 skont l‐Artikolu 11(5).
 13. Il‐Kummissjoni għandha
 tavża lill‐esportaturi, lill‐importaturi u lill‐assoċjazzjonijiet
 rappreżentattivi tal‐importaturi jew l‐esportaturi lilha
 magħrufa li huma involuti, kif ukoll lill‐pajjiż tal‐oriġini
 u/jew tal‐esportazzjoni u lil dawk li jkunu għamlu l‐ilment,
 bil‐bidu tal‐proċeduri u, b’attenzjoni xierqa għall‐protezzjoni
 ta’ informazzjoni kunfidenzjali, tipprovdi t‐test kollu tal‐ilment
 bil‐miktub li għalih issir referenza fil‐paragrafu 1 lill‐esportaturi
 magħrufa u lill‐awtoritajiet tal‐pajjiż tal‐oriġini
 u/jew tal‐esportazzjoni, u fuq talba tagħmlu disponibbli lill‐partijiet
 interessati oħra li jkunu involuti. Meta n‐numru ta’ esportaturi
 involuti jkun partikolarment għoli, it‐test kollu tal‐ilment
 bil‐miktub jista’ minflok jingħata biss lill‐awtoritajiet tal‐pajjiż
 tal‐oriġini u/jew tal‐esportazzjoni jew lill‐assoċjazzjoni
 tal‐kummerċ relevanti.
 14. Investigazzjoni dwar dazju ta’ kumpens
 m’għandhiex tfixkel il‐proċeduri ta’ rilaxx mid‐dwana.
 Artikolu
 11
 L‐investigazzjoni
 1. Wara l‐bidu tal‐proċeduri,
 il‐Kummissjoni, b’koperazzjoni mal‐Istati Membri, għandha
 tibda investigazzjoni fuq livell Ö tal‐Unjoni Õ. Din l‐investigazzjoni
 għandha tkopri kemm is‐sussidjar kif ukoll id‐danni, u dawn
 għandhom jiġu investigati flimkien.
 Għall‐iskop ta’ sejba
 rappreżentattiva, għandu jintagħżel perjodu ta’ investigazzjoni
 li, fil‐każ ta’ sussidjar għandu, normalment, ikopri l‐perjodu
 ta’ investigazzjoni stabbilit fl‐Artikolu 5.
 L‐informazzjoni marbuta ma’ perjodu
 sussegwenti għall‐perjodu tal‐investigazzjoni m’għandux,
 normalment, jiġi kkunsidrat.
 2. Il‐partijiet li jirċievu l‐kwestjonarji
 wżati fl‐investigazzjoni ta’ dazji ta’ kumpens għandhom
 jingħataw mill‐anqas 30 jum biex iwieġbu. Il‐limitu ta’
 żmien għall‐esportaturi għandu jibda jgħodd mid‐data
 ta’ meta jirċievu l‐kwestjonarju, li għal dan il‐għan
 għandu jkun meqjus li jkun wasal fi żmien ġimgħa mill‐jum
 li fih ikun intbagħat lil dak li għandu jwieġeb jew trasmess lir‐rappreżentant
 diplomatiku xieraq tal‐pajjiż tal‐oriġini u/jew tal‐esportazzjoni.
 Estensjoni għall‐perjodu ta’ 30 jum jista’ jingħata, filwaqt li
 jittieħed kont tal‐limiti ta’ żmien tal‐investigazzjoni,
 kemm‐il darba l‐parti turi raġuni tajba għal din l‐estensjoni,
 fit‐termini taċ‐ċirkustanzi partikolari tagħha.
 3. Il‐Kummissjoni tista’ titlob lill‐Istati
 Membri sabiex jipprovdu informazzjoni, u l‐Istati Membri għandhom
 jieħdu dawk il‐passi kollha neċessarji sabiex jissodisfaw dawn
 it‐talbiet.
 Għandhom jibagħtu l‐informazzjoni
 mitluba lill‐Kummissjoni flimkien mar‐riżultati tal‐ispezzjonijiet,
 tal‐kontrolli jew tal‐investigazzjonijiet kollha li jkunu saru.
 Meta din l‐informazzjoni tkun ta’
 interess ġenerali jew meta t‐trasmissjoni tagħha tkun ġiet
 mitluba minn Stat Membru, il‐Kummissjoni għandha tgħaddiha lill‐Istati
 Membri, sakemm ma tkunx kunfidenzjali, f’liema każ, għandu
 jintbagħat sunt mhux kunfidenzjali.
 4. Il‐Kummissjoni tista’ titlob lill‐Istati
 Membri sabiex iwettqu l‐kontrolli u l‐ispezzjonijiet kollha
 meħtieġa, partikolarment fost l‐importaturi, il‐kummerċjanti
 u l‐produtturi tal‐Ö Unjoni Õ, u li jwettqu
 investigazzjonijiet f’pajjiżi terzi, kemm‐il darba d‐ditti
 kkonċernati jagħtu l‐kunsens tagħhom u li l‐gvern
 tal‐pajjiż in kwistjoni jkun ġie mgħarraf
 uffiċjalment u ma jsib ebda oġġezzjoni.
 L‐Istati Membri għandhom
 jieħdu dawk il‐passi kollha meħtieġa sabiex jissodisfaw
 dawn it‐talbiet mill‐Kummissjoni.
 L‐uffiċjali tal‐Kummissjoni
 għandhom ikunu awtorizzati, jekk il‐Kummissjoni jew Stat Membru hekk
 jitlob, biex jgħinu lill‐uffiċjali tal‐Istati Membri
 sabiex iwettqu d‐doveri tagħhom.
 5. Il‐partijiet interessati li jkunu
 wrew l‐interess tagħhom skont it‐tieni subparagrafu tal‐Artikolu
 10(12), għandhom jinstemgħu jekk huma, fiż‐żmien tal‐perjodu
 stabbilit fl‐avviż ippubblikat fil‐Ġurnal
 Uffiċjali tal‐Unjoni Ewropea, għamlu talba bil‐miktub
 għal smigħ u wrew li huma parti li għandha interess li aktarx
 tkun affettwata bir‐riżultat tal‐proċeduri u li jkun hemm
 raġunijiet partikolari għalfejn għandhom jinstemgħu.
 6. Fuq talba, għandhom jingħataw
 opportunitajiet lill‐importaturi, l‐esportaturi u lil dawk li
 jagħmlu l‐ilment, li jkunu wrew l‐interess tagħhom skont
 kif stabbilit fit‐tieni subparagrafu tal‐Artikolu 10(12), u l‐gvern
 tal‐pajjiż tal‐oriġini u/jew tal‐esportazzjoni, li
 jiltaqghu ma’ dawk il‐partijiet li jkollhom interessi kuntrarji, sabiex
 ikunu jistgħu jiġu preżentati opinjonijiet opposti u offruti
 argumenti kuntrarji.
 Dispożizzjoni dwar dawn l‐opportunitajiet
 għandha jikkunsidra l‐ħtieġa li tiġi mħarsal‐kunfidenzjalità
 u l‐konvenjenza tal‐partijiet.
 M’għandu jkun hemm l‐ebda obbligu
 fuq xi parti sabiex jattendi xi laqgħa, u n‐nuqqas li tagħmel
 hekk m’għandux jippreġudika l‐każ ta’ dik il‐parti.
 Informazzjoni verbali provduta skont dan il‐paragrafu
 għandha tiġi meqjusa mill‐Kummissjoni sakemm din tkun
 sussegwentement konfermata bil‐miktub.
 7. Dawk li jagħmlu l‐ilment, il‐gvern
 tal‐pajjiż tal‐oriġini u/jew tal‐esportazzjoni, l‐importaturi
 u l‐esportaturi, u l‐assoċjazzjonijiet rappreżentattivi
 tagħhom, l‐organizzazzjonijiet tal‐utenti u tal‐konsumaturi,
 li jkunu wrew l‐interess tagħhom skont kif stabbilit fit‐tieni
 subparagrafu tal‐Artikolu 10(12), jistgħu, fuq talba bil‐miktub,
 jispezzjonaw l‐informazzjoni kollha mogħtija lill‐Kummissjoni
 minn kull parti fl‐investigazzjoni, b’distinzjoni mid‐dokumenti
 interni preparati mill‐awtoritajiet tal‐Ö Unjoni Õ jew l‐Istati
 Membri tagħha, li jkun relevanti għall‐preżentazzjoni tal‐każijiet
 tagħhom u li ma tkunx kunfidenzjali skont it‐tifsira tal‐Artikolu
 29, u li tintuża fl‐investigazzjoni.
 Dawn il‐partijiet jistgħu
 jwieġbu għal din l‐informazzjoni u l‐kummenti
 tagħhom għandhom ikunu kkunsidrati kull meta jkunu adegwatament
 sostanzjati fir‐risposta.
 8. Ħlief fiċ‐ċirkostanzi
 stabbiliti fl‐Artikolu 28, l‐informazzjoni li tingħata minn
 partijiet interessati u li fuqha jkunu ġew ibbażati s‐sejbiet,
 għandha tiġi eżaminata għall‐eżattezza sakemm
 ikun possibbli.
 9. Għal proċeduri li jinbdew bis‐saħħa
 tal‐Artikolu 10(11), investigazzjoni għandha tiġi konkluża
 fi żmien sena, kull meta dan ikun possibbli. F’kull każ, dawn l‐investigazzjonijiet
 għandhom jiġu konklużi fi żmien 13‐il‐xahar
 mill‐bidu tagħhom, skont is‐sejbiet magħmula bis‐saħħa
 tal‐Artikolu 13 għal obbligi u sejbiet magħmula bis‐saħħa
 tal‐Artikolu 15 għal azzjoni definittiva.
 10. Matul l‐investigazzjoni, il‐Ö Kummissjoni Õ għandha
 tagħti lill‐pajjiż tal‐oriġini u/jew tal‐esportazzjoni
 opportunità raġonevoli biex ikompli bil‐konsultazzjonijiet bil‐għan
 li jikkjarifika s‐sitwazzjoni fattwali u li jaslu għal soluzzjoni
 miftiehma bejniethom.
 Artikolu 12
 Miżuri provviżorji
 1. Jistgħu jiġu imposti dazji
 provviżorji jekk:
 (a) il‐proċeduri jkunu nbdew
 skont l‐Artikolu 10;
 ê 37/2014 Art. 1 u
 Anness .18(3)
 (b) għal dan il‐għan
 ikun ingħata avviż u l‐partijiet interessati jkunu ngħataw
 opportunità adegwata biex jissottomettu l‐informazzjoni u jagħmlu l‐kummenti
 skont it‐tieni subparagrafu ta’l‐Artikolu 10(12);
 ê 597/2009
 (adattat)
 (c) tkun saret determinazzjoni
 affermattiva provviżorja li l‐prodott importat ikun ibbenefika minn
 sussidju ta’ kumpens u b’ riżultat ta’ dan ikkaġuna ħsara lill‐industrija
 tal‐Ö Unjoni Õ; u
 (d) l‐interess tal‐Ö Unjoni Õ jitlob għal
 intervent sabiex tiġi evitata din il‐ħsara.
 Id‐dazji provviżorji għandhom
 ikunu imposti mhux aktar kmieni minn 60 jum mill‐bidu tal‐proċeduri
 imma mhux aktar tard minn disa’ xhur mill‐bidu tal‐proċeduri.
 L‐ammont ta’ dazju ta’ kumpens
 provviżorju m’għandux jeċċedi l‐ammont totali tas‐sussidji
 ta’ kumpens kif provviżorjament stabbiliti imma għandu jkun inqas
 minn dan l‐ammont, jekk dan id‐dazju iżgħar ikun meqjus
 bħala adegwat sabiex ineħħi l‐ħsara lill‐industrija
 tal‐Ö Unjoni Õ.
 2. Id‐dazji provviżorji
 għandhom jiġu assigurati b’garanzija u r‐rilaxx tal‐prodotti
 kkonċernati fiċ‐ċirkolazzjoni libera fl‐Ö Unjoni Õ għandu jkun
 marbut mal‐kondizzjoni li tingħata din il‐garanzija.
 ê 37/2014 Art. 1 u
 Anness .18(3)
 3. Il‐Kummissjoni għandha tadotta
 miżuri provviżorji f’konformità mal‐proċedura msemmija fl‐Artikolu
 25(4).
 ê 597/2009
 4. Meta Stat Membru jitlob intervent immedjat
 mill‐Kummissjoni u meta l‐kondizzjonijiet tal‐ewwel u t‐tieni
 subparagrafi tal‐paragrafu 1 ikunu sodisfatti, il‐Kummissjoni
 għandha, fi żmien massimu ta’ ħamest ijiem ta’ xogħol mill‐wasla
 tat‐talba, tiddeċiedi jekk għandhiex timponi dazju
 provviżorju ta’ kumpens.
 5. Dazji provviżorji ta’ kumpens
 għandhom ikunu imposti għal perjodu massimu ta’ erba’ xhur.
 Artikolu 13
 Impenji
 ê 37/2014 Art. 1 u
 anness .18(4) (adattat)
 1. Bil‐kondizzjoni li tkun saret
 determinazzjoni affermattiva provviżorja dwar l‐għoti ta’
 sussidju u danni, il‐Kummissjoni tista’ f'konformità mal‐proċedura
 konsultattiva msemmija fl‐Artikolu 25(2) taċċetta offerti ta’
 impenji volontarji sodisfaċenti li bihom:
 (a) il‐pajjiż tal‐oriġini
 u/jew tal‐esportazzjoni jaqbel li jelimina jew jillimita s‐sussidju
 jew jieħu miżuri oħra dwar l‐effetti tiegħu; jew
 (b) kwalunkwe esportatur jimpenja
 ruħu li jirrevedi l‐prezzijiet tiegħu jew li jwaqqaf l‐esportazzjonijiet
 lejn iż‐żona kkonċernata sakemm esportazzjonijiet
 bħal dawn ikunu jgawdu minn sussidji, ħalli l‐Kummissjoni tkun
 issodisfatta li l‐effett ta' ħsara tas‐sussidji jkun ġie
 eliminat.
 F'każ bħal dan u sakemm dawk l‐impenji
 jkunu fis‐seħħ, id‐dazji provviżorji imposti mill‐Kummissjoni
 f'konformità mal‐Artikolu 12(3) u d‐dazji definittivi imposti skont
 l‐Artikolu 15(1) ma għandhomx japplikaw għall‐importazzjonijiet
 rilevanti tal‐prodott ikkonċernat manifatturat mill‐kumpanniji
 msemmija fid‐deċiżjoni tal‐Kummissjoni, Ö kif emendata
 sussegwentement, Õ li
 taċċetta l‐impenji.
 Iż‐żidiet
 fil‐prezzijiet skont impenji ta' dan it‐tip ma għandhomx ikunu
 ogħla milli huwa neċessarju biex ipaċu l‐ammont ta’
 sussidji ta’ kontrobilanċ, u għandhom ikunu inqas mill‐ammont
 ta’ sussidji ta’ kontrobilanċ jekk dawn iż‐żidiet ikunu
 adegwati biex ineħħu d‐dannu lill‐industrija tal‐Unjoni.
 ê 597/2009
 2. L‐impenji jistgħu jiġu
 suġġeriti mill‐Kummissjoni, imma l‐ebda pajjiż jew
 esportatur m’għandu jkun obbligat li jintrabat b’impenn bħal dan. Il‐fatt
 li pajjiżi jew esportaturi ma joffrux dawn l‐impenji, jew ma
 jaċċettawx stedina biex jagħmlu hekk, m’għandu bl‐ebda
 mod jippreġudika l‐konsiderazzjoni tal‐każ.
 B’danakollu, jista’ jiġi stabbilit li
 theddida ta’ ħsara tista’ tkun aktar possibli li sseħħ jekk l‐importazzjonijiet
 ssussidjati jkomplu. M’għandhomx ikunu mitluba jew aċċettati
 impenji minn pajjżi jew esportaturi sakemm ma jkunx hemm determinazzjoni
 affermattiva provviżorja ta’ sussidjar u ħsara kaġunata permezz
 ta’ dawn is‐sussidji.
 Ħlief f’ċirkostanzi
 eċċezzjonali, m’għandhomx jiġu offruti impenji aktar tard
 mit‐tmiem tal‐perjodu li fih ikunu jistgħu jsiru
 rappreżentazzjonijiet skont l‐Artikolu 30(5).
 3. L‐impenji offerti mhux bil‐fors
 iridu jiġu aċċettati jekk l‐aċċettazzjoni
 tagħhom tkun meqjusa mhux prattika, bħal meta n‐numru ta’
 esportaturi attwali jew potenzjali jkun kbir wisq, jew għal
 raġunijiet oħra, inklużi raġunijiet ta’ politika
 ġenerali. Il‐pajjiż tal‐oriġini u/jew tal‐esportazzjoni
 kkonċernat jista’ jingħata r‐raġunijiet għaliex ikun
 qiegħed jiġi propost li tiġi miċħuda l‐offerta
 ta’ impenn u jista’ jingħata l‐opportunità li jagħmel kummenti
 dwar dan. Ir‐raġunijiet għaċ‐ċaħda
 għandhom jingħataw fid‐deċiżjoni definittiva.
 4. Il‐partijiet illi joffru impenn
 għandhom ikunu mistennija li jipprovdu verżjoni mhux kunfidenzjali
 ta’ dak l‐impenn, sabiex din tkun tista’ tingħata lill‐partijiet
 interessati fl‐investigazzjoni.
 ê 37/2014 Art. 1 u
 Anness .18(4)
 5. Fejn l‐impenji jkunu
 aċċettati l‐investigazzjoni għandha tintemm. Il‐Kummissjoni
 għandha ttemm l‐investigazzjoni f'konformità mal‐proċedura
 ta’ eżami msemmija fl‐Artikolu 25(3).
 ê 597/2009
 è1 37/2014 Art. 1 u Anness .18(4)
 6. Jekk l‐impenji jiġu
 aċċettati, l‐investigazzjoni dwar is‐sussidjar u l‐ħsara
 għandha normalment tiġi kompluta. F’dan il‐każ, jekk ikun
 hemm deċiżjoni negattiva li ma jkunx hemm sussidjar jew ħsara, l‐impenn
 għandu jispiċċa awtomatikament, ħlief f’każijiet fejn
 din id‐deċiżjoni tkun ittieħdet b’mod prinċipali
 minħabba dan l‐impenn. F’każijiet bħal dawn, jista’ jkun
 meħtieġ li l‐impenn jinżamm għal perjodu
 raġonevoli.
 Fil‐każ li tittieħed
 deċiżjoni affermattiva dwar is‐sussidjar u l‐ħsara,
 l‐impenn għandu jibqa’ konsistenti mat‐termini tiegħu u d‐dispożizzjonijiet
 ta’ dan ir‐Regolament.
 7. Il‐Kummissjoni għandha titlob
 lil kull pajjiż jew esportatur li min għandhom ikunu ġew
 aċċettati impenji, sabiex jipprovdu, perjodikament, informazzjoni
 relevanti għat‐twettiq ta’ dak l‐impenn, u li jippermettu l‐verifikar
 ta’ data pertinenti. In‐nuqqas ta’ konformità ma’ dawn il‐ħtiġijiet
 għandha tkun meqjusa bħala ksur tal‐impenn.
 8. Meta l‐impenji jkunu
 aċċettati minn ċerti esportaturi matul investigazzjoni, huma għandhom,
 għall‐iskop tal‐Artikoli 18, 19, 20 u 22, ikunu meqjusa li
 daħlu fis‐seħħ mid‐data li fiha l‐investigazzjoni
 tkun mitmuma għall‐pajjiż tal‐oriġini u/jew tal‐esportazzjoni.
 è1 9.
 Fil‐każ ta' ksur jew irtirar ta' impenji minn kwalunkwe parti f'dak
 l‐impenn, jew fil‐każ ta' rtirar tal‐ilqugħ ta'
 impenn mill‐Kummissjoni, l‐ilqugħ ta' impenn għandu
 jiġi rtirat mill‐Kummissjoni, kif ikun xieraq, u d‐dazju
 provviżorju li jkun ġie impost mill‐Kummissjoni f'konformità l‐Artikolu
 12 jew id‐dazju definittiv li jkun ġie impost f'konformità mal‐Artikolu 15(1),
 għandhom japplikaw, kemm‐il darba l‐esportatur
 ikkonċernat, jew il‐pajjiż tal‐oriġini u/jew tal‐esportazzjoni
 jkun ingħata opportunità biex jikkummenta, ħlief fil‐każ
 tal‐irtirar ta' impenn mill‐esportatur jew minn dak il‐pajjiż.
 Il‐Kummissjoni għandha tagħti
 informazzjoni lill‐Istati Membri meta tiddeċiedi li tirtira
 impenn. ç
 Kull parti interessata jew Stat Membru
 jistgħu jagħtu informazzjoni, li turi prima facie li jkun sar
 ksur ta’ impenn. Il‐verifika sussegwenti dwar jekk ikunx sar ksur ta’
 impenn jew le għandha normalment tintemm fi żmien sitt xhur,
 iżda f’ebda każ aktar tard minn disa’ xhur wara li tkun saret talba
 debitament bil‐provi.
 Il‐Kummissjoni tista’ titlob l‐assistenza
 tal‐awtoritajiet kompetenti tal‐Istati Membri fil‐monitoraġġ
 tal‐impenji.
 ê 37/2014Art. 1 u
 Anness .18(4)
 10. Jista’ jiġi impost dazju f'konformità
 mal‐Artikolu 12 fuq il‐bażi tal‐aħjar informazzjoni
 disponibbli, meta jkun hemm raġuni biex wieħed jaħseb li
 qiegħed jinkiser xi impenn, jew fil‐każ ta' ksur jew irtirar
 ta' impenn, meta l‐investigazzjoni li tkun wasslet għal dak l‐impenn
 ma tkunx ġiet konkluża.
 ê 597/2009
 (adattat)
 Artikolu 14
 Terminazzjoni mingħajr
 miżuri
 1. Meta l‐ilment jiġi rtirat, il‐proċeduri
 jistgħu jiġu mitmuma ħlief meta din it‐terminazzjoni ma
 tkunx fl‐interess tal‐Ö Unjoni Õ.
 ê 37/2014 Art. 1 u
 Anness.18(5)
 2. Fejn ma jkunux meħtieġa
 miżuri protettivi, l‐investigazzjoni jew il‐proċeduri
 għandhom jintemmu. Il‐Kummissjoni għandha ttemm l‐investigazzjoni
 f'konformità mal‐proċedura ta’ eżami msemmija fl‐Artikolu
 25(3).
 ê 597/2009 (adattat)
 è1 37/2014 Art. 1 u Anness .18(6)
 3. Għandu jkun hemm terminazzjoni
 immedjata tal‐proċeduri meta jkun stabbilit li l‐ammont ta’
 sussidji ta’ kumpens ikun de minimis, skont il‐paragrafu 5, jew
 meta l‐volum tal‐importazzjonijiet sussidjati, attwali jew
 potenzjali, jew il‐ħsara, tkun negliġibbli.
 4. Għal
 proċeduri mibdija skont l‐Artikolu 10(11), il‐ħsara
 għandha normalment titqies bħala negliġibbli meta s‐sehem
 tas‐suq tal‐importazzjonijiet jkun anqas mill‐ammonti
 imniżżla fl‐Artikolu 10(9). F’dak li għandu x’jaqsam mal‐investigazzjonijiet
 dwar l‐importazzjonijiet minn pajjiżi li qegħdin
 jiżviluppaw, il‐volum tal‐importazzjonijiet sussidjati
 għandha wkoll titqies bħala negliġibbli jekk din
 tirrapreżenta inqas minn 4 % tal‐importazzjonijiet totali tal‐prodott
 simili fl‐Ö Unjoni Õ, sakemm l‐importazzjonijiet
 mill‐pajjiżi li qegħdin jiżviluppaw li s‐sehem
 individwali tagħhom tal‐importazzjonijiet totali tirrapreżenta
 anqas minn 4 %, kollettivament jammontaw għal aktar minn 9 % tal‐importazzjonijiet
 totali tal‐prodott simili fl‐Ö Unjoni Õ.
 5. L‐ammont ta’ sussidji ta’ kumpens
 għandhom jitqiesu bħala de minimis jekk dan l‐ammont ikun inqas
 minn 1 % ad valorem, ħlief fejn, f’dak li jirrigwarda l‐investigazzjonijiet
 dwar importazzjonijiet minn pajjiżi li qegħdin jiżviluppaw, il‐limitu
 de minimis għandu jkun 2 % ad valorem, sakemm tintemm biss l‐investigazzjoni
 meta l‐ammont ta’ sussidji ta’ kumpens ikun taħt il‐livell de
 minimis relevanti għall‐esportaturi individwali, li għandhom
 jibqgħu soġġetti għall‐proċeduri u jistgħu
 jkunu investigati mill‐ġdid f’xi reviżjoni mwettqa għall‐pajjiż
 ikkonċernat skont l‐Artikoli 18 u 19.
 Artikolu 15
 Impożizzjoni ta’ dazji
 definittivi
 è1 1.
 Meta l‐fatti kif stabbiliti finalment juru l‐eżistenza ta'
 sussidji kumpensatorji u dannu kkawżat minnhom, u fl‐interess tal‐Unjoni
 hemm lok għal intervent f'konformità mal‐Artikolu 31,
 għandu jiġi impost dazju kumpensatorju definittiv mill‐Kummissjoni
 li taġixxi skont il‐proċedura ta' eżami msemmija fl‐Artiklu
 25(3). Fejn ikunu fis‐seħħ dazji provviżorji, il‐Kummissjoni
 għandha tibda din il‐proċedura sa mhux iktar tard minn xahar
 qabel l‐iskadenza ta' Ö dawk Õ id‐dazji. ç
 ê 597/2009 (adattat)
 è1 37/2014 Art. 1 u Anness .18(7)
 M’għandha tiġi imposta l‐ebda
 miżura jekk is‐sussidju jew is‐sussidji jiġu rtirati jew
 jintwera li s‐sussidji ma għadhomx jagħtu xi
 benefiċċju lill‐esportaturi involuti.
 L‐ammont tad‐dazju ta’ kumpens
 m’għandux jeċċedi l‐ammont ta’ sussidji stabbilit
 iżda għandu jkun inqas mill‐ammont totali tas‐sussidji
 ta’ kumpens jekk dan id‐dazju inqas ikun adegwat għat‐tneħħija
 tal‐ħsara lill‐industrija Ö tal‐Unjoni Õ.
 2. Għandu jkun impost dazju ta’ kumpens
 fl‐ammonti xierqa f’kull każ, fuq bażi mhux diskriminatorja,
 fuq l‐importazzjonijiet ta’ prodott minn dawk is‐sorsi kollha li
 jkun instab li jgawdu minn sussidji ta’ kumpens u li jikkaġunaw
 ħsara, ħlief għall‐importazzjonijiet minn dawk is‐sorsi
 li mingħandhom ikunu ġew aċċettati impenji skont it‐termini
 ta’ dan ir‐Regolament. Ir‐regolament li jimponi d‐dazju
 għandu jispeċifika d‐dazju għal kull fornitur, jew, jekk
 dan ma jkunx prattikabbli, il‐pajjiż fornitur ikkonċernat.
 3. Meta l‐Kummissjoni tkun illimitat l‐Ö investigazzjonijiet Õ tagħha skont l‐Artikolu
 27, kull dazju ta’ kumpens applikat għall‐importazzjonijiet minn
 esportaturi jew produtturi li jkunu magħrufa skont l‐Artikolu 27
 imma li ma kienux ġew inklużi fl‐Ö investigazzjonijiet Õ, m’għandhomx
 jeċċedu l‐ammont tal‐medja mwieżna tas‐sussidji
 ta’ kumpens stabbiliti għall‐partijiet fil‐kampjun.
 Għall‐iskop ta’ dan il‐paragrafu,
 il‐Kummissjoni għandha tinjora l‐ammonti żero u de
 minimis ta’ sussidji ta’ kumpens u ammonti ta’ sussidji ta’ kumpens
 stabbiliti fiċ‐ċirkostanzi msemmija fl‐Artikolu 28.
 Id‐dazji individwali għandhom ikunu
 applikati għall‐importazzjonijiet minn xi esportatur jew produttur
 li għalih l‐ammont ta’ sussidju individwali jkun ġie kkalkulat
 kif provdut fl‐Artikolu 27.
 Artikolu 16
 Retroattività
 1. Miżuri provviżorji u dazji ta’
 kumpens definittivi għandhom jiġu applikati biss għal prodotti
 li jidħlu f’ċirkolazzjoni libera wara ż‐żmien meta l‐miżuri
 meħuda skont l‐Artikolu 12(1) jew l‐Artikolu 15(1), skont
 il‐każ, jidħlu fis‐seħħ, soġġetti
 għall‐eċċezzjonijiet kif imniżżla f’dan ir‐Regolament.
 è1 2.
 Meta jkun applikat dazju provviżorju u l‐fatti kif stabbiliti
 finalment juru l‐eżistenza ta' sussidji kumpensatorji u danni, il‐Kummissjoni
 għandha tiddeċiedi, irrispettivament minn jekk għandux ikun
 impost dazju kumpensatorju definittiv, liema proporzjon tad‐dazju
 provviżorju għandu jinġabar definittivament. ç
 Għal Ö dak Õ l‐iskop,
 “ħsara” m’għandhiex tinkludi dewmien materjali għat‐twaqqif
 ta’ industrija tal‐Ö Unjoni Õ, lanqas theddid ta’
 ħsara materjali, ħlief fejn jinstab illi dan, fin‐nuqqas ta’
 miżuri provviżorji, kien se jiżviluppa fi ħsara materjali.
 Fil‐każi l‐oħrajn kollha li jinvolvu dan it‐theddid
 jew dewmien, l‐ammonti provviżorji għandhom jiġu rilaxxati
 u d‐dazji definittivi jistgħu jkunu imposti biss mid‐data li
 fiha d‐determinazzjoni finali tat‐theddida jew id‐dewmien
 materjali jseħħ.
 3. Jekk id‐dazju ta’ kumpens definittiv
 ikun ogħla mid‐dazju provviżorju, id‐differenza
 m’għandiex tiġi miġbura. Jekk id‐dazju definittiv ikun
 anqas mid‐dazju provviżorju, id‐dazju għandu jerġa’
 jiġi kkalkulat. Meta d‐determinazzjoni finali tkun negattiva, id‐dazju
 provviżorju m’għandux jiġi kkonfermat.
 4. Dazju ta’ kumpens definittiv jista’
 jiġi impost fuq prodotti li jidħlu għall‐konsum mhux aktar
 minn 90 jum qabel id‐data tal‐applikazzjoni tal‐miżuri
 provviżorji imma mhux qabel il‐bidu tal‐investigazzjoni, sakemm:
 (a) l‐importazzjonijiet jkunu
 ġew reġistrati skont l‐Artikolu 24(5);
 (b) l‐importaturi kkonċernati
 ngħataw opportunità mill‐Kummissjoni li jikkummentaw;
 (c) jeżistu ċirkostanzi
 kritiċi fejn tiġi kkawżata ħsara lill‐prodott
 sussidjat in kwistjoni li huwa diffiċli li tissewwa, minħabba l‐importazzjonijiet
 kbar ħafna fi żmien relattivament qasir ta’ prodott li jkun gawda
 minn sussidji ta’ kumpens skont it‐termini ta’ dan ir‐Regolament; u
 (d) jkun meqjus bħala
 meħtieġ, sabiex tiġi evitata li terġa’ tiġri din il‐ħsara,
 li d‐dazji ta’ kumpens jkunu stmati fuq bażi retroattiva fuq dawn l‐importazzjonijiet.
 5. F’każijiet ta’ ksur jew irtirar ta’
 impenji, jistgħu jiġu imposti dazji definittivi fuq oġġetti
 li jidħlu għal ċirkolazzjoni libera mhux iktar tard minn 90 jum
 qabel l‐applikazzjoni tal‐miżuri provviżorji, sakemm l‐importazzjonijiet
 jkunu ġew reġistrati skont l‐Artikolu 24(5) u li din l‐istima
 retroattiva m’għandhiex tapplika għall‐importazzjonijiet li
 jkunu daħlu qabel il‐ksur jew l‐irtirar tal‐impenn.
 Artikolu 17
 Tul ta’ żmien
 Il‐miżuri ta’ kumpens għandhom
 jibqgħu fis‐seħħ biss għat‐tul ta’ żmien u
 sakemm ikunu meħtieġa biex iħassru l‐effett tas‐sussidji
 ta’ kumpens li jkunu qegħdin joħolqu l‐ħsara.
 Artikolu 18
 Reviżjoni ta’ skadenza
 1. Miżura ta’ kumpens definittiva għandha
 tiskadi fi żmien ħames snin mill‐impożizzjoni tagħha
 jew ħames snin mid‐data tar‐reviżjoni l‐aktar
 riċenti li tkun kopriet kemm is‐sussidjar kif ukoll il‐ħsara,
 sakemm ma jiġix stabbilit f’reviżjoni li l‐iskadenza aktarx li
 twassal għal kontinwazzjoni jew rikorrenza tas‐sussidjar u l‐ħsara.
 Din ir‐reviżjoni ta’ skadenza għandha tinbeda fuq l‐inizjattiva
 tal‐Kummissjoni, jew fuq talba magħmula minn jew f’isem il‐produtturi
 tal‐Ö Unjoni Õ, u l‐miżura
 għandha tibqa’ fis‐seħħ sakemm tiġi deċiża
 din ir‐reviżjoni.
 2. Reviżjoni ta’ skadenza għandha
 tingħata bidu meta t‐talba jkun fiha biżżejjed provi li l‐iskadenza
 tal‐miżuri aktarx li tirriżulta f’kontinwazzjoni jew rikorrenza
 tas‐sussidjar u l‐ħsara. Din il‐possibiltà tista’, per
 eżempju, tiġi indikata bi provi ta’ sussidji u ħsara kontinwati
 jew provi li t‐tneħħija tal‐ħsara hija parzjalment
 jew unikament minħabba l‐eżistenza ta’ miżuri jew provi li
 ċ‐ċirkustanzi tal‐esportaturi, jew il‐kondizzjonijiet
 tas‐suq, huma tali li jindikaw il‐possibiltà ta’ aktar sussidji li
 jagħmlu l‐ħsara.
 3. Fit‐twettiq tal‐investigazzjonijiet
 taħt dan l‐Artikolu, l‐esportaturi, l‐importaturi, il‐pajjiż
 tal‐oriġini u/jew tal‐esportazzjoni u l‐produtturi tal‐Ö Unjoni Õ għandhom
 jingħataw l‐opportunità li jagħtu spjegazzjoni aktar ċara,
 jiċħdu jew jikkummentaw dwar il‐kwistjonijiet
 imniżżla fit‐talba għal reviżjoni, u l‐konklużjonijiet
 għandhom jintlaħqu billi jittieħed kont tal‐provi
 relevanti u dokumentati b’mod xieraq li tkun ġiet preżentata rigward
 il‐mistoqsija ta’ jekk l‐iskadenza tal‐miżuri aktarx li,
 jew mhux aktarx li, twassal għall‐kontinwazzjoni jew rikorrenza tas‐sussidjar
 u l‐ħsara.
 4. Avviż ta’ skadenza imminenti
 għandu jiġi ppubblikat f’Il‐Ġurnal Uffiċjali tal‐Unjoni
 Ewropea fi żmien xieraq fl‐aħħar sena tal‐perjodu
 tal‐applikazzjoni tal‐miżuri kif definiti f’dan l‐Artikolu.
 Minn hemm ‘il quddiem, il‐produtturi tal‐Ö Unjoni Õ għandhom, mhux
 aktar tard minn tlett xhur qabel it‐tmiem tal‐perjodu ta’
 ħames snin, ikunu intitolati li jippreżentaw talba għal
 reviżjoni skont il‐paragrafu 2. Avviż li jħabbar l‐iskadenza
 attwali tal‐miżuri taħt dan l‐Artikolu għandu wkoll
 jiġi ppubblikat.
 Artikolu 19
 Reviżjonijiet temporanji
 1. Il‐ħtieġa ta’ impożizzjoni
 kontinwata ta’ miżuri tista’ wkoll tkun riveduta, meta hekk
 meħtieġ, fuq inizjattiva tal‐Kummissjoni jew fuq talba ta’ Stat
 Membru jew, kemm‐il darba jkun għadda żmien raġonevoli ta’
 mill‐anqas sena minn meta kien hemm l‐impożizzjoni tal‐miżuri
 definittivi, wara talba ta’ xi esportatur, importatur jew tal‐produtturi
 tal‐Ö Unjoni Õ jew il‐pajjiż
 tal‐oriġini u/jew tal‐esportazzjoni li jkun fiha
 biżżejjed provi li tagħti sustanza lill‐ħtieġa
 ta’ reviżjoni temporanja.
 2. Reviżjoni temporanja għandha
 tinbeda meta t‐talba jkun fiha provi biżżejjed li l‐kontinwazzjoni
 tal‐impożizzjoni tal‐miżuri ma tkunx aktar
 meħtieġa biex tpaċi għas‐sussidju ta’ kumpens u/jew
 li l‐ħsara aktarx li ma tkomplix jew ma terġax isseħħ
 jekk il‐miżura tkun imneħħija jew mibdula, jew li l‐miżura
 eżistenti m’hijiex, jew m’għadhiex aktar, suffiċjenti biex
 tpatti għas‐sussidju ta’ kumpens li jkun qed joħloq il‐ħsara.
 3. Meta d‐dazji ta’ kumpens imposti huma
 inqas mill‐ammont ta’ sussidji ta’ kumpens, tista’ tinbeda reviżjoni
 temporanja jekk il‐produtturi tal‐Ö Unjoni Õ jew xi parti
 oħra interessata jippreżentaw, normalment fi żmien sentejn mid‐dħul
 fis‐seħħ tal‐miżuri, provi suffiċjenti li, wara
 l‐perjodu oriġinali tal‐investigazzjoni u qabel jew wara l‐impożizzjoni
 tal‐miżuri, il‐prezzijiet tal‐esportazzjoni naqqsu jew
 li ma kien hemm l‐ebda moviment, jew moviment insuffiċjenti, ta’
 prezzijiet ta’ bejgħ mill‐ġdid tal‐prodott impurtat fl‐Ö Unjoni Õ. Jekk l‐investigazzjoni
 turi li l‐allegazzjonijiet kienu korretti, jistgħu jiżdiedu d‐dazji
 ta’ kumpens biex tinkiseb iż‐żieda fil‐prezz
 meħtieġa biex titneħħa l‐ħsara. Madankollu, il‐livell
 ta’ dazju miżjud ma għandux jeċċedi l‐ammont ta’
 sussidji ta’ kumpens.
 Ir‐reviżjoni temporanja tista’
 tinbeda wkoll, taħt il‐kondizzjonijiet hawn fuq imsemmija, fuq
 inizjattiva tal‐Kummissjoni jew fuq talba tal‐Istati Membri.
 4. Fit‐twettiq tal‐investigazzjoniet
 skont dan l‐Artikolu, il‐Kummissjoni tista’ inter alia
 tikkunsidra jekk iċ‐ċirkostanzi dwar is‐sussidjar u l‐ħsara
 tbidlux b’mod sinifikanti, jew jekk il‐miżuri eżistenti humiex
 jiksbu r‐riżultati mistennija billi jneħħu l‐ħsara
 li tkun saret qabel skont l‐Artikolu 8. F’Ö dawk Õ il‐każijiet,
 għandha tiġi meqjusa d‐deċiżjoni finali tal‐provi
 kollha relevanti u dokumentati kif suppost.
 Artikolu 20
 Reviżjonijiet imħaffa
 Kull esportatur li l‐esportazzjonijiet
 tiegħu jkunu soġġetti għal dazju ta’ kumpens definittiv
 imma li ma kienx ġie investigat individwalment matul l‐investigazzjoni
 oriġinali għal raġunijiet ħlief dik li kien ċaħad
 li jikkoopera mal‐Kummissjoni, għandu jkun intitolat, wara talba,
 għal reviżjoni mħaffa sabiex il‐Kummissjoni tkun tista’
 tistabbilixxi malajr ir‐rata tad‐dazju ta’ kumpens individwali
 għal dak l‐esportatur.
 ê 37/2014 Art. 1 u
 Anness .18(8)
 Analiżi bħal din għandha
 tinbeda wara li l‐produtturi fl‐Unjoni jkunu ngħataw l‐opportunità
 li jagħtu l‐kummenti tagħhom.
 ê 597/2009
 (adattat)
 è1 37/2014 Art. 1 u Anness .18(9)
 Artikolu 21
 Rifużjonijiet
 1. Minkejja l‐Artikolu 18, importatur
 jista’ jitlob ir‐rifużjoni ta’ dazji miġbura meta jkun jidher
 li l‐ammont ta’ sussidji ta’ kumpens, li fuq il‐bażi
 tagħhom kienu tħallsu d‐dazji, ġew eliminati jew imnaqqsa
 għal livell taħt il‐livell tad‐dazju fis‐seħħ.
 2. Meta jagħmel talba ta’ rifużjoni
 tad‐dazji ta’ kumpens, l‐importatur għandu jissottometti
 applikazzjoni lill‐Kummissjoni. L‐applikazzjoni għandha
 tintbagħat permezz tal‐Istat Membru fit‐territorju li fih il‐prodotti
 jkunu rilaxxati għal ċirkolazzjoni libera, fi żmien sitt xhur
 mid‐data li fiha l‐ammont ta’ dazji definittivi li jkunu sejrin
 jiġu imposti kienu ġew determinati mill‐awtoritajiet kompetenti
 jew tad‐data li fiha kienet ittieħdet id‐deċiżjoni
 definittiva li jinġabar l‐ammont miksub permezz tad‐dazju
 provviżorju. L‐Istati Membri għandhom jgħaddu t‐talba
 lill‐Kummissjoni mingħajr dewmien.
 3. Applikazzjoni għal rifużjoni
 għandha titqies biss li kienet sostanzjata kif suppost bi provi, meta din
 ikun fiha informazzjoni preċiża dwar l‐ammont tar‐rifużjoni
 tad‐dazji ta’ kumpens kif mitluba u d‐dokumentazzjoni kollha
 doganali marbuta mal‐kalkoli u l‐ħlasijiet ta’ dak l‐ammont.
 Għandha tinkludi wkoll provi, għal perjodu rappreżentattiv, tal‐ammont
 ta’ sussidji ta’ kumpens għall‐esportatur u għall‐produttur
 li għalihom japplika d‐dazju. Fil‐każijiet fejn l‐importatur
 ma jkunx assoċjat mal‐esportatur jew mal‐produttur
 ikkonċernat u din l‐informazzjoni ma tkunx disponibbli
 immedjatament, jew meta l‐esportatur jew il‐produttur ma jkunux
 jixtiequ jgħadduha lill‐importatur, l‐applikazzjoni
 għandha tinkludi stqarrija mill‐esportatur jew mill‐produttur
 li l‐ammont ta’ sussidju ta’ kumpens ġie mnaqqas jew eliminat, kif
 speċifikat f’dan l‐Artikolu, u li l‐provi relevanti dwar dan
 sejra tingħata lill‐Kummissjoni. Meta provi bħal dawn ma tkunx
 mogħtija mill‐esportatur jew mill‐produttur fi żmien
 raġonevoli, l‐applikazzjoni għandha tiġi
 miċħuda.
 è1 4.
 Il‐Kummissjoni għandha tiddeċiedi jekk għandhiex
 tingħata l‐applikazzjoni u sa liema punt, jew tista’ tiddeċiedi
 fi kwalunkwe ħin li tibda analiżi interim, fejn l‐informazzjoni
 u s‐sejbiet minn din l‐analiżi, imwettqa f'konformità mad‐dispożizzjonijiet
 applikabbli għal analiżijiet bħal dawn, għandhom
 jintużaw biex jiġi stabbilit jekk tkunx iġġustifikata
 rifużjoni u sa liema punt. ç
 Ir‐rifużjonijiet ta’ dazji
 għandhomu normalment isiru fi żmien 12‐il xhar, u taħt l‐ebda
 ċirkostanzi aktar minn 18‐il xahar wara d‐data li fiha tkun saret
 it‐talba għar‐rifużjoni, sostanzjata kif xieraq minn
 xiehda, minn importatur tal‐prodott soġġett għal dazju ta’
 kumpens.
 Il‐ħlas ta’ xi rifużjoni
 awtorizzat għandu normalment isir mill‐Istati Membri fi żmien
 90 jum mid‐deċiżjoni msemmija fl‐ewwel subparagrafu.
 Artikolu 22
 Dispożizzjonijiet ġenerali
 dwar reviżjonijiet u rifużjonijiet
 1. Id‐dispożizzjonijiet rilevanti
 ta’ dan ir‐Regolament rigward proċeduri u t‐twettiq ta’
 investigazzjonijiet, esklużi dawk li għandhom x’jaqsmu ma’ termini
 perentorji, għandhom jgħoddu għal kull reviżjoni mwettqa
 skont l‐Artikoli 18, 19 u 20.
 Ir‐reviżjonijiet imwettqa skont l‐Artikoli
 18 u 19 għandhom jitwettqu b’mod mgħaġġel u normalment
 jintemmu fi żmien 12‐il xahar mid‐data tal‐bidu tar‐reviżjoni.
 Fi kwalunkwe każ, reviżjonijiet skont l‐Artikoli 18 u 19
 għandhom jintemmu fil‐każijiet kollha fi żmien 15‐il
 xahar minn meta jinbdew.
 Reviżjonijiet skont l‐Artikolu 20
 għandhom f’kull każ jintemmu fi żmien disa’ xhur minn meta
 jinbdew.
 Jekk reviżjoni mwettqa skont l‐Artikolu
 18 tinbeda waqt li tkun għaddejja reviżjoni taħt l‐Artikolu
 19 fl‐istess proċeduri, ir‐reviżjoni skont l‐Artikolu
 19 għandha tintemm fl‐istess ħin kif mfisser hawn fuq għar‐reviżjoni
 skont l‐Artikolu 18.
 Jekk l‐investigazzjoni ma tintemmx fit‐termini
 perentorji Ö speċifikati
 fit‐tieni, it‐tielet u r‐rabà subparagrafu Õ, il‐miżuri
 għandhom:
 (a) jiskadu f’investigazzjonijiet skont
 l‐Artikolu 18;
 (b) jiskadu fil‐każ ta’
 investigazzjonijiet mwettqa skont l‐Artikoli 18 u 19 b’mod parallel, fejn
 jew l‐investigazzjoni skont l‐Artikolu 18 kienet inbdiet waqt li
 kienet għaddejja reviżjoni skont l‐Artikolu 19 fl‐istess
 proċeduri jew fejn dawk ir‐reviżjonijiet inbdew fl‐istess
 ħin; jew
 (c) jibqgħu l‐istess
 f’investigazzjonijiet skont l‐Artikoli 19 u 20.
 Avviż li jxandar it‐tmiem jew
 iż‐żamma tal‐miżuri skont dan il‐paragrafu
 għandu jiġi ppubblikat f’Il‐Ġurnal Uffiċjali tal‐Unjoni
 Ewropea.
 ê 37/2014 Art. 1 u
 Anness.18(10)
 2. L‐analiżijiet skont l‐Artikoli
 18, 19 u 20 għandhom jinbdew mill‐Kummissjoni. Il‐Kummissjoni
 għandha tiddeċiedi jekk tibdiex l‐analiżijiet jew le skont
 l‐Artikolu 18 f'konformità mal‐proċedura konsultattiva
 msemmija fl‐Artikolu 25(2). Il‐Kummissjoni għandha tipprovdi
 wkoll informazzjoni lill‐Istati Membri ladarba operatur jew Stat Membru
 jkun ressaq talba li tiġġustifika l‐bidu ta' analiżi skont
 l‐Artikoli 19 u 20 u l‐Kummissjoni tkun lestiet l‐analiżi
 tagħha ta' dan, jew ladarba l‐Kummissjoni tkun iddeterminat hija
 stess li l‐ħtieġa li titkompla l‐impożizzjoni tal‐miżuri
 għandha tiġi analizzata.
 3. Fejn meħtieġ mill‐analiżijiet,
 f'konformità mal‐proċedura ta' eżami msemmija fl‐Artikolu 25(3),
 il‐miżuri għandhom jitħassru jew jinżammu skont l‐Artikolu
 18, jew jitħassru, jinżammu jew jiġu emendati skont l‐Artikoli
 19 u 20.
 ê 597/2009
 (adattat)
 4. Meta l‐miżuri jiġu
 mħassra għall‐esportaturi individwali, imma mhux għall‐pajjiż
 kollu, dawk l‐esportaturi għandhom jibqgħu soġġetti
 għall‐proċeduri u jistgħu jerġgħu jiġu
 investigati f’xi reviżjoni sussegwenti li ssir għal dak il‐pajjiż
 skont dan l‐Artikolu.
 5. Meta tkun għaddejja reviżjoni tal‐miżuri
 skont l‐Artikolu 19, fi tmiem il‐perjodu tal‐applikazzjoni
 tal‐miżuri kif definiti fl‐Artikolu 18, il‐miżuri
 għandhom ukoll jiġu investigati skont id‐dispożizzjonijiet
 tal‐Artikolu 18.
 6. Fl‐investigazzjonijiet kollha ta’
 reviżjoni jew rifużjoni skont l‐Artikoli 18 sa 21, il‐Kummissjoni
 għandha, kemm‐il darba ċ‐ċirkostanzi ma jkunux
 inbidlu, tapplika l‐istess metodoloġija bħal fl‐investigazzjoni
 li wasslet għad‐dazju, b’attenzjoni xierqa għall‐Artikoli 5,
 6, 7 u 27.
 Artikolu 23
 Tidwir
 1. Id‐dazji ta’ kumpens imposti skont
 dan ir‐Regolament jistgħu jiġu estiżi għal
 importazzjonijiet minn pajjiżi terzi, tal‐prodott simili, kemm jekk
 ftit modifikat kif ukoll jekk le, jew għal importazzjonijiet tal‐prodott
 simili ftit modifikat mill‐pajjiż li hu soġġett għall‐miżuri,
 jew għalpartijiet minnu, meta jkun qed isir tidwir mill‐miżuri
 fis‐seħħ.
 2. Id‐dazji ta’ kumpens li ma
 jeċċedux id‐dazju ta’ kumpens residwu impost skont l‐Artikolu 15(2)
 jistgħu jiġu estiżi għall‐importazzjonijiet minn
 kumpanniji li jibbenefikaw minn dazji individwali fil‐pajjiżi
 soġġetti għall‐miżuri meta jkun qed isir tidwirmill‐miżuri
 fis‐seħħ.
 3. Tidwir għandu jiġi mfisser
 bħala bidla fix‐xejra tal‐kummerċ bejn pajjiżi terzi
 u l‐Ö Unjoni Õ jew bejn kumpanniji
 individwali fil‐pajjiż soġġett għall‐miżuri
 u l‐Ö Unjoni Õ, li tinħoloq
 minn prattika, proċess jew ħidma li għalihom ma hemmx
 raġuni tajba jew ġustifikazzjoni ekonomika suffiċjenti
 ħlief l‐impożizzjoni tad‐dazju, u fejn ikun hemm provi
 ta’ ħsara jew li l‐effetti tad‐dazju biex iġibu rimedju
 qiegħdin jiddgħajfu fir‐rigward tal‐prezzijiet u/jew il‐kwantitajiet
 tal‐prodott simili u li l‐prodott simili impurtat u/jew partijiet
 minnu għadhom jibbenefikaw mis‐sussidju.
 Il‐prattika, proċess jew ħidma
 msemmija fl‐ewwel subparagrafujinkludu, inter alia:
 (a) il‐modifika żgħira
 tal‐prodott ikkonċernat biex jaqa’ taħt kodiċijiet
 doganali li normalment ma humiex soġġetti għall‐miżuri,
 sakemm il‐modifika ma tibdilx il‐karatteristiċi essenzjali
 tiegħu;
 (b) il‐kunsinna tal‐prodott
 soġġett għall‐miżuri permezz ta’ pajjiżi terzi;
 (c) l‐organizzazzjoni mill‐ġdid mill‐esportaturi jew
 il‐produtturi tax‐xejriet tagħhom u tal‐kanali tal‐bejgħ
 fil‐pajjiż soġġett għall‐miżuri sabiex
 eventwalment il‐prodotti tagħhom jiġu esportati lejn l‐Ö Unjoni Õ permezz ta’ produtturi li jibbenefikaw minn dazju individwali li hu
 inqas minn dak li japplika għall‐prodotti tal‐fabbrikanti.
 ê 37/2014 Art. 1 u Anness.18(11) (adattat)
 4. L‐investigazzjonijiet għandhom
 jinbdew skont dan l‐Artikolu fuq l‐inizjattiva tal‐Kummissjoni
 jew fuq it‐talba ta’ Stat Membru jew ta' kwalunkwe parti interessata abbażi
 ta’ evidenza suffiċjenti rigward il‐fatturi stabbiliti fil‐paragrafi
 1, 2 u 3. It‐tnedija tal‐investigazzjonijiet għandu jsir
 permezz ta' Regolament tal‐Kummissjoni li jista' wkoll jagħti
 struzzjonijiet lill‐awtoritajiet doganali biex l‐importazzjonijiet
 jiġu soġġetti għal reġistrazzjoni f'konformità mal‐Artikolu
 24(5) jew biex jintalbu garanziji. Il‐Kummissjoni għandha tipprovdi
 informazzjoni lill‐Istati Membri ladarba parti interessata jew Stat
 Membru jkun ressaq talba li tiġġustifika l‐bidu ta' investigazzjoni
 u l‐Kummissjoni tkun lestiet l‐analiżi tagħha ta' din,
 jew fejn il‐Kummissjoni tkun iddeterminat hija stess li jeħtieġ
 li titnieda investigazzjoni.
 L‐investigazzjonijiet għandhom
 jitwettqu mill‐Kummissjoni. Il‐Kummissjoni tista' tiġi
 assistita mill‐awtoritajiet doganali u l‐investigazzjonijiet
 għandhom jitlestew fi żmien disa' xhur.
 Jekk il‐fatti kif finalment
 aċċertati jiġġustifikaw l‐estensjoni tal‐miżuri,
 dan għandu jsir mill‐Kummissjoni filwaqt li taġixxi
 f'konformità mal‐proċedura ta' eżami msemmija fl‐Artikolu 25(3).
 ê 597/2009
 (adattat)
 L‐estensjoni tibda’ sseħħ mid‐data
 li fiha ġiet imposta r‐reġistrazzjoni skont l‐Artikolu
 24(5) jew li fiha ġew mitluba l‐garanziji. Id‐dispożizzjonijiet
 rilevanti dwar proċedura ta’ dan ir‐Regolament rigward il‐bidu
 u t‐tmexxija ta’ investigazzjonijiet għandhom japplikaw skont dan l‐Artikolu.
 5. L‐importazzjonijiet m’għandhomx
 ikunu suġġetti għar‐reġistrazzjoni skont l‐Artikolu
 24(5) jew għal miżuri meta jkunu negozjati minn kumpanniji li jibbenefikaw
 minn eżenzjonijiet.
 6. It‐talbiet għall‐eżenzjonijiet
 debitament sostnuti minn provi għandhom jiġu ppreżentati fit‐termini
 perentorji stabbiliti fir‐Regolament tal‐Kummissjoni li jibda’ l‐investigazzjoni.
 Meta l‐prattika, proċess jew
 ħidma ta’ tidwir issir barra mill‐Ö Unjoni Õ, jistgħu
 jingħataw eżenzjonijiet lill‐produtturi tal‐prodott
 ikkonċernat li jistgħu juru li ma għandhom l‐ebda
 relazzjoni ma’ xi produttur li hu suġġett għall‐miżuri
 li jinstabu li ma humiex iwettqu prattiċi ta’ tidwir kif imfisser fil‐paragrafu
 3.
 Meta l‐prattika, proċess jew
 ħidma ta’ tidwir issir ġewwa l‐Ö Unjoni Õ, jistgħu
 jingħataw eżenzjonijiet lill‐importaturi li jistgħu juru
 li ma għandhom l‐ebda relazzjoni ma’ produtturi li huma
 soġġetti għall‐miżuri.
 ê 37/2014 Art. 1 u
 Anness .18(11) (adattat)
 Ö Dawk Õ l‐eżenzjonijiet
 Ö għandhom Õ jingħataw
 b'deċiżjoni tal‐Kummissjoni u għandhom jibqgħu validi
 għall‐perijodu u skont il‐kondizzjonijiet stabbiliti fiha. Il‐Kummissjoni
 għandha tipprovdi l‐informazzjoni lill‐Istati Membri hekk kif
 tlesti l‐analiżi tagħha.
 ê 597/2009
 Sakemm jiġu osservati l‐kondizzjonijiet
 stabbiliti fl‐Artikolu 20, l‐eżenzjonijiet jistgħu wkoll
 jingħataw wara li tintemm l‐investigazzjoni li twassal għall‐estensjoni
 tal‐miżuri.
 7. Sakemm tgħaddi għall‐inqas
 sena mill‐estensjoni tal‐miżuri, u fil‐każ fejn in‐numru
 ta’ partijiet li jitolbu jew x’aktarx jitolbu eżenzjoni jkun sinifikattiv,
 il‐Kummissjoni tista’ tiddeċiedi tibda’ reviżjoni tal‐estensjoni
 tal‐miżuri. Kull reviżjoni bħal dik għandha titwettaq
 skont id‐dispożizzjonijiet tal‐Artikolu 22(1) kif applikabbli
 rigward reviżjonijiet skont l‐Artikolu 19.
 8. Xejn f’dan l‐Artikolu ma jipprekludi
 l‐applikazzjoni normali tad‐dispożizzjonijiet fis‐seħħ
 rigward id‐dazji doganali.
 Artikolu 24
 Dispożizzjonijiet ġenerali
 1. Id‐dazji ta’ kumpens provviżorji
 jew definittivi għandhom ikunu imposti b’Regolament, u miġbura mill‐Istati
 Membri fil‐forma, bir‐rata speċifikata u skont il‐kriterji
 l‐oħra mniżżla fir‐Regolament li jimponi dawn id‐dazji.
 Dawn id‐dazji għandhom jinġabru indipendentement mid‐dazji
 doganali, taxxi u piżijiet oħra normalment imposti fuq l‐importazzjonijiet.
 L‐ebda prodott m’għandu jkun
 soġġett la għal dazju kontra d‐dumping u lanqas għal
 dazju ta’ kumpens bil‐għan li titratta l‐istess sitwazzjoni li
 toriġina mid‐dumping jew mis‐sussidju fuq l‐esportazzjoni.
 2. Ir‐Regolamenti li jimponu dazji ta’
 kumpens provviżorji jew definittivi, u r‐Regolamenti jew
 Deċiżjonijiet li jaċċettaw impenji jew li jikkonkludu l‐investigazzjonijiet
 jew il‐proċeduri, għandhom jiġu ppubblikati f’Il‐Ġurnal
 Uffiċjali tal‐Unjoni Ewropea.
 Dawn ir‐Regolamenti jew
 Deċiżjonijiet għandhom partikolarment jinkludu, u b’attenzjoni
 għal dak li għandu x’jaqsam mal‐protezzjoni ta’ informazzjoni
 kunfidenzjali, l‐ismijiet tal‐esportaturi, jekk possibbli, jew tal‐pajjiżi
 involuti, deskrizzjoni tal‐prodott u sommarju tal‐fatti u l‐konsiderazzjonijiet
 relevanti għad‐determinazzjoni tas‐sussidju u l‐ħsara.
 F’kull każ, għandha tintbagħat kopja tar‐Regolament jew
 Deċiżjoni lil dawk il‐partijiet interessati li huma
 magħrufa. Id‐dispożizzjonijiet ta’ dan il‐paragrafu
 għandhom japplikaw mutatis mutandis għar‐reviżjonijiet.
 3. Dispożizzjonijiet speċjali,
 partikolarment dwar id‐definizzjoni komuni tal‐kunċett tal‐oriġini,
 kif jinstab fir‐Regolament tal‐Kunsill (KEE) Nru 2913/92[9], jistgħu jiġu
 adottati skont dan ir‐Regolament.
 ê 37/2014 Art. 1 u
 Anness .18(12)
 4. Fl‐interess tal‐Unjoni, il‐miżuri
 imposti skont dan ir‐Regolament jistgħu jiġu sospiżi
 b'deċiżjoni tal‐Kummissjoni f'konformità mal‐proċedura
 konsultattiva msemmija fl‐Artikolu 25(2) għal perijodu ta'
 disa' xhur. Is‐sospensjoni tista' tiġi estiża għal
 perijodu ieħor, li ma jkunx iżjed minn sena, mill‐Kummissjoni
 filwaqt li taġixxi f'konformità mal‐proċedura konsultattiva
 msemmija fl‐Artikolu 25(2).
 Il‐miżuri jistgħu jiġu
 sospiżi biss meta l‐kundizzjonijiet tas‐suq jkunu nbidlu
 temporanjament b’tali mod li jkun improbabbli li d‐dannu jissokta
 bħala riżultat tas‐sospensjoni, u sakemm l‐industrija tal‐Unjoni
 tkun ingħatat l‐opportunità li tikkummenta u dawk il‐kummenti
 jkunu ġew ikkunsidrati. Il‐miżuri jistgħu, fi kwalunkwe
 żmien jerġgħu jiddaħħlu f'konformità mal‐proċedura
 konsultattiva msemmija fl‐Artikolu 25(2) jekk ir‐raġuni
 għas‐sospensjoni ma tkunx għadha applikabbli.
 ê 597/2009 (adattat)
 è1 37/2014 Art. 1 u Anness .18(12)
 è1 5. Il‐Kummissjoni tista’, wara li tkun infurmat lill‐Istati
 Membri fi żmien debitu, tagħti struzzjonijiet lill‐awtoritajiet
 doganali sabiex jieħdu l‐passi adatti biex jirreġistraw l‐importazzjonijiet,
 biex il‐miżuri jkunu jistgħu jiġu applikati
 sussegwentement kontra dik l‐importazzjoni mid‐data ta’ dik ir‐reġistrazzjoni. ç
 L‐importazzjonijiet jistgħu jkunu
 soġġetti għal reġistrazzjoni wara talba mill‐industrija
 tal‐Ö Unjoni Õ li jkun fiha provi
 suffiċjenti li tiġġustifika dik l‐azzjoni.
 Ir‐registrazzjoni għandha
 tiddaħħal b’Regolament li għandu jispeċifika l‐iskop
 tal‐azzjoni u, jekk ikun approprjat, l‐ammont stmat ta’
 obbligazzjoni futura possibbli. L‐importazzjonijiet m’għandhomx
 ikunu soġġetti għal reġistrazzjoni għal perjodu itwal
 minn disa’ xhur.
 6. L‐Istati Membri għandhom
 jagħmlu rapport kull xahar lill‐Kummissjoni, dwar il‐kummerċ
 tal‐importazzjoni ta’ prodotti soġġetti għal
 investigazzjoni u għal miżuri, u dwar l‐ammont ta’ dazji
 miġbura bis‐saħħa ta’ dan ir‐Regolament.
 7. Mingħajr preġudizzju għall‐paragrafu
 6, il‐Kummissjoni tista’ titlob l‐Istati Membri, fuq bażi ta’
 każ b’każ, li jagħtu l‐informazzjoni neċessarja biex
 isir monitoraġġ effiċjenti fuq l‐applikazzjoni tal‐miżuri.
 F’dan ir‐rigward jgħoddu d‐dispożizzjonijiet tal‐Artikolu
 11(3) u (4). Kull data ppreżentata mill‐Istati Membri skont dan
 l‐Artikolu tkun koperta bid‐dispożizzjonijiet tal‐Artikolu
 29(6).
 ê 37/2014 Art. 1 u
 Anness .18(13) (adattat)
 Artikolu 25
 Proċedura ta' kumitat
 1. Il‐Kummissjoni għandha tkun
 assistita minn Kumitat stabbilit [bir‐Regolament tal‐Kunsill (KE)
 Nru 1225/2009[10]].
 Dak il‐Kumitat għandu jkun kumitat skont it‐tifsira tar‐Regolament
 (UE) Nru 182/2011 .
 2. Fejn issir referenza għal dan il‐paragrafu,
 għandu japplika l‐Artikolu 4 tar‐Regolament (UE)
 Nru 182/2011.
 3. Fejn issir referenza għal dan il‐paragrafu,
 għandu japplika l‐Artikolu 5 tar‐Regolament (UE)
 Nru 182/2011.
 4. Fejn issir referenza għal dan il‐paragrafu
 għandu japplika l‐Artikolu 8 tar‐Regolament (UE)
 Nru 182/2011, flimkien mal‐Artikolu 4 tiegħu.
 5. Skont l‐Artikolu 3(5) tar‐Regolament
 (UE) Nru 182/2011, fejn isir użu tal‐proċedura bil‐miktub
 għall‐adozzjoni ta' miżuri definittivi skont il‐paragrafu
 3 ta' dan l‐Artikolu jew għat‐teħid ta'
 deċiżjoni biex jinbdew jew ma jinbdewx analiżijiet tal‐iskadenza
 skont l‐Artikolu 18 ta' dan ir‐Regolament, proċedura bħal
 din għandha tintemm mingħajr riżultat fejn, fil‐limitu ta'
 żmien stipulat mill‐president, dan jiġi deċiż mill‐president
 jew jekk dan jintalab minn maġġoranza ta' membri tal‐kumitat,
 kif definit fl‐Artikolu 5(1) tar‐Regolament (UE)
 Nru 182/2011. Fejn isir użu tal‐proċedura bil‐miktub
 f'każijiet oħra fejn tkun saret diskussjoni dwar l‐abbozz ta'
 miżuri fil‐kumitat, dik il‐proċedura għandha tintemm
 mingħajr riżultat fejn, fil‐limitu ta' żmien stabbilit
 mill‐president, dan jiġi deċiż mill‐president jew
 jekk dan jintalab minn maġġoranza sempliċi ta' membri tal‐kumitat.
 Fejn isir użu tal‐proċedura bil‐miktub f'każijiet
 oħra fejn ma tkunx saret diskussjoni dwar l‐abbozz ta' miżuri fil‐kumitat,
 dik il‐proċedura għandha tintemm mingħajr riżultat
 fejn, fil‐limitu ta' żmien stabbilit mill‐president, dan
 jiġi deċiż mill‐president jew jekk dan jintalab minn tal‐inqas
 kwart tal‐membri tal‐kumitat.
 6. Il‐kumitat jista’ jikkunsidra
 kwalunkwe kwistjoni relatata mal‐applikazzjoni ta’ dan ir‐Regolament
 imqajma mill‐Kummissjoni jew fuq talba ta' Stat Membru. L‐Istati
 Membri jistgħu jitolbu informazzjoni u jistgħu jwettqu skambju ta'
 fehmiet fil‐kumitat jew direttament mal‐Kummissjoni.
 ê 597/2009
 (adattat)
 Artikolu 26
 Żjarat ta’ verifika
 1. Il‐Kummissjoni għandha, meta
 jidhrilha li jkun il‐każ, tagħmel żjarat biex
 teżamina d‐dokumenti tal‐importaturi, tal‐esportaturi,
 tan‐negozjanti, tal‐aġenti, tal‐produtturi, tal‐assoċjazzjonijiet
 tal‐kummerċ u tal‐organizzazzjonijiet, biex tivverifika l‐informazzjoni
 provduta dwar is‐sussidji u l‐ħsara. Fin‐nuqqas ta’
 tweġiba xierqa u fil‐ħin, żjara ta’ verifika ma tistax
 issir.
 2. Il‐Kummissjoni tista’ twettaq
 investigazzjonijiet f’pajjiżi terzi kif meħtieġ, sakemm dan isir
 bi ftehim mad‐ditti kkonċernati, tavża lill‐pajjiż
 involut u dan tal‐aħħar ma jsib l‐ebda
 oġġezzjoni għall‐investigazzjoni. Malli l‐ftehim mad‐ditti
 kkonċernati jinkiseb, il‐Kummissjoni għandha tinforma lill‐pajjiż
 tal‐oriġini u/jew tal‐esportazzjoni bl‐ismijiet u l‐indirizzi
 tad‐ditti li tkun se ssirilhom iż‐żjara u dwar id‐dati
 miftehma.
 3. Id‐ditti kkonċernati
 għandhom jiġi mgħarrfa bin‐natura tal‐informazzjoni
 li trid tiġi vverifikata matul iż‐żjarat tal‐verifika
 u kull informazzjoni oħra li teħtieġ li tiġi provduta matul
 dawn iż‐żjarat, għalkemm dan m’għandux iżomm
 milli jsiru talbiet għal aktar dettalji, matul il‐verifika, fid‐dawl
 tal‐informazzjoni miksuba.
 4. Fl‐investigazzjonijiet imwettqa bis‐saħħa
 tal‐paragrafi 1, 2 u 3, il‐Kummissjoni għandha tkun assistita
 minn uffiċjali ta’ dawk l‐Istati Membri li jitolbu hekk.
 Artikolu 27
 Teħid ta’ kampjuni
 1. Fil‐każi fejn in‐numru ta’
 dawk li jagħmlu l‐ilmenti, l‐esportaturi jew l‐importaturi,
 it‐tipi ta’ prodotti jew it‐transazzjonijiet ikun kbir, l‐investigazzjoni
 tista’ tkun limitata għal:
 (a) numru raġonevoli ta’ partijiet,
 prodotti jew transazzjonijiet billi jintużaw kampjuni li huma
 statistikament validi fuq il‐bażi tal‐informazzjoni
 disponibbli fiż‐żmien tal‐għażla; jew
 (b) l‐akbar volum
 rappreżentattiv tal‐produzzjoni, tal‐bejgħ jew tal‐esportazzjoni
 li raġonevolment jista’ jkun investigat fiż‐żmien
 disponibbli.
 2. L‐għażla Ö finali Õ tal‐partijiet,
 it‐tipi ta’ prodotti jew it‐transazzjonijiet magħmula skont
 dan l‐Artikolu għandha titħalla f’idejn il‐Kummissjoni,
 għalkemm għandha tingħata preferenza għall‐għażla
 ta’ kampjun b’konsultazzjoni ma’, u bil‐kunsens tal‐partijiet
 ikkonċernati, sakemm dawn il‐partijiet ikunu identifikaw
 irwieħhom u għamlu biżżejjed informazzjoni disponibbli, fi
 żmien tlett ġimgħat mill‐bidu tal‐investigazzjoni,
 sabiex ikun possibbli li jintgħażel kampjun rappreżentattiv.
 3. F’każijiet fejn l‐Ö investigazzjoni Õ kienet limitata
 skont dan l‐Artikolu, ammonti individwali ta’ sussidji ta’ kumpens
 għandhom ikunu kalkulati għal kull esportatur jew produttur li fil‐bidu
 ma kienx ġie magħżul li jippreżenta l‐informazzjoni
 meħtieġa fil‐limiti ta’ żmien provduti f’dan ir‐Regolament,
 ħlief fejn in‐numru ta’ esportaturi jew produtturi jkun hekk kbir li
 jagħmel Ö investigazzjoni Õ individwali
 diffiċli wisq u jipprevjeni li l‐investigazjoni tkun konkluża
 fi żmien xieraq.
 4. Fejn ikun deċiż li jittieħed
 kampjun u fejn ikun hemm livell ta’ nuqqas ta’ koperazzjoni minn uħud jew
 mill‐partijiet kollha magħżula li aktax li materjalment
 taffettwa r‐riżultat tal‐investigazzjoni, jista’
 jintagħżel kampjun ġdid.
 B’danakollu, jekk jippersisti n‐nuqqas
 materjali ta’ koperazzjoni jew jekk ma jkunx hemm żmien
 biżżejjed biex jintagħżel kampjun ġdid, id‐dispożizzjonijiet
 relevanti tal‐Artikolu 28 għandhom japplikaw.
 Artikolu
 28
 Nuqqas ta’ koperazzjoni
 1. Fil‐każijiet fejn parti
 interessata tiċħad l‐aċċess għal, jew b’mod
 ieħor ma tipprovdix l‐informazzjoni meħtieġa fil‐limiti
 ta’ żmien stabbiliti skont id‐dispożizzjonijiet ta’ dan ir‐Regolament,
 jew tostakola b’mod sinifikanti l‐investigazzjoni, is‐sejbiet
 provviżorji jew finali, fil‐pożittiv jew fin‐negattiv,
 jistgħu jittieħdu fuq il‐bażi tal‐fatti disponibbli.
 Fejn jinstab li xi parti interessata tkun
 forniet informazzjoni falza jew li tqarraq, l‐informazzjoni għandha
 tiġi mwarrba u għandu jsir użu mill‐fatti disponibbli.
 Il‐partijiet interessati għandhom
 jiġu mwissija bil‐konsegwenzi ta’ nuqqas ta’ koperazzjoni.
 2. In‐nuqqas li tingħata
 tweġiba permezz ta’ kompjuter m’għandux ikun meqjus bħala nuqqas
 ta’ koperazzjoni, sakemm il‐parti interessata turi li jekk
 tippreżenta t‐tweġiba kif mitluba jinħoloq piż
 żejjed mhux raġonevoli jew spejjeż żejda mhux raġonevoli.
 3. Meta l‐informazzjoni mogħtija
 minn xi parti interessata ma tkunx ideali fl‐aspetti kollha, din xorta
 m’għandhiex tiġi mwarrba, kemm‐il darba n‐nuqqasijiet ma
 jkunux tali li joħolqu diffikultà żejda sabiex wieħed jasal
 għas‐sejba raġonevolment eżatta u li l‐informazzjoni
 tkun ippreżentata fi żmien tajjeb u tkun tista’ tiġi verifikata,
 u li l‐parti tkun imxiet bl‐aħjar kapaċità tagħha.
 4. Jekk il‐provi jew l‐informazzjoni
 ma jiġux aċċettati, il‐parti li tkun forniet dawn
 għandha tiġi mgħarrfa immedjatament bir‐raġunijiet u
 għandha tingħata opportunità li tipprovdi aktar spjegazzjoni fil‐limitu
 ta’ żmien speċifikat. Jekk l‐ispjegazzjonijiet ma jitqiesux li
 huma sodisfaċenti, ir‐raġunijiet għaċ‐ċaħda
 ta’ dawn il‐provi jew informazzjoni għandhom isiru magħrufa u
 jingħataw fil‐pubblikazzjoni tas‐sejbiet.
 5. Jekk id‐deċiżjonijiet,
 inklużi dawk dwar l‐ammont ta’ sussidji ta’ kumpens, ikunu
 bbażati fuq id‐dispożizzjonijiet tal‐paragrafu 1,
 inkluża l‐informazzjoni mogħtija fl‐ilment, għandu,
 fejn ikun prattikabbli u b’konsiderazzjoni għal‐limiti ta’
 żmien tal‐investigazzjoni, jiġu vverifikati b’referenza
 għall‐informazzjoni minn sorsi oħra indipendenti li
 jistgħu jkunu disponibbli, bħal ma huma listi ta’ prezzijiet
 ippubblikati, statistika uffiċjali tal‐importazzjoni u prospetti
 doganali, jew informazzjoni miksuba minn partijiet oħra interessati matul
 l‐investigazzjoni.
 Din l‐informazzjoni tista’ tinkludi data
 rilevanti li tappartjeni lis‐suq dinji jew swieq rappreżentattivi
 oħra, fejn ikun xieraq.
 6. Jekk xi parti interessata ma tikkooperax,
 jew tikkopera biss parzjalment, hekk li tiġi miżmuma xi informazzjoni
 relevanti, ir‐riżultat jista’ jkun anqas favorevoli għal dik il‐parti
 milli kieku kienet ikkoperat.
 Artikolu 29
 Kunfidenzjalità
 1. Kull informazzjoni li min‐natura
 tagħha hija kunfidenzjali (per eżempju, minħabba li l‐iżvelar
 tagħha jista’ jkun ta’ vantaġġ kompetittiv sinifikanti għal
 kompetitur jew jista’ joħloq effett negattiv sinifikanti fuq xi persuna li
 tkun forniet l‐informazzjoni jew fuq persuna li mingħandu tkun
 waslet l‐informazzjoni), jew li tingħata fuq bażi kunfidenzjali
 mill‐partijiet għall‐investigazzjoni għandha, jekk
 tintwera raġuni valida, tiġi trattata bħala tali mill‐awtoritajiet.
 2. Il‐partijiet interessati li jipprovdu
 informazzjoni kunfidenzjali għandhom ikunu mitluba li jipprovdu sommarju
 tagħha li ma tkunx kunfidenzjali. Dawn is‐sommarji għandhom
 ikunu dettaljati biżżejjed sabiex jippermettu ftehim raġonevoli
 tas‐sostanza tal‐informazzjoni ppreżentata b’mod
 kunfidenzjali. F’ċirkostanzi eċċezzjonali, dawn il‐partijiet
 jistgħu jindikaw li din l‐informazzjoni ma tkunx tista’ tiġi
 preżentata f’sommarju. F’dawn iċ‐ċirkostanzi
 eċċezzjonali, għandha tingħata stqarrija tar‐raġunijiet
 għaliex m’huwiex possibbli li jsir sommarju.
 3. Jekk jitqies li talba għal
 kunfidenzjalità m’hijiex ġustifikata u jekk il‐fornitur tal‐informazzjoni
 jew ma jkunx dispost li jforni l‐informazzjoni inkella li jawtorizza l‐iżvelar
 tagħha f’forma ġeneralizzata jew sommarja, din l‐informazzjoni
 tista’ tiġi injorata sakemm ma jistax jintwera b’mod sodisfaċenti
 minn sorsi xierqa li l‐informazzjoni hija korretta. It‐talbiet
 għall‐kunfidenzjalità m’għandhomx jiġu miċħuda
 arbitrarjament.
 4. Dan l‐Artikolu m’għandux ifixkel
 l‐iżvelar ta’ informazzjoni ġenerali mill‐awtoritajiet
 tal‐Ö Unjoni Õ, u partikolarment
 tar‐raġunijiet li fuq il‐bażi tagħhom ikunu
 ttieħdu d‐deċiżjonijiet skont dan ir‐Regolament, u
 lanqas l‐iżvelar tal‐provi li qagħdu fuqha l‐awtoritajiet
 tal‐Ö Unjoni Õ sakemm din hija
 meħtieġa biex jiġu spjeġati r‐raġunijiet fil‐proċeduri
 tal‐qorti. Dan l‐iżvelar għandu jieħu kont tal‐interessi
 leġittimi tal‐partijiet ikkonċernati li s‐sigrieti
 tagħhom kummerċjali jew tal‐gvern m’għandhomx jiġu
 żvelati.
 ê 37/2014 Art. 1 u
 Anness .18(14)
 5. Il‐Kummissjoni u l‐Istati
 Membri, inkluż l‐uffiċjali tagħhom it‐tnejn, ma
 għandhom jiżvelaw l‐ebda informazzjoni li tkun waslitilhom
 skont dan ir‐Regolament li għaliha jkun intalab trattament
 kunfidenzjali mill‐fornitur tagħha, mingħajr permess
 speċifiku minn dak il‐fornitur. Skambji ta' informazzjoni bejn il‐Kummissjoni
 u l‐Istati Membri, jew ta' kwalunkwe dokument intern preparat mill‐awtoritajiet
 tal‐Unjoni jew l‐Istati Membri, ma għandhomx jiġu
 żvelati minbarra kif inhu speċifikament stipulat b'dan ir‐Regolament.
 ê 597/2009
 (adattat)
 6. L‐informazzjoni riċevuta skont
 dan ir‐Regolament għandha tintuża biss għall‐għan
 li għalih tkun ġiet mitluba.
 Din id‐dispożizzjoni ma
 għandhiex tipprekludi l‐użu ta’ informazzjoni riċevuta fil‐kuntest
 ta’ investigazzjoni waħda għall‐għan li jingħataw
 bidu għal investigazzjonijiet oħra fl‐istess proċeduri
 rigward l‐istess prodott simili.
 Artikolu 30
 L‐iżvelar
 1. Dawk li jagħmlu xi lment, l‐importaturi
 u l‐esportaturi u l‐assoċjazzjonijiet rappreżentattivi
 tagħhom, u l‐pajjiż tal‐oriġini u/jew tal‐esportazzjoni
 jistgħu jitolbu l‐iżvelar tad‐dettalji li huma l‐bażi
 tal‐fatti essenzjali u l‐konsiderazzjonijiet li bis‐saħħa
 tagħhom il‐miżuri provviżorji kienu ġew imposti. Talbiet
 għal dan l‐iżvelar għandhom isiru bil‐miktub
 immedjatament wara l‐impożizzjoni tal‐miżuri
 provviżorji, u l‐iżvelar għandu jsir wara, bil‐miktub,
 kemm jista’ jkun malajr.
 2. Il‐partijiet imsemmija fil‐paragrafu
 1 jistgħu jitolbu l‐iżvelar finali tal‐fatti essenzjali u
 l‐konsiderazzjonijiet li fuq il‐bażi tagħhom huwa
 maħsub li tiġi rakkomandata l‐impożizzjoni ta’ miżuri
 definittivi, jew l‐għeluq ta’ investigazzjoni jew proċeduri
 mingħajr l‐impożizzjoni ta’ miżuri, u għandha
 tingħata attenzjoni partikolari lill‐iżvelar ta’ xi fatti jew
 konsiderazzjonijiet li huma differenti minn dawk użati għal kull
 miżura provviżorja.
 3. Talbiet għal żvelar finali
 għandhom isiru bil‐miktub u jkunu indirizzati lill‐Kummissjoni
 u għandhom jaslu, f’dawk il‐każijiet fejn ġie Ö impost Õ dazju
 provviżorju, mhux aktar tard minn xahar mill‐pubblikazzjoni tal‐impożizzjoni
 ta’ dak id‐dazju. Meta ma jkunx ġie impost dazju provviżorju,
 il‐partijiet għandhom jingħataw l‐opportunità li jitolbu
 l‐iżvelar finali fil‐limiti ta’ żmien stabbiliti mill‐Kummissjoni.
 ê 37/2014 Art. 1 u
 Anness .18(15)
 4. L‐iżvelar finali għandu
 jingħata bil‐miktub. Dan għandu jsir, filwaqt li tingħata
 l‐attenzjoni dovuta lill‐protezzjoni tal‐ informazzjoni
 kunfidenzjali, kemm jista’ jkun malajr u, normalment, mhux iktar tard minn
 xahar qabel ma jinbdew il‐proċeduri stabbiliti fl‐Artikolu 14
 jew l‐Artikolu 15. Fejn il‐Kummissjoni ma tkunx fil‐pożizzjoni
 li tiżvela ċerti fatti jew kunsiderazzjonijiet f'dak il‐mument,
 dawn għandhom jiġu żvelati kemm jista' jkun malajr wara.
 L‐iżvelar ma għandu
 jippreġudika l‐ebda deċiżjoni sussegwenti li tista’
 tittieħed mill‐Kummissjoni imma fejn deċiżjoni bħal
 din tkun ibbażata fuq kwalunkwe fatt u kunsiderazzjoni differenti, dawn
 għandhom jiġu żvelati kemm jista’ jkun malajr.
 5. Rappreżentazzjonijiet li jsiru wara li
 jsir l‐iżvelar finali għandhom jiġu kkunsidrati biss jekk
 jaslu fi żmien perijodu li għandu jiġi stabbilit mill‐Kummissjoni
 f'kull każ, li għandu jkun ta' mill‐inqas għaxart ijiem,
 filwaqt li tingħata l‐attenzjoni dovuta lill‐urġenza tal‐kwistjoni.
 Jista' jiġi stabbilit perijodu iqsar kull darba li jkun jrid isir
 żvelar finali addizzjonali.
 ê 597/2009
 (adattat)
 Artikolu 31
 Interess tal‐Komunità
 1. Deċiżjoni dwar jekk l‐interessi
 tal‐Ö Unjoni Õ jeħtieġux
 intervent għandha tkun ibbażata fuq stima tal‐interessi kollha
 varji meħuda flimkien, inklużi l‐interessi tal‐industrija
 domestika u l‐utenti u l‐konsumaturi. Deċiżjoni skont dan
 l‐Artikolu għandha ssir biss meta l‐partijiet kollha jkunu
 ngħataw l‐opportunità li juru l‐fehmiet tagħhom skont il‐paragrafu
 2. F’eżami bħal dan, il‐ħtieġa li jkunu eliminati l‐effetti
 ta’ tfixkil tal‐kummerċ ta’ sussidji li joħolqu ħsara u li
 tkun imdaħħla mill‐ġdid il‐kompetizzjoni effettiva,
 għandha tingħata konsiderazzjoni speċjali. Il‐miżuri,
 kif stabbiliti fuq il‐bażi tas‐sussidjar u l‐ħsara
 misjuba, ma jistgħux jiġu applikati meta l‐awtoritajiet, fuq il‐bażi
 tal‐informazzjoni kollha ppreżentata, jistgħu jikkonkludu b’mod
 ċar li ma jkunx fl‐interess tal‐Ö Unjoni Õ li dawn il‐miżuri
 jiġu applikati.
 2. Sabiex tiġi provduta bażi soda li
 fuqha l‐awtoritajiet jistgħu jikkunsidraw il‐fehmiet u l‐informazzjoni
 kollha fid‐deċiżjoni dwar jekk l‐impożizzjoni jew le
 ta’ miżuri tkunx fl‐interess tal‐Ö Unjoni Õ, min jagħmel l‐ilmenti,
 l‐importaturi u l‐assoċjazzjonijiet rappreżentattivi, l‐utenti
 rapreżentattivi u l‐organizzazzjonijiet tal‐konsumatur
 rapreżentattivi jistgħu, fil‐limiti ta’ żmien
 speċifikati fl‐avviż tal‐bidu tal‐investigazzjoni
 dwar id‐dazju ta’ kumpens, jiżvelaw ruħhom u jipprovdu l‐informazzjoni
 lill‐Kummissjoni. Din l‐informazzjoni, jew is‐sommarji
 tagħha kif xieraq, għandhom ikunu disponibbli lill‐partijiet l‐oħra
 kif speċifikat f’dan il‐paragrafu, u huma għandhom ikunu
 intitolati li jwieġbu għal din l‐informazzjoni.
 3. Il‐partijiet li jkunu mxew skont il‐paragrafu
 2 jistgħu jitolbu li jinstemgħu. Talbiet bħal dawn għandhom
 jiġu milqugħa jekk jiġu ppreżentati fil‐limiti ta’
 żmien stabbiliti fil‐paragrafu 2, u meta jagħtu r‐raġuni,
 fit‐termini tal‐interess tal‐Ö Unjoni Õ, għaliex il‐partijiet
 għandhom jinstemgħu.
 ê 37/2014 Art. 1 u
 Anness .18(16) (adattat)
 4. Il‐partijiet li aġixxew Ö skont Õ il‐paragrafu 2
 jistgħu jipprovdu kummenti dwar l‐applikazzjoni ta' kwalunkwe dazju
 provviżorju. Kummenti bħal dawn għandhom jaslu fi żmien 25
 jum mid‐data tal‐applikazzjoni ta' miżuri bħal dawn biex
 jittieħed kont tagħhom u dawn, jew is‐sommarji xierqa
 tagħhom, għandhom ikunu disponibbli għall‐partijiet l‐oħra
 li għandhom ikunu intitolati li jwieġbu għal kummenti bħal
 dawn.
 5. Il‐Kummissjoni għandha
 teżamina l‐informazzjoni li tiġi ppreżentata kif suppost u
 kemm din tkun rappreżentattiva, u r‐riżultati ta' analiżi
 bħal din, flimkien ma’ opinjoni dwar il‐merti tagħha,
 għandhom jintbagħtu lill‐kumitat bħala parti mill‐abbozz
 ta' miżura ppreżentat skont l‐Artikoli 14 u 15. Il‐Kummissjoni
 għandha tikkunsidra l‐fehmiet espressi fil‐kumitat taħt
 il‐kondizzjonijiet previsti fir‐Regolament (UE) Nru 182/2011.
 ê 597/2009 (adattat)
 è1 37/2014 Art. 1 u Anness .18(16)
 6. Il‐partijiet li jkunu mxew skont il‐paragrafu
 2 jistgħu jitolbu li l‐fatti u l‐konsiderazzjonijiet li fuqhom
 aktarx li jittieħdu d‐deċiżjonijiet finali, ikunu
 disponibbli għalihom. è1 Informazzjoni
 bħal din għandha tkun disponibbli sakemm ikun possibbli u
 mingħajr ħsara għal kwalunkwe deċiżjoni sussegwenti
 meħuda mill‐Kummissjoni. ç
 7. L‐informazzjoni għandha tkun
 meqjusa biss jekk tkun sostnuta bi provi attwali li tagħti sustanza lill‐validità
 tagħhom.
 Artikolu 32
 Relazzjonijiet bejn id‐dazju ta’
 kumpens ur‐rimedji multilaterali
 Jekk prodott impurtat ikun soġġett
 għal xi miżuri opposti imposti wara li jkun sar użu tal‐proċeduri
 ta’ soluzzjoni tat‐tilwim tal‐Ftehim dwar is‐Sussidji, u dawn
 il‐miżuri jkunu xierqa għat‐tneħħija tal‐ħsara
 kkawżata mis‐sussidji ta’ kumpens, minn kull dazju ta’ kumpens
 impost fir‐rigward ta’ dak il‐prodott għandu jiġi
 immedjatament sospiż, jew imħassar, kif xieraq.
 Artikolu
 33
 Dispożizzjonijiet finali
 Dan ir‐Regolament m’għandux ifixkel
 l‐applikazzjoni ta’:
 (a) xi regoli speċjali
 imniżżla fi ftehim milħuqa bejn il‐Ö Unjoni Õ u pajjiżi
 terzi;
 (b) ir‐regolamenti tal‐Ö Unjoni Õ fis‐settur tal‐Agrikoltura
 u r‐Regolamenti tal‐Kunsill (KE) Nru 1667/2006[11], (KE) Nru 614/2009[12]
 u (KE) Nru 1216/2009[13]. Dan ir‐Regolament
 għandu jaħdem billi jikkumplimenta lil dawn ir‐regolamenti u
 b’deroga mid‐dispożizzjonijiet tagħhom li jeskludu l‐applikazzjoni
 ta’ dazji ta’ kumpens;
 (c) miżuri speċjali, sakemm
 din l‐azzjoni ma tmurx kontra l‐obbligi tal‐GATT Ö 1994 Õ.
 ê 37/2014 Art. 1 u
 Anness .18(17)
 Artikolu 34
 Rapport
 Il‐Kummissjoni għandha tinkludi
 informazzjoni dwar l‐implimentazzjoni ta' dan ir‐Regolament fir‐rapport
 annwali tagħha dwar l‐applikazzjoni u l‐implimentazzjoni ta'
 miżuri ta' difiża kummerċjali ppreżentat lill‐Parlament
 Ewropew u lill‐Kunsill skont [l‐Artikolu 22a tar‐Regolament
 (KE) Nru 1225/2009].
 ê 597/2009
 (adattat)
 Artikolu 35
 Tħassir
 Ir‐Regolament (KE) Nru Ö 597/2009 Õ hu mħassar.
 Referenzi għar‐Regolament li
 ġie mħassar għandhom jinftiehmu bħala referenzi għal
 dan ir‐Regolament u jinqraw skont it‐tabella ta’ korrelazzjoni
 stabbilita fl‐Anness VI.
 Artikolu 36
 Dħul fis‐seħħ
 Dan ir‐Regolament għandu
 jidħol fis‐seħħ fl‐għoxrin jum waral‐dak
 tal‐pubblikazzjoni tiegħu f’Il‐Ġurnal Uffiċjali
 tal‐Unjoni Ewropea.
 Dan ir‐Regolament għandu
 jorbot fl‐intier tiegħu u japplika direttament fl‐Istati
 Membri kollha.
 Magħmul fi Brussell,
 Għall‐Parlament Ewropew Għall‐Kunsill
 Il‐President il‐President
 [1] COM(87) 868 PV.
 [2] Ara l‐Anness 3 tal‐Parti A tal‐Konklużjonijiet.
 [3] Imdaħħla fil‐programm
 leġiżlattiv għall‐2014.
 [4] Ara l‐Anness V ta' din il‐proposta.
 [5] ĠU C [...], [...],
 p. [...].
 [6] Regolament
 tal‐Kunsill (KE) Nru 597/2009 tal‐11 ta’ Ġunju 2009 dwar il‐protezzjoni
 kontra importazzjonijiet sussidjati minn pajjiżi li mhumiex membri tal‐
 Komunità Ewropea (ĠU L 188, 18.7.2009, p. 93).
 [7] Ara l‐Anness V.
 [8] Regolament (UE) Nru 182/2011 tal‐Parlament Ewropew
 u tal‐Kunsill tas‐16 ta’ Frar 2011 li jistabbilixxi r‐regoli
 u l‐prinċipji ġenerali dwar il‐modalitajiet ta’ kontroll
 mill‐Istati Membri tal‐ eżerċizzju mill‐Kummissjoni
 tas‐setgħat ta’ implimentazzjoni (ĠU L 55, 28.2.2011, p. 13).
 [9] Ir‐Regolament tal‐Kunsill (KEE) Nru
 2913/92 ta' 12 ta' Ottubru 1992 li jistabbilixxi
 l‐Kodiċi Doganali tal‐Unjoni (ĠU L 302, 19.10.1992, p. 1).
 [10] Regolament tal‐Kunsill (KE) Nru 1225/2009
 tat‐30 ta’ Novembru 2009 dwar il‐protezzjoni kontra l‐importazzjonijiet
 li huma l‐oġġett ta' dumping minn pajjiżi mhux membri tal‐Komunità
 Ewropea (ĠU L 343, 22.12.2009, p. 51).
 [11] Regolament tal‐Kunsill (KE) Nru 1667/2006 tas‐ 7 ta' Novembru
 2006 dwar il‐glukosju u l‐lattosju (ĠU L 312, 11.11.2006, p. 1 ).
 [12] Regolament tal‐Kunsill (KE) Nru 614/2009 tas‐7 ta’ Lulju 2009
 dwar is‐sistema komuni għall‐kummerċ fl‐ovalbumin u
 l‐lactalbumin (ĠU L 181, 14.7.2009, p. 8).
 [13] Regolament tal‐Kunsill (KE) Nru 1216/2009 tat‐ 30 ta’
 Novembru 2009 li jistabbilixxi l‐arranġamenti kummerċjali
 applikabbli għal ċerti oġġetti li jirriżultaw mill‐ipproċessar
 tal‐prodotti agrikoli (ĠU L 328, 15.12.2009, p. 10).
 ê 597/2009
 ANNESS I
 LISTA ILLUSTRATTIVA TA’ SUSSIDJI
 FUQ L‐ESPORTAZZJONI
 (a) L‐għoti minn gvernijiet ta’ sussidji diretti lil xi ditta
 jew industrija, li jiddependu mill‐prestazzjoni tal‐esportazzjoni.
 (b) Skemi ta’ żamma ta’ munita jew
 prattiċi simili li jinvolvu bonus fuq l‐esportazzjonijiet.
 (c) Spejjeż tat‐trasport
 intern u tal‐ġarr fuq vjeġġi ta’ esportazzjoni, provdut
 jew imqabbad mill‐gvernijiet, fuq kondizzjonijiet aktar favorevoli minn
 dawk għal vjeġġi domestiċi.
 (d) L‐għoti minn gvernijiet
 jew aġenziji tagħhom jew direttament jew indirettament permezz ta’
 skemi mqabbda mill‐gvern, ta’ prodotti jew servizzi importati jew
 domestiċi għall‐użu fil‐produzzjoni ta’
 oġġetti għall‐esportazzjoni, fuq termini jew
 kondizzjonijiet aktar favorevoli minn dawk provduti għal prodotti jew
 servizzi simili jew f’kompetizzjoni diretta għall‐użu fil‐produzzjoni
 ta’ oġġetti għall‐konsum domestiku, jekk (fil‐każ
 ta’ prodotti) dawn it‐termini jew kondizzjonijiet ikunu aktar favorevoli
 minn dawk kummerċjalment disponibbli[1]
 fis‐swieq mondjali għall‐esportaturi tagħhom.
 (e) L‐eżenzjoni
 sħiħa jew parzjali, ir‐remissjoni, jew id‐differiment
 relatat b’mod speċifiku mal‐esportazzjonijiet, ta’ taxxi diretti[2] jew piżijiet ta’
 għajnuna soċjali mħallsa jew li għandhom jitħallsu
 mill‐intrapriżi industrijali jew kummerċjali[3].
 (f) Il‐konċessjoni ta’
 tnaqqis speċjali direttament relatat mal‐esportazzjonijiet jew l‐imġieba
 fl‐esportazzjoni, lil hinn minn dawk mgħotija rigward il‐produzzjoni
 għall‐konsum domestiku, fil‐kalkolu tal‐bażi li
 fuqu huma imposti t‐taxxi diretti.
 (g) L‐eżenzjoni
 jew ir‐remissjoni, rigward il‐produzzjoni u d‐distribuzzjoni
 tal‐prodotti esportati, tat‐taxxi indiretti[4] b’eċċess ta’
 dawk imposti rigward il‐produzzjoni u d‐distribuzzjoni ta’ prodotti
 simili, meta jinbiegħu għall‐konsum domestiku.
 (h) L‐eżenzjoni jew ir‐remissjoni
 jew id‐differiment ta’ taxxi indiretti kumulattivi fi stadju aktar kmieni[5] fuq oġġetti
 jew servizzi użati fil‐produzzjoni tal‐prodotti esportati, li
 jeċċedu l‐eżenzjoni, ir‐remissjoni jew id‐differiment
 ta’ taxxi indiretti kumulattivi fi stadju aktar kmieni fuq oġġetti u
 servizzi użati fil‐produzzjoni ta’ prodotti simili meta
 mibjugħa għall‐konsum domestiku; sakemm, madanakollu, it‐taxxi
 indiretti kumulattivi fi stadju aktar kmieni, jistgħu jiġu
 eżentati, mgħoddija jew differiti fuq prodotti esportati anki meta ma
 jkunux eżentati, mgħoddija jew differiti fuq prodotti simili meta
 dawn ikunu mibjugħa għall‐konsum domestiku, jekk it‐taxxi
 indiretti kumulattivi fi stadju aktar kmieni jkunu imposti fuq id‐dħul
 li jkun użat fil‐produzzjoni tal‐prodott esportat (wara li
 ssir il‐konċessjoni normali għall‐iskart)[6]. Dan l‐oġġett
 għandu jiġi interpretat skont il‐linji gwida fuq il‐konsum
 tal‐dħul fil‐proċess tal‐produzzjoni tal‐Anness
 II.
 (i) Ir‐remissjoni jew l‐irtirar
 tal‐ispejjeż fuq l‐importazzjoni[7] iżjed minn dawk
 imposti fuq id‐dħul impurtat li jiġu kkunsmati fil‐produzzjoni
 tal‐prodott esportat (wara li ssir il‐konċessjoni normali
 għall‐iskart); kemm‐il darba, madanakollu, li f’każijiet
 partikolari ditta tista’ tagħmel użu minn kwantità ta’ dħul fis‐suq
 intern li jkun ekwivalenti għal, u li jkollu l‐istess kwalità u
 karatteristiċi bħal, id‐dħul impurtat bħala sostitut
 għalihom sabiex tgawdi minn din id‐dispożizzjoni jekk il‐ħidmiet
 tal‐importazzjoni u tal‐esportazzjoni korrispondenti, it‐tnejn
 iseħħu matul perjodu ta’ żmien raġonevoli, li ma
 jeċċedix is‐sentejn. Dan l‐oġġett għandu
 jiġi interpretat skont il‐linji gwida fuq il‐konsum tad‐dħul
 fil‐proċess tal‐produzzjoni li jinsabu fl‐Anness II
 u l‐linji gwida fid‐deċiżjoni dwar sistemi sostituti ta’
 rtirar bħala sussidji għall‐esportazzjoni li jinsabu fl‐Anness
 III.
 (j) L‐għoti minn gvernijiet
 (jew istituzzjonijiet speċjali kontrollati minn gvernijiet) ta’ garanzija
 ta’ kreditu għall‐esportazzjoni jew programmi ta’ assigurazzjoni,
 ta’ programmi ta’ assigurazzjoni jew garanziji kontra ż‐żieda
 fl‐ispejjeż tal‐prodotti esportati jew ta’ programmi ta’
 skambju ta’ riskju, bl‐aħjar rati li ma jkunux biżżejjed
 biex ikopru l‐ispejjeż u t‐telf operattivi fuq perjodu ta’
 żmien twil tal‐programmi.
 (k) L‐għoti minn gvernijiet
 (jew istituzzjonijiet speċjali kontrollati minn u/jew li jaġixxu
 taħt l‐awtorità tal‐gvernijiet) ta’ krediti għall‐esportazzjoni
 b’rati inqas minn dawk li huma attwalment iħallsu għall‐fondi
 hekk użati (jew kien ikollhom iħallsu kieku kellhom jissellfu fis‐swieq
 internazzjonali tal‐kapital sabiex jiksbu fondi tal‐istess maturità
 u termini ta’ kreditu oħra u denominati fl‐istess munita bħall‐kreditu
 għall‐esportazzjoni), jew il‐ħlas tagħhom fl‐intier
 jew parti mill‐ispejjeż minfuqa mill‐esportaturi jew l‐istituzzjonijiet
 finanzjarji sabiex jiksbu kreditu, sakemm jintużaw sabiex jiġi
 akkwistat vantaġġ materjali fit‐termini tal‐qasam ta’
 kreditu għall‐esportazzjoni.
 Sakemm, madanakollu, li jekk Membru
 tal‐WTO ikun parti minn impenn internazzjonali dwar il‐krediti
 uffiċjali għall‐esportazzjoni li magħha jagħmlu parti
 mill‐anqas 12‐il membru oriġinali mill‐1 ta’ Jannar 1979
 (jew impenn suċċessiv li kien ġie adottat minn dawk il‐Membri
 oriġinali), jew jekk fil‐prattika Membru tal‐WTO japplika d‐dispożizzjonijiet
 tar‐rati tal‐imgħax tal‐impenn relevanti, il‐prattika
 ta’ kreditu għall‐esportazzjoni li tkun konformi ma’ dawk id‐dispożizzjonijiet,
 m’għandhiex titqies li hija sussidju għall‐esportazzjoni.
 (l) Kull ħlas ieħor mill‐kontijiet
 pubbliċi li jikkostitwixxi sussidju għall‐esportazzjoni fis‐
 sens tal‐Artikolu XVI tal‐GATT 1994.
 _____________
 ANNESS II
 LINJI GWIDA DWAR IL‐KONSUM TAD‐DĦULFIL‐PROĊESS
 TAL‐PRODUZZJONI[8]
 1. Skemi ta’ tnaqqis ta’ taxxa
 indiretta jistgħu jippermettu eżenzjoni, remissjoni jew differiment
 ta’ taxxi indiretti kumulattivi minn stadju aktar kmieni imposti fuq dħul
 li jintuża fil‐produzzjoni tal‐prodott esportat (wara li ssir
 il‐konċessjoni normali għall‐iskart). B'mod simili, l‐iskemi
 tal‐irtirar jistgħu jippermettu r‐remissjoni jew l‐irtirar
 ta’ spejjeż fuq l‐importazzjoni imposti fuq id‐dħul li
 jintuża fil‐produzzjoni tal‐prodott esportat (wara li ssir il‐konċessjoni
 normali għall‐iskart).
 2. Il‐lista illustrattiva ta’
 sussidji fuq l‐esportazzjoni fl‐Anness I tagħmel referenza
 għat‐terminu “dħul li jintuża fil‐produzzjoni tal‐prodott
 esportat” fil‐punti(h) u (i). Skont il‐punt(h), l‐iskemi ta’
 tnaqqis ta’ taxxi indiretti jistgħu joħolqu sussidju fuq l‐esportazzjoni
 sal‐limitu li jirriżultaw f'eżenzjoni, remissjoni jew
 differiment tat‐taxxi indiretti kumulattivi fl‐istadju aktar kmieni
 lil hinn mill‐ammont ta’ dawn it‐taxxi li jkun attwalment impost
 fuq id‐dħul li jintuża fil‐produzzjoni tal‐prodott
 esportat. Skont il‐punt(i), skemi ta’ rtirar jistgħu joħolqu
 sussidju fuq l‐esportazzjoni sal‐limitu li huma jirriżultaw
 f'remissjoni jew irtirar ta’ spejjeż fuq l‐importazzjoni lil hinn
 minn dawk attwalment imposti fuq id‐dħul li jintuża fil‐produzzjoni
 tal‐prodott esportat. Iż‐żewġ puntijistipulaw li
 għandha ssir il‐konċessjoni normali għall‐iskart fis‐sejbiet
 dwar l‐użu ta’ dħul fil‐produzzjoni tal‐prodott
 esportat. Il‐punt(i) jipprovdi wkoll għal sostituzzjoni, fejn
 xieraq.
 3. Fl‐eżaminazzjoni dwar
 jekk id‐dħul jintużax fil‐produzzjoni tal‐prodott
 esportat, bħala parti mill‐investigazzjoni dwar dazju ta’ kumpens
 skont dan ir‐Regolament, il‐Kummissjoni normalment tipproċedi
 fuq il‐bażi segwenti.
 4. Meta jiġi allegat illi xi skema
 għat‐tnaqqis ta’ taxxa indiretta, jew skema ta’ irtirar, toħloq
 sussidju minħabba tnaqqis żejjed ta’ taxxi indiretti jew ta’
 ħlasijiet tal‐importazzjoni fuq id‐dħul użat fil‐produzzjoni
 tal‐prodott esportat, il‐Kummissjoni trid normalment l‐ewwel
 tistabbilixxi jekk il‐gvern tal‐pajjiż tal‐esportazzjoni
 jkollux eżistenti u japplikax sistema jew proċedura biex ikun
 aċċertat liema dħul jintuża fil‐produzzjoni tal‐prodott
 esportat u f'liema ammonti. Meta sistema jew proċedura bħal din tkun
 ikkonfermata li tapplika, il‐Kummissjoni għandha mbagħad
 normalment teżamina s‐sistema jew il‐proċedura biex tara
 jekk tkunx raġonevoli, effettiva għall‐iskop li għalih
 hija intenzjonata, u bbażata fuq prattiċi kummerċjali
 ġeneralment aċċettati fil‐pajjiż tal‐esportazzjoni.
 Il‐Kummissjoni jista' jidhrilha li huwa neċessarju li twettaq, skont
 l‐Artikolu 26(2), ċerti testijiet prattiċi sabiex tivverifika l‐informazzjoni
 jew tissodisfa lilha nfisha illi s‐sistema jew il‐proċedura
 qiegħda tiġi applikata effettivament.
 5. Fejn
 ma hemmx sistema jew proċedura bħal din, fejn ma tkunx
 raġonevoli, jew fejn tkun istitwita u kkunsidrata raġonevoli imma
 jinstab li ma tkunx applikata jew li ma tkunx applikata effettivament,
 eżami ulterjuri mill‐pajjiż tal‐esportazzjoni
 bbażati fuq id‐dħul attwali involut għandu normalment ikun
 meħtieġ li jsir fil‐kuntest biex jiġi stabbilit jekk ikunx
 seħħ pagament eċċessiv. Jekk il‐Kummissjoni
 tħoss li jkun meħtieġ, jista' jinżamm eżami ieħor
 skont il‐punt 4.
 6. Il‐Kummissjoni għandha
 normalment titratta d‐dħul bħala fiżikament inkorporat
 jekk dan id‐dħul ikun użat fil‐proċess tal‐produzzjoni
 u jkun fiżikament preżenti fil‐prodott esportat. Id‐dħul
 mhux bilfors li jkun preżenti fil‐prodott finali bl‐istess
 forma li biha jkun daħal fil‐proċess tal‐produzzjoni.
 7. Meta jiġi stabbilit l‐ammont
 ta’ dħul partikolari li jintuża fil‐produzzjoni tal‐prodott
 esportat, għandha normalment tiġi kkunsidrata “il‐konċessjoni
 normali għall‐iskart”, u dan l‐iskart għandu normalment
 jiġi meqjus li ġie użat fil‐produzzjoni tal‐prodott
 esportat. It‐terminu “skart” jirreferi għal dik il‐parti tad‐dħul
 partikolari li ma sservix funzjoni indipendenti fil‐proċess tal‐produzzjoni,
 ma tintużax fil‐produzzjoni tal‐prodott esportat (għal
 raġunijiet bħall‐ineffiċjenza) u ma tkunx irkuprata,
 użata jew mibjugħa mill‐istess fabbrikant.
 8. Id‐deċiżjoni tal‐Kummissjoni
 dwar jekk konċessjonijiet mitluba għall‐qies tal‐iskart
 tkunx “normali”, trid normalment tqis il‐proċess tal‐produzzjoni,
 l‐esperjenza medja tal‐industrija tal‐pajjiż tal‐esportazzjoni,
 u fatturi oħra tekniċi, kif xieraq. Il‐Kummissjoni għandha
 żżomm f'moħħha li mistoqsija importanti hija jekk l‐awtoritajiet
 fil‐pajjiż tal‐esportazzjoni jkunux għamlu kalkolu
 raġonevoli tal‐ammont ta’ skart, meta dan l‐ammont ikun
 intenzjonat li jiġi inkluż fit‐tnaqqis jew ir‐remissjoni
 tat‐taxxa jew dazju.
 _____________
 ANNESS III
 LINJI GWIDA FID‐DEĊIŻJONI
 TA’ SISTEMI TA’ RTIRAR B’SOSTITUZZJONI BĦALA SUSSIDJI FUQ L‐ESPORTAZZJONI
 I
 Is‐sistemi ta’ rtirar jistgħu
 jippermettu r‐rifużjoni jew l‐irtirar ta’ spejjeż fuq l‐importazzjoni
 fuq id‐dħul li jintuża fil‐proċess tal‐produzzjoni
 ta’ prodott ieħor u meta l‐esportazzjoni ta’ dan il‐prodott
 ikun jinkludi dħul domestiku li jkollu l‐istess kwalità u
 karatteristiċi bħal dawk preżentati għad‐dħul
 tal‐importazzjoni. Skont il‐punt(i) tal‐Anness I, is‐sistemi
 ta’ rtirar ta’ sostituzzjoni jistgħu jkunu sussidju fuq l‐esportazzjoni
 sal‐limitu li jirriżultaw f’irtirar lil hinn mill‐ispejjeż
 fuq l‐importazzjoni li jkunu imposti inizjalment fuq id‐dħul
 importat li għalih tkun qed issir talba għall‐irtirar.
 II
 Meta jsir eżami ta’ sistema ta’ rtirar
 ta’ sostituzzjoni bħala parti minn investigazzjoni ta’ dazji ta’ kumpens
 skont dan ir‐Regolament, il‐Kummissjoni trid normalment
 tipproċedi fuq il‐bażi li ġejja:
 1. il‐punt(i) tal‐Anness I
 jistipula li d‐dħul fis‐suq nazzjonali jista’ jkun sostitwit
 għad‐dħul tal‐importazzjoni fil‐produzzjoni ta’
 prodott għall‐esportazzjoni sakemm dan id‐dħul ikun
 ugwali fil‐kwantità għal, u jkollhom l‐istess kwalità u
 karatteristiċi bħal, id‐dħul impurtat li jkun qiegħed
 jiġi sostitwit. L‐eżistenza ta’ sistema jew proċedura ta’
 verifikazzjoni hija importanti għaliex tagħmilha possibbli għall‐gvern
 ta’ pajjiż tal‐esportazzjoni li jassigura u juri li l‐kwantità
 ta’ dħul li għalih ikun hemm talba għall‐irtirar ma
 jeċċedix il‐kwantità ta’ prodotti simili esportati, fi
 kwalunkwe forma, u li ma jkunx hemm l‐irtirar ta’ spejjeż fuq l‐importazzjoni
 lil hinn minn dawk oriġinarjament imposti fuq id‐dħul impurtat
 f’dak il‐każ;
 2. meta jkun hemm allegazzjoni li
 sistema tal‐irtirar ta’ sostituzzjoni toħloq sussidju, il‐Kummissjoni
 trid normalment l‐ewwel tipproċedi biex tistabbilixxi jekk il‐gvern
 tal‐pajjiż tal‐esportazzjoni jkollux u japplikax sistema jew
 proċedura ta’ verifika. Meta sistema jew proċedura bħal din
 tiġi konfermata li tapplika, il‐Kummissjoni għandha normalment
 imbagħad teżamina l‐proċeduri ta’ verifika sabiex tara
 jekk dawn ikunux raġonevoli, effettivi għall‐iskop li
 għalih kienu intenzjonati, u bbażati fuq prattiċi
 kummerċjali ġeneralment aċċettati fil‐pajjiż tal‐esportazzjoni.
 Sal‐limitu li l‐proċeduri huma misjuba li jissodisfaw dan it‐test
 u jiġu applikati b’mod effettiv, l‐ebda sussidju m’għandu
 jiġi preżunt li jeżisti. Il‐Kummissjoni tista’ tikkunsidra
 li jkun meħtieġ li twettaq, skont l‐Artikolu 26(2), ċerti
 testijiet prattiċi sabiex tivverifika l‐informazzjoni jew tissodisfa
 lilha nnfisha li l‐proċeduri ta’ verifika qegħdin jiġu
 applikati effettivament;
 3. meta ma jkunx hemm proċeduri
 ta’ verifika, fejn ma jkunux ragonevoli, jew fejn dawn il‐proċeduri
 jkunu mwaqqfa u kkunsidrati raġonevoli imma jinstab li ma jkunux
 attwalment qegħdin jiġu applikati jew applikati effettivament, jista’
 jkun hemm sussidju. F’każijiet bħal dawn, eżaminazzjoni
 ulterjuri mill‐pajjiż tal‐esportazzjoni bbażata fuq it‐transazzjonijiet
 attwali involuti għandhom jiġu mwettqa sabiex jiġi stabbilit
 jekk ikunx sar ħlas eċċessiv. Jekk il‐Kummissjoni
 tħoss li jkun meħtieg, jista’ jsir eżami ieħor skont il‐punt
 2;
 4. l‐eżistenza ta’
 dispożizzjonijiet ta’ rtirar b’sostituzzjoni li biha l‐esportaturi
 jistgħu jagħżlu l‐vjeġġi ta’ importazzjoni
 partikolari li fuqhom ikun hemm pretensjoni ta’ rtirar, m’għandhiex minnha
 nfisha tkun meqjusa li twassal għal sussidju;
 5. l‐irtirar eċċessiv
 ta’ spejjeż fuq l‐importazzjoni skont it‐tifsira fil‐punt(i)
 tal‐Anness I, huwa meqjus li jeżisti meta l‐gvernijiet
 ħallsu l‐imgħax fuq xi flejjes li tħallsu lura taħt l‐iskemi
 tal‐irtirar tagħhom, sal‐limitu tal‐imgħax
 attwalment imħallas jew li għandu jitħallas.
 _____________
 ANNESS IV
 (Dan l‐Anness jirriproduċi l‐Anness
 2 tal‐Ftehim dwar l‐Agrikoltura. It‐termini jew l‐espressjonijiet
 li m’humiex spjegati hawnhekk jew li m’humiex spjegati minnhom infushom
 għandhom jiġu interpretati fil‐kuntest ta’ dak il‐Ftehim.)
 APPOĠĠ DOMESTIKU: IL‐BAŻI
 tal‐EŻENZJONI MINN IMPENJI TA’ TNAQQIS
 1. Miżuri
 ta’ appoġġ domestiku li għalihom ikun hemm talba għal
 eżenzjoni mill‐impenji tat‐tnaqqis għandhom jilħqu l‐ħtieġa
 fundamentali li ma jkollhom ebda, jew li jkollhom effetti minimi ta’
 tgħawwiġ tal‐kummerċ jew effetti fuq il‐produzzjoni.
 Għaldaqstant, il‐miżuri kollha li għalihom issir talba
 għall‐eżenzjoni għandhom ikunu konformi mal‐kriterji
 bażiċi li ġejjin:
 (a) l‐appoġġ f’dan il‐każ
 għandu jingħata permezz ta’ programm governattiv ta’ fondi
 pubbliċi (inkluż id‐dhul governattiv li nħafer) li ma
 jinvolvix trasferimenti mill‐konsumaturi; u
 (b) l‐appoġġ f’dan il‐każ
 ma jkollux l‐effett li jipprovdi appoġġ fil‐prezz
 għall‐fabbrikanti;
 kif ukoll kriterji ta’ politika speċifika u
 kondizzjonijiet kif imniżżla hawn taħt.
 Programmi ta’ servizzi governattivi
 2. Servizzi ġenerali
 Il‐politika f’din il‐kategorija
 tinvolvi nefqa (jew dħul maħfur) marbuta ma’ programmi li jipprovdu
 servizzi jew benefiċċji lill‐agrikoltura jew lill‐komunitajiet
 rurali. M’għandhomx ikunu involuti pagamenti diretti lill‐produtturi
 jew lil dawk li jipproċessaw. Programmi bħal dawn, li jinkludu imma
 li m’humiex limitati għall‐lista li ġejja, għandhom
 jissodisfaw il‐kriterji ġenerali fil‐punt 1 u l‐kondizzjonijiet
 speċifiċi għall‐politika fejn ikunu imniżżla
 hawn taħt:
 (a) riċerka, inkluża r‐riċerka ġenerali, ir‐riċerka
 marbuta ma’ programmi ambjentali, u l‐programmi ta’ riċerka marbuta
 ma’ prodotti partikolari;
 (b) kontroll kontra l‐organiżmi
 li jagħmlu l‐ħsara u kontra l‐mard, inklużi
 miżuri ta’ kontroll kontra l‐organiżmi li jagħmlu l‐ħsara
 u l‐mard li jkunu speċifiċi għall‐prodott, bħal
 ma huma sistemi ta’ twissija bikrija, il‐kwarantina u l‐qerda;
 (c) servizzi ta’ taħriġ,
 inklużi faċilitajiet ta’ taħriġ kemm ġenerali u
 speċifiċi;
 (d) servizzi ta’ estensjoni u
 konsultattivi, inkluż l‐għoti ta’ mezzi sabiex jiġi
 ffaċilitat it‐trasferiment ta’ informazzjoni u r‐riżultati
 tar‐riċerka lill‐produtturi u lill‐konsumaturi;
 (e) servizzi ta’ spezzjoni, inklużi
 servizzi ta’ spezzjoni ġenerali u l‐ispezzjoni ta’ prodotti
 partikolari għall‐finijet ta’ saħħa, sigurtà, gradament
 jew standardizzazzjoni;
 (f) servizzi ta’
 kummerċjalizzazzjoni u promozzjoni, inkluża informazzjoni dwar is‐suq,
 pariri u promozzjoni dwar prodotti partikolari imma eskluża n‐nefqa
 għal skopijiet mhux speċifikati li jistgħu jintużaw mill‐bejjiegħa
 biex inaqqsu l‐prezz tal‐bejgħ tagħhom jew biex
 jagħtu benefiċċju ekonomiku dirett lix‐xerrejja; u
 (g) servizzi infrastrutturali,
 inklużi: it‐tqassim tal‐elettriku, it‐toroq u mezzi oħra
 ta’ trasport, il‐faċilitajiet tas‐swieq u l‐portijiet,
 il‐faċilitajiet tal‐provvista tal‐ilma, l‐iskemi
 ta’ digi u drenaġġi, u x‐xogħol infrastrutturali marbut
 ma’ programmi ambjentali. Fil‐każi kollha n‐nefqa għandha
 tkun diretta għall‐provvista jew il‐kostruzzjoni ta’
 xogħolijiet kapitali biss, u għandha teskludi l‐provvista
 b’sussidju ta’ faċilitajiet tal‐irziezet ħlief għal dawk
 tat‐tqassim ġenerali ta’ bżonnijiet pubbliċi disponibbli.
 M’għandhiex tinkludi sussidji fuq id‐dħul jew l‐ispejjeż
 għat‐tħaddim, jew xi ħlasijiet preferenzjali ta’ użu.
 3. Ħażna pubblika
 għal skopijiet ta’ sigurtà tal‐ikel[9]
 Nefqa (jew dħul maħfur) f’dak li
 għandu x’jaqsam mal‐akkumulazzjoni u l‐ħażna ta’
 stokkijiet ta’ prodotti li jkunu jagħmlu parti integrali minn programm ta’
 sigurtà tal‐ikel li jkun identifikat fil‐leġislazzjoni
 nazzjonali. Din tista’ tinkludi għajnuna governattiva għal
 ħażniet privati ta’ prodotti bħala parti minn dan il‐programm.
 Il‐volum u l‐akkumulazzjoni ta’
 dawn il‐ħażniet għandu jkun jaqbel ma’ miri predeterminati
 li jkollhom x’jaqsmu biss mas‐sigurtà tal‐ikel. Il‐proċess
 tal‐akkumulazzjoni ta’ ħażniet u l‐użu tagħhom
 għandu jkun finanzjarjament trasparenti. Ix‐xiri ta’ ikel mill‐gvern
 għandu jsir bil‐prezzijiet kurrenti tas‐suq u l‐bejgħ
 mill‐ħażniet ta’ sigurtà tal‐ikel għandu jsir bi
 prezz li ma jkunx anqas minn dak kurrenti fis‐suq domestiku għall‐prodott
 u l‐kwalità applikabbli.
 4. Għajnuna għal ikel
 domestiku[10]
 In‐nefqa (jew dħul maħfur)
 f’dak li għandu x’jaqsam mal‐għoti ta’ għajnuna ta’ ikel
 domestiku lil sezzjonijiet tal‐popolazzjoni li jkunu fil‐bżonn.
 L‐eliġibbiltà biex tirċievi l‐għajnuna
 ta’ ikel għandha tkun soġġetta għal kriterji definiti b’mod
 ċar dwar l‐għanijiet ta’ nutriment. Din l‐għajnuna
 għandha tkun fil‐forma ta’ għotja diretta ta’ ikel lil dawk
 ikkonċernati jew l‐għotja ta’ mezzi li jħallu lill‐persuni
 eliġibbli li jirċievu li jixtru ikel bi prezzijiet tas‐suq jew
 sussidjati. Xiri ta’ ikel mill‐gvern għandu jsir bil‐prezzijiet
 kurrenti tas‐suq u l‐iffinanzjar u l‐amministrazjoni tal‐għajnuna
 għandhom ikunu trasparenti.
 5. Pagamenti diretti lill‐produtturi
 Appoġġ provdut permezz ta’ pagamenti
 diretti (jew dħul maħfur, inkluż il‐pagamenti
 magħmula bi prodotti) lill‐produtturi li għaliha tkun
 ingħatat eżenzjoni minn impenji ta’ tnaqqis kif mitlub, għandha
 tilħaq il‐kriterji bażiċi kif imniżżla fil‐punt
 1, kif ukoll il‐kriterji speċifiċi li japplikaw għal tipi
 individwali ta’ pagamenti diretti kif imniżżla fil‐punti 6 sa
 13. Meta l‐eżenzjoni mit‐tnaqqis tkun mitluba għal kull
 tip eżistenti jew ġdid ta’ pagament dirett barra minn dawk
 speċifikati fil‐punti 6 sa 13, għandha tkun konformi mal‐kriterji
 mniżżla fil‐punti 6(b) sa (e), minbarra l‐kriterji
 ġenerali mniżżla fil‐punt 1.
 6. ppoġġ
 fid‐dħul separat
 (a) L‐eliġibiltà għal
 dawn il‐pagamenti għandha tkun stabbilita minn kriterji definiti
 b’mod ċar bħal ma huwa d‐dħul, l‐istatus ta’
 produttur jew sid l‐art, l‐użu fattorjali jew livell ta’
 produzzjoni f’perjodu ta’ żmien bażiku li jkun definit u fiss.
 (b) L‐ammont ta’ dawn il‐pagamenti
 matul sena partikolari m’għandux ikun relatat ma’, jew ibbażat fuq,
 it‐tip jew il‐volum tal‐produzzjoni (inklużi l‐annimali
 ħajjin) li jidħol għalih il‐produttur matul xi sena wara l‐perjodu
 ta’ żmien bażiku.
 (c) L‐ammont ta’ dawn il‐pagamenti
 matul sena partikolari m’għandux ikun relatat ma’, jew ibbażat fuq,
 il‐prezzijiet, domestiċi jew internazzjonali, li jkunu applikabbli
 għal xi produzzjoni magħmula matul xi sena wara l‐perjodu ta’
 żmien bażiku.
 (d) L‐ammont ta’ dawn il‐pagamenti
 matul sena partikolari m’għandu jkollu ebda relazzjoni ma’, jew ikun
 ibbażat fuq, il‐fatturi tal‐produzzjoni użati matul xi
 sena wara l‐perjodu ta’ żmien bażiku.
 (e) M’hi meħtieġa ebda
 produzzjoni sabiex tirċievi dawn il‐pagamenti.
 7. Parteċipazzjoni finanzjarja
 governattiva f’assigurazzjoni tad‐dħul u programmi għas‐sigurtà
 tad‐dħul
 (a) L‐eliġibiltà għal dawn il‐pagamenti
 għandha tkun stabbilita b’telf fid‐dħul, wara li jittieħed
 kont biss tad‐dħul li jkun ġej mill‐agrikoltura, li
 jeċċedi 30 % tal‐medja tad‐dħul globali jew l‐ekwivalenti
 f’termini ta’ dħul nett (esklużi l‐pagamenti minn skemi li
 jkunu l‐istess jew simili) matul il‐perjodu preċedenti ta’
 tlett snin jew il‐medja ta’ tlett snin ibbażata fuq il‐perjodu
 preċedenti ta’ ħames snin, eskluż l‐għola u l‐anqas
 entrata. Kull produttur li jilħaq dawn il‐kondizzjonijiet
 għandu jkun eliġibbli biex jirċievi l‐pagamenti.
 (b) L‐ammont ta’ dawn il‐pagamenti
 għandu jikkompensa għal anqas minn 70 % tat‐telf fid‐dħul
 tal‐produttur fis‐sena li l‐produttur isir eliġibbli li
 jirċievi din l‐għajnuna.
 (c) L‐ammont ta’ dawn il‐pagamenti
 għandu jkollu x’jaqsam biss mad‐dħul; m’għandu jkollu
 x’jaqsam xejn mat‐tip jew il‐volum tal‐produzzjoni
 (inklużi l‐unitajiet ta’ annimali ħajjin) li jidħol
 għalihom il‐produttur; jew mal‐prezzijiet, domestiċi jew
 internazzjonali, li japplikaw għal din il‐produzzjoni; jew
 għall‐fatturi tal‐produzzjoni użata.
 (d) Meta l‐produttur jirċievi
 pagamenti matul l‐istess sena skont dan il‐puntu skont il‐punt
 8 (għajnuna minn diżastri naturali), it‐total ta’ dawn il‐pagamenti
 għandu jkun inqas minn 100 % tat‐telf totali tal‐produttur.
 8. Pagamenti (magħmula
 direttament jew permezz ta’ parteċipazzjoni finanzjarja governattiva fi
 skemi ta’ assigurazzjoni tal‐uċuħ) għal għajnuna minn
 diżastri naturali
 (a) L‐eliġibiltà għal dawn il‐pagamenti
 għandha toriġina biss wara għarfien formali mill‐awtoritajiet
 governattivi illi diżastru naturali jew xi ħaġa simili
 (inkluż it‐tixrid ta’ mard, infestazzjoni minn insetti,
 inċidenti nukleari, u gwerra fit‐territorju tal‐Membru
 kkonċernat) ikun seħħ jew ikun qiegħed iseħħ; u
 għandu jkun stabbilit b’telf fil‐produzzjoni li jaqbeż it‐30 %
 tal‐medja tal‐produzzjoni matul il‐perjodu preċedenti
 ta’ tlett snin jew il‐medja ta’ tlett snin ibbażata fuq il‐perjodu
 preċedenti ta’ ħames snin, esklużi l‐ogħla u l‐anqas
 entrata.
 (b) Il‐ħlasijiet li jsiru wara
 diżastru għandhom jiġu applikati biss f’dak li għandu
 x’jaqsam ma’ telf ta’ dħul, annimali ħajjin (inklużi l‐pagamenti
 marbuta mat‐trattament veterinarju tal‐annimali), art jew fatturi
 oħra tal‐produzzjoni, kawża tad‐diżastru naturali in
 kwistjoni.
 (c) Il‐ħlasijiet għandhom
 jikkumpensaw għal mhux aktar mill‐ispiża totali għall‐bdil
 ta’ dak it‐telf u m’għandux ikun jeħtieġ jew
 jispeċifika t‐tip jew kwantità tal‐produzzjoni futura.
 (d) Il‐pagamenti magħmula matul
 diżastru m’għandhomx jeċċedu l‐livell
 meħtieġ biex ikun evitat jew imnaqqas aktar telf kif definit fil‐kriterju
 mniżżel fil‐punt(b).
 (e) Meta l‐produttur jirċievi
 pagamenti matul l‐istess sena skont dan il‐puntu skont il‐punt
 7 (programmi ta’ assigurazzjoni tad‐dħul u sigurtà fuq id‐dħul),
 it‐total ta’ dawn il‐pagamenti għandu jkun anqas minn
 100 % tat‐telf totali tal‐produttur.
 9. Assistenza ta’
 aġġustament strutturali provduta permezz ta’ programmi għall‐irtirar
 tal‐produttur
 (a) L‐eliġibiltà għal dawn il‐pagamenti
 għandha tkun stabbilita b’referenza għal kriterji definiti b’mod
 ċar fi programmi mfassla biex jiffaċilitaw l‐irtirar mix‐xogħol
 ta’ persuni li jaħdmu fil‐produzzjoni agrikola li tista’
 titqiegħed fis‐suq, jew li jbiddlu għal attivitajiet mhux
 agrikoli.
 (b) Il‐pagamenti għandhom isiru
 bil‐kondizzjoni li dawk li jkunu se jirċievu l‐għajnuna,
 jirtiraw mix‐xogħol b’mod totali u permanenti mill‐produzzjoni
 agrikola li tista’ titqiegħed fis‐suq.
 10. Assistenza ta’
 aġġustament strutturali provduta permezz ta’ programmi għall‐irtirar
 ta’ riżorsi
 (a) L‐eliġibiltà għal dawn il‐ħlasijiet
 għandha tkun stabbilita b’referenza għal kriterji definiti b’mod
 ċar fi programmi mfassla għat‐tneħħija tal‐art
 u riżorsi oħra, inklużi annimali ħajjin, mill‐produzzjoni
 agrikola li tista’ titqiegħed fis‐suq.
 (b) Il‐pagamenti għandhom isiru
 bil‐kondizzjoni tal‐irtirar tal‐art mill‐produzzjoni
 agrikola li tista’ titqiegħed fis‐suq għal minimu ta’ tlett
 snin, u fil‐każ ta’ annimali ħajjin, fuq il‐qatla
 tagħhom jew it‐tneħħija tagħhom fuq bażi
 permanenti u definittiva.
 (c) Il‐pagamenti m’għandhomx
 jeħtieġu jew jispeċifikaw xi użu alternattiv ta’ dik l‐art
 jew xi riżorsi oħra li jinvolvu l‐produzzjoni ta’ prodotti
 agrikoli li jistgħu jitqiegħdu fis‐suq.
 (d) Il‐pagamenti m’għandhomx ikunu
 marbuta la mat‐tip u lanqas mal‐kwantità tal‐produzzjoni jew
 mal‐prezzijiet, domestiċi jew internazzjonali, li jkunu japplikaw
 għall‐produzzjoni meħuda bl‐użu tal‐art jew
 riżorsi oħra li jkunu għadhom fil‐produzzjoni.
 11. Assistenza għal aġġustament
 strutturali provduta permezz ta’ għajnuna b’investiment
 (a) L‐eliġibiltà għal dawn il‐pagamenti
 għandha tkun stabbilita b’referenza għal kriterji definiti b’mod
 ċar fi programmi governattivi mfassla biex jgħinu r‐ristrutturazzjoni
 finanzjarja jew fiżika tal‐ħidma ta’ produttur b’risposta
 għall‐iżvantaġġi strutturali murija
 b’oġġettività. L‐eliġibiltà għal dawn il‐programmi
 tista’ wkoll tkun ibbażata fuq programm governattiv definit b’mod ċar
 għall‐privatizzazzjoni mill‐ġdid tal‐art agrikola.
 (b) L‐ammont ta’ dawn il‐pagamenti
 matul sena partikolari m’għandux ikun relatat ma’, jew ikun ibbażat
 fuq, it‐tip jew il‐volum tal‐produzzjoni (inklużi
 unitajiet ta’ annimali ħajjin) li jidħol għalih il‐produttur
 matul xi sena wara l‐perjodu ta’ żmien bażiku barra minn dak
 provdut fil‐kriterju (e).
 (c) L‐ammont ta’ dawn il‐pagamenti
 matul sena partikolari m’għandux ikun relatat ma’, jew ikun ibbażat
 fuq, il‐prezzijiet, domestiċi jew internazzjonali, li japplikaw
 għal xi produzzjoni magħmula matul xi sena wara l‐perjodu ta’
 żmien bażiku.
 (d) Il‐ħlasijiet għandhom
 jingħataw biss għall‐perjodu ta’ żmien meħtieġ
 sabiex jitwettaq l‐investiment li għalih ikunu ġew provduti.
 (e) Il‐pagamenti m’għandhomx
 ikollhom l‐effett ta’ mandat jew nominazzjoni għall‐prodotti
 agrikoli li jkunu sejrin jiġu prodotti minn dawk li jirċievu dawn il‐pagamenti
 ħlief sabiex ikunu meħtieġa li ma jipproduċux prodott
 partikolari.
 (f) Il‐pagamenti għandhom ikunu
 limitati għall‐ammont meħtieġ bħala kumpens
 għall‐iżvantaġġ strutturali.
 12. Pagamenti taħt programmi
 ambjentali
 (a) L‐eliġibiltà għal dawn il‐pagamenti
 għandha tkun stabbilita bħala parti minn programm ambjentali jew ta’
 konservazzjoni governattiv definit b’mod ċar u jkun dipendenti fuq it‐twettiq
 ta’ kondizzjonijiet speċifiċi taħt il‐programm
 governattiv, inklużi il‐kondizzjonijiet marbuta mal‐metodi ta’
 produzzjoni jew id‐dħul.
 (b) L‐ammont ta’ pagament għandu
 jkun limitat għall‐ispejjeż żejda jew telf fid‐dħul
 marbut mat‐twettiq tal‐programm governattiv.
 13. Il‐pagamenti taħt
 programmi ta’ għajnuna reġjonali
 (a) L‐eliġibiltà għal dawn il‐pagamenti
 għandha tkun limitata għall‐produtturi f’reġjuni
 żvantaġġati. Kull wieħed minn dawn ir‐reġjuni
 għandu jkun żona ġeografika kontigwa maħtura b’mod ċar
 b’identità ekonomika u amministrattiva li tista’ tiġi definita, meqjusa
 żvantaġġata fuq il‐bażi ta’ kriterji newtrali u
 oġġettivi stabbiliti b’mod ċar f’liġi jew regolament u li
 jindika li d‐diffikultajiet tar‐reġjun joriġinaw minn
 ċirkostanzi li jkunu aktar milli temporanji.
 (b) L‐ammont ta’ dawn il‐pagamenti
 matul sena partikolari m’għandux ikun relatat ma’, jew ibbażat fuq,
 it‐tip jew il‐volum tal‐produzzjoni (inklużi unitajiet
 ta’ annimali ħajjin) li jidħol għalih il‐produttur matul
 xi sena wara l‐perjodu ta’ żmien bażiku ħlief sabiex
 titnaqqas dik il‐produzzjoni.
 (c) L‐ammont ta’ dawn il‐pagamenti
 matul sena partikolari m’għandux ikun relatat ma’, jew ibbażat fuq,
 il‐prezzijiet, domestiċi jew internazzjonali, li japplikaw għal
 xi produzzjoni magħmula matul xi sena wara l‐perjodu ta’ żmien
 bażiku.
 (d) Il‐pagamenti għandhom ikunu
 disponibbli biss lill‐produtturi fir‐reġjuni eliġibbli,
 imma ġeneralment disponibbli lill‐produtturi kollha f’dawk ir‐reġjuni.
 (e) Meta marbutin ma’ fatturi ta’
 produzzjoni, il‐pagamenti għandhom isiru f’rata digressiva ‘il fuq
 mil‐limitu tal‐livell tal‐fattur konċernat.
 (f) Il‐pagamenti għandhom ikunu
 limitati għall‐ispejjeż żejda jew it‐telf fid‐dħul
 involut fit‐twettiq tal‐produzzjoni agrikola fiż‐żona
 stabbilita.
 ______________
 é
 ANNESS
 V
 Regolament
 imħassar flimkien mal‐emenda tiegħu
 Regolament tal‐Kunsill (KE) Nru 597/2009 (ĠU L 188, 18.7.2009, p. 93) || ||
 || Regolament (UE) Nru 37/2014 tal‐Parlament Ewropew u tal‐Kunsill (ĠU L 18, 21.1.2014, p. 1) || punt 18 tal‐Anness biss
 _____________
 ANNESS
 VI
 Tabella ta' korelazzjoni
 Regolament (KE) Nru 597/2009 || Dan ir‐Regolament
 Artikoli 1 sa 11 || Artikoli 1 sa 11
 Artikolu 12(1) sa (4) || Artikolu 12(1) sa (4)
 Artikolu 12(6) || Artikolu 12(5)
 Artikoli 13 u 14 || Artikoli 13 u 14
 Artikolu 15(1) || Artikolu 15(1)
 Artikolu 15(2), l‐ewwel sentenza || Artikolu 15(2), l‐ewwel subparagrafu
 Artikolu 15(2), it‐tieni sentenza || Artikolu 15(2), it‐tieni subparagrafu
 Artikolu 15(3) || Artikolu 15(3)
 Artikoli 16 sa 27 || Artikoli 16 sa 27
 Artikolu 28(1) sa (4) || Artikolu 28(1) sa (4)
 Artikolu 28(5), l‐ewwel sentenza || Artikolu 28(5), l‐ewwel subparagrafu
 Artikolu 28(5), it‐tieni sentenza || Artikolu 28(5), it‐tieni subparagrafu
 Artikolu 28(6) || Artikolu 28(6)
 Artikoli 29 sa 33 || Artikoli 29 sa 33
 Artikolu 33a || Artikolu 34
 Artikolu 34 || Artikolu 35
 Artikolu 35 || Artikolu 36
 Annessi I sa IV || Annessi I sa IV
 Anness V || ‐
 Anness VI || ‐
 ‐ || Anness V
 ‐ || Anness VI
 _____________
 [1] “Kummerċjalment disponibbli” tfisser li l‐għażla
 bejn prodotti domestiċi u impurtati mhijiex ristretta u tiddependi biss
 minn konsiderazzjonijiet kummerċjali.
 [2] Għall‐iskop ta’ dan ir‐Regolament:
 ‐ “taxxi diretti” tfisser taxxi fuq il‐pagi, il‐qliegħ,
 1‐imgħax, il‐kirjiet, il‐jeddijiet miżmuma ta’ 1‐awtur,
 u kull forma oħra ta’ dħul, kif ukoll taxxi fuq il‐proprjetà,
 ‐ “spejjeż fuq l‐importazzjoni” tfisser tariffi,
 dazji, u kull xorta ta’ spejjeż fiskali oħra mhux inklużi
 band’ oħra f’din in‐nota tal‐qiegħ li għandhom
 jitħallsu fuq l‐importazzjonijiet,
 ‐ “taxxi indiretti” tfisser bejgħ, sisa, fatturat,
 valur miżjud, katina ta’ ħwienet, il‐bolla, it‐transferiment,
 taxxi fuq l‐inventarju u fuq it‐tagħmir, taxxi fuq il‐fruntiera
 u kull tip ta’ taxxa minbarra taxxi diretti u spejjeż fuq l‐importazzjoni,
 ‐ taxxi indiretti “fi stadju aktar kmieni” huma t‐taxxi
 ntaxxati fuq oġġetti u servizzi użati direttament jew
 indirettament fil‐manifattura tal‐prodott,
 ‐ taxxi indiretti “kumulattivi” huma taxxi maqsuma
 f’diversi stadji fejn m’hemmx mekkaniżmu għall‐kreditu tat‐taxxa
 sussegwenti jekk l‐oġġetti jew is‐servizzi
 suġġetta għat‐taxxa fi stadju partikolari tal‐manifattura
 jintużaw fi stat sussegwenti tal‐manifattura,
 ‐ “remissjoni” tat‐taxxi jinkludi r‐rifużjoni
 jew it‐tnaqqis tat‐taxxi,
 ‐ “remissjoni jew 1‐irtirar” jinkludu 1‐eżenzjoni
 parzjali jew kollha jew id‐differiment fuq 1‐ ispejjeż
 tal‐importazzjoni.
 [3] Differiment jista’ ma jammontax għal sussidju tal‐esportazzjoni
 meta, per eżempju, piżijiet approprjati ta’ imgħax huma
 miġbura.
 [4] Ara n‐nota 1 ta’ qiegħ il‐paġna,
 fil‐paġna 2.
 [5] Ara n‐nota 1 ta’ qiegħ il‐paġna,
 fil‐paġna 2.
 [6] Il‐punt (h) ma japplikax għal sistemi ta’
 taxxa fuq il‐valur miżjud u aġġustament ta’ taxxa fuq il‐fruntiera
 minflok; il‐problema ta’ remissjoni eċċessiva ta’ taxi fuq il‐valur
 miżjud hija esklużivament koperta bil‐ punt (g).
 [7] Ara n‐nota 1 ta’ qiegħ il‐paġna,
 fil‐paġna 2.
 [8] Dħul użat fil‐proċess tal‐produzzjoni
 huwa dħul fiżikament inkorporat, enerġija, karburanti u
 żejt użati fil‐proċess tal‐produzzjoni u katalisti
 li jitużaw tul l‐użu tagħhom biex jiksbu l‐prodott
 esportat.
 [9] Għall‐iskop tal‐punt 3 ta’ dan l‐Anness,
 programmi governattivi ta’ stockholding għal skopijiet ta’ sigurtà tal‐ikel
 f’pajjiżi li qed jiżviluppaw li l‐operazzjoni tagħhom hija
 trasparenti u mmexxija skont kriterji jew linji gwida objettivi
 uffiċjalment ippubblikati għandhom jiġu kkunsidrati li huma
 f’konformità mad‐dispożizzjonijiet ta’ dan il‐punt,
 inklużi programmi li taħthom ħażniet ta’ prodotti tal‐ikel
 għal skopijiet ta’ sigurtà tal‐ikel huma akkwistati u rilaxxati bi
 prezzijiet amministrati, sakemm id‐differenza bejn il‐prezz ta’
 akkwist u l‐prezz estern ta’ referenza hu meqjus fl‐AMS.
 [10] Għall‐iskopijiet tal‐punti 3 u 4 ta’ dan
 l‐Anness, id‐dispożizzjoni ta’ prodotti tal‐ikel bi
 prezzijiet sussidjati bl‐objettiv li jiġu sodisfatti
 ħtiġiet tal‐ikel ta’ foqra urbani u rurali f’pajjiżi li
 qed jiżviluppaw fuq bażi regolari bi prezzijiet raġjonevoli
 għandhom jiġu kkunsidrati li huma f’konformità mad‐dispożizzjonijiet
 ta’ dan il‐paragrafu.